<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"รวงข้าว-ลัลนา" เปิดใจหลังคว้าแชมป์ WTA นายกเทนนิสไทยร่วมยินดี - คุณแม่ภูมิใจผลงานลูกสาว</strong></p>
<!-- /wp:paragraph -->

<!-- wp:paragraph -->
<p>"รวงข้าว" ลัลนา ธาราฤดี นักเทนนิสสาวไทย วัย 21 ปี เปิดใจหลังคว้าแชมป์ประเภทหญิงเดี่ยว ในศึกเทนนิสอาชีพหญิงดับเบิลยูทีเอ 125 รายการ "ออสติน 125" ชิงเงินรางวัลรวม 115,000 ดอลลาร์สหรัฐ (ประมาณ 3,653,550 บาท) ที่เมืองออสติน รัฐเท็กซัส ประเทศสหรัฐอเมริกา เมื่อเช้าวันที่ 15 มี.ค. 2569</p>
<!-- /wp:paragraph -->

<!-- wp:paragraph -->
<p>ลัลนา เปิดใจว่า ดีใจมาก เพราะไม่ได้แชมป์มานาน หลังจากปีที่แล้ว ผ่านเข้าไปชิงฯ รายการดับเบิลยู 125 แต่ได้รองแชมป์ สำหรับรายการนี้ ไม่คิดว่าจะได้เข้าถึงรอบชิงฯ เพราะแต่ละรอบหนักมาก เจอนักเทนนิสท็อป 100 ของโลกทุกแมทช์ ก่อนลงแข่งขัน ได้คุยกับ นายปุณณกฤศ กฤดากร ผู้ฝึกสอนหรือโค้ชส่วนตัว ซึ่งโค้ชบอกว่า ให้เล่นให้สนุก แข่งขันเพื่อพัฒนาฝีมือ แต่ในที่สุดก็สามารถคว้าแชมป์มาครองได้</p>
<!-- /wp:paragraph -->

<!-- wp:paragraph -->
<p>"ขอบคุณแฟนเทนนิสชาวไทยที่ส่งกำลังใจให้ข้าวทุกช่องทาง รวมทั้งอินสตาแกรม ข้าวจะพยายามตอบทุกคนนะคะ แต่ถ้าตอบไม่หมดก็ขอโทษด้วยค่ะ ข้าวภูมิใจมากที่มีคนไทยตามเชียร์ รวมทั้งขอบคุณแฟนเทนนิสต่างชาติที่ตามเชียร์ในรายการนี้ ขอบคุณมากค่ะ" ลัลนา กล่าว</p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ กล่าวว่า ขอแสดงความยินดีกับ น้องรวงข้าว ลัลนา ธาราฤดี ที่สร้างผลงานได้อย่างยอดเยี่ยม คว้าแชมป์ประเภทหญิงเดี่ยว ในศึกเทนนิสอาชีพหญิงดับเบิลยูทีเอ 125 รายการ "ออสติน 125" ขอขอบคุณที่สร้างชื่อเสียงให้ประเทศไทย และสร้างความสุขให้กับแฟนกีฬาเทนนิส ขอชื่นชมในความสำเร็จ พร้อมกันนี้ ขอแสดงความยินดีกับครอบครัวของน้องรวงข้าวด้วย</p>
<!-- /wp:paragraph -->

<!-- wp:paragraph -->
<p>ขณะที่ นางอินทิรา ธาราฤดี ซึ่งเป็นคุณแม่ของน้องรวงข้าว กล่าวว่า ตนได้คุยกับลูกสาวหลังจบการแข่งขัน น้องภูมิใจในความสำเร็จที่เกิดขึ้นเป็นอย่างมาก ซึ่งเป็นครั้งแรกที่ได้แชมป์รายการ ดับเบิลยูทีเอ และขอขอบคุณนายกสมาคมกีฬาลอนเทนนิสฯ ที่แสดงความยินดีในครั้งนี้ รวมทั้งขอบคุณแฟนกีฬาเทนนิสที่ร่วมส่งกำลังใจให้ลูกสาว</p>
<!-- /wp:paragraph -->

<!-- wp:paragraph -->
<p>"รวงข้าวบอกว่า น้องภูมิใจมากที่ทำสำเร็จ นอกจากคำอวยพรของแม่ที่เป็นแรงบันดาลใจแล้ว ยังได้รับการต้อนรับที่อบอุ่นจากทัวร์นาเม้นท์และแฟนเทนนิสต่างชาติ ซึ่งส่วนหนึ่งสัมผัสได้จากภาษากาย รวมทั้งคนไทยที่อยู่ที่นั่นก็มาให้กำลังใจด้วย จึงทำให้น้องมีแรงผลักดัน มีแรงบันดาลใจ พยายามสู้ จนสามารถคว้าแชมป์มาได้" นางอินทิรา กล่าว</p>
<!-- /wp:paragraph -->

<!-- wp:paragraph -->
<p>ผู้สื่อข่าวรายงานว่า หลังจบการแข่งขัน แฟนกีฬาเทนนิสชาวไทยได้แสดงความยินดีกับ "น้องรวงข้าว" ทุกช่องทาง สร้างความคึกคักให้กับวงการเทนนิสไทยเป็นอย่างมาก รวมทั้งตัวของ "รวงข้าว" ลัลนา ด้วย</p>
<!-- /wp:paragraph -->

<!-- wp:paragraph -->
<p>Thank you : <img height="16" width="16" alt="📷" src="https://static.xx.fbcdn.net/images/emoji.php/v9/tfc/2/16/1f4f7.png"> Austin 125 Tennis</p>
<!-- /wp:paragraph -->

<!-- wp:image {"id":55159,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/03/651760717_1368135755349403_5192156171762600805_n-1024x1024.jpg" alt="" class="wp-image-55159"/></figure>
<!-- /wp:image -->