<!-- wp:paragraph {"align":"center","style":{"typography":{"fontSize":20},"color":{"background":"#b9e7c6"}}} -->
<p class="has-text-align-center has-background" style="background-color:#b9e7c6;font-size:20px">ยู-14 หญิงไทยลุ้นอันดับ11-ชายส่งท้ายเม็กซิโกศึกไอทีเอฟ เวิลด์ จูเนียร์ เทนนิส ไฟนอลส์ 2021</p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงแชมป์โลก ประเภททีมชายและทีมหญิง รุ่นอายุไม่เกิน 14 ปี รายการ "ไอทีเอฟ เวิลด์ จูเนียร์ เทนนิส ไฟนอลส์ 2021" รอบ 16 ทีมสุดท้ายของโลก แข่งขันคอร์ตดิน ณ เมืองโปรสเตยอฟ สาธารณรัฐเช็ก ล่าสุด เมื่อคืนวันที่ 6 ส.ค.2564 ทีมเยาวชนหญิงไทย แข่งขันเพลย์ออฟ จัดอันดับ 9-12 ส่วนทีมเยาวชนชายไทย แข่งขันเพลย์ออฟ จัดอันดับ 13-16</p>
<!-- /wp:paragraph -->

<!-- wp:paragraph -->
<p>ทีมหญิงไทย ได้แก่ "บัว" กมลวรรณ ยอดเพ็ชร, "เจมม่า" กัญจน์ชญา จูงวัฒนา และ "มาหยา" มาหยา บุญญาอรุณเนตร แข่งขันเพลย์ออฟกับ เบลารุส ปรากฎว่า มาหยา ทำหน้าที่เดี่ยวมือสอง สามารถเก็บแต้มแรกให้ทีมไทยได้สำเร็จ หลังเอาชนะ ดาเรีย ครูก 2-0 เซต 6-3, 6-3 ทว่า เบลารุส มาได้แต้มตีเสมอ เมื่อเดี่ยวมือหนึ่ง กมลวรรณ แพ้ ยูลิย่า เพราเพคิน่า 0-2 เซต 2-6, 2-6 </p>
<!-- /wp:paragraph -->

<!-- wp:paragraph -->
<p>ประเภทคู่ ทีมไทยส่ง มาหยา และ กมลวรรณ พบ พอลิน่า คูฮาเรนโก้ และ ยูลิย่า เพราเพคิน่า ปรากฎว่า คู่เด็กไทยพ่ายไปอย่างน่าเสียดาย 1-2 เซต 2-6, 7-5 และซูเปอร์ไทเบรก 10-12 สรุปผลการแข่งขัน ทีมไทย แพ้ ทีมเบลารุส 1-2 คู่ ต้องไปชิงอันดับ 11 กับ เม็กซิโก ที่แพ้ โคลัมเบีย 1-2 คู่</p>
<!-- /wp:paragraph -->

<!-- wp:paragraph -->
<p>ด้านทีมชายไทย แข่งขันเพลย์ออฟกับ เกาหลี ทีมวางอันดับ 8 ของรายการ ปรากฏว่า ทีมไทยสุดต้านความแข็งแกร่งของเกาหลี พ่ายไป 0-3 คู่ โดยคู่แรก เดี่ยวมือสอง "เดฟ" ทัดพงษ์ กมลปัญญากร แพ้ ฮวาง ดองฮยอน 0-2 เซต 0-6, 1-6 จากนั้นเดี่ยวมือหนึ่ง "วินเนอร์" ธีรภัทร ขันติวีรวัฒน์ แพ้ โช เซ ฮยอก 0-2 เซต 3-6, 1-6 และประเภทคู่ "อังเปา" ภพธรรม ศรีวงษ์ และ ธีรภัทร แพ้ โช เซ ฮยอก และ ซอ ฮยอนซอก 0-2 เซต 2-4, 2-4 ส่งผลให้ ทีมไทย ต้องไปชิงอันดับ 15 กับ ทีมเม็กซิโก ที่แพ้ ทีมสเปน 0-2 คู่ (ไม่แข่งขันประเภทคู่) </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันรอบรองชนะเลิศ ทีมชาย อิตาลี ชนะ เยอรมนี 2-1 คู่ เข้าไปชิงฯ กับ รัสเซีย ที่ชนะ เช็ก 2-1 คู่ ส่วนทีมหญิง รัสเซีย ตัดเชือกชนะ เช็ก 2-1 คู่ เข้าไปชิงฯ กับ บัลแกเรีย ที่ชนะ สโลวาเกีย 2-1 คู่ </p>
<!-- /wp:paragraph -->

<!-- wp:paragraph -->
<p>"โค้ชแจ็ค" นายรุ่งฤทธิ์ ตาก้อง ผู้ฝึกสอนเทนนิสทีมชายทีมชาติไทย กล่าวว่า นักกีฬาทุกคนได้พยายามอย่างเต็มที่แล้วในการเล่นทุกแมทช์ที่ผ่านมา สำหรับนัดสุดท้าย ทีมไทยจะพบกับ เม็กซิโก ซึ่งเป็นอีกทีมที่เล่นคอร์ตดินได้ดี ในส่วนนักกีฬาของไทย แม้จะเป็นโอกาสสุดท้ายก็ยังมีใจสู้ ทุกคนจะทำหน้าที่ของตัวเองให้ดีที่สุด </p>
<!-- /wp:paragraph -->

<!-- wp:paragraph -->
<p>ขณะที่ "โค้ชหนึ่ง" นายก้องภพ เลิศชัย ผู้ฝึกสอนเทนนิสทีมหญิงทีมชาติไทย กล่าวว่า ทีมหญิงไทยจะชิงอันดับที่ 11 กับทีมเม็กซิโก โดยมอบหมายให้ กัญจน์ชญา จูงวัฒนา ทำหน้าที่เดี่ยวมือหนึ่ง ส่วน มาหยา บุญญาอรุณเนตร เป็นเดี่ยวมือสอง สำหรับ กมลวรรณ ยอดเพ็ชร มีสภาพร่างกายที่ค่อนข้างล้า จึงให้พักจากประเภทเดี่ยว ขณะที่ประเภทคู่ จะมีการวางตัวผู้เล่นหลังจบประเภทเดี่ยวแล้ว อย่างไรก็ตาม มาถึงแมทช์สุดท้าย นักกีฬาทุกคนยังคงมีความตั้งใจและอยากจะคว้าชัยชนะให้ได้</p>
<!-- /wp:paragraph -->

<!-- wp:image {"id":27943,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/08/230098601_4426012764088324_7254988889350794558_n-1024x769.jpg" alt="" class="wp-image-27943"/></figure>
<!-- /wp:image -->