<!-- wp:paragraph {"align":"center","style":{"typography":{"fontSize":20},"color":{"background":"#c0f1dd"}}} -->
<p class="has-text-align-center has-background" style="background-color:#c0f1dd;font-size:20px"><strong>"โอฬาร-ซาเละฟรีรัส" ฟอร์มอึดยึดแชมป์บีช เทนนิสฯ สนาม3</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด รายการ "บีช เทนนิส แชมเปี้ยนชิพ" สนาม3 (ITF BT10) สะสมคะแนนบีชเทนนิสนานาชาติ(ITF) ชิงเงินรางวัลรวม 200,000 บาท ที่พูรา วีด้า บีช คลับ กรุงเทพฯ เข้าสู่วันสุดท้าย เมื่อวันที่ 7 ก.ค.67 โดยมีนายฐิติเทพ เทพหัสดิน ณ อยุธยา ผู้ช่วยเลขาธิการสมาคมกีฬาลอนเทนนิสแห่งประเทศไทย ในพระบรมราชูปถัมภ์ มาเป็นประธานมอบรางวัลให้นักกีฬา สำหรับรอบชิงชนะเลิศ ประเภทคู่ชาย ระหว่างมือวาง 1 ของรายการ โอฬาร ตั้งวงศ์กิจ กับ ซาเละฟรีรัส อัลมุฟาฎี พบกับ พงศธร เบญจมาศ กับ นภัส สังข์ทอง ซึ่งในเซตแรก เป็นคู่ม้ามืด พงศธร กับ นภัส ที่ใช้ความแกร่งเอาชนะได้ก่อน 6-1 แต่พอเข้าเซตสอง คู่มือวาง 1 พลิกสถานการณ์อาศัยทีมเวิร์คที่ดีชิงจังหวะคุมเกมได้ต่อเนื่องตลอดเซตทำให้ชนะขาด 6-0 ตีเสมอ 1-1 เซต ในเซตสามเล่นระบบซูเปอร์ไทเบรก ปรากฎว่า เกมค่อนข้างสูสีผลัดกันได้แต้ม แต่สุดท้ายเป็นคู่ โอฬาร กับ ซาเละฟรีรัส ที่เล่นได้เหนียวแน่นกว่าเฉือนชนะ 10-8 ส่งผลให้ โอฬาร กับ ซาเละฟรีรัส ชนะทันที 2-1 เซต ด้วยสกอร์ 1-6, 6-0 และ 10-8 คว้าแชมป์ไปครองได้แบบหืดขึ้นคอ</p>
<!-- /wp:paragraph -->

<!-- wp:paragraph -->
<p>ด้านประเภทคู่หญิง ประกายกานต์ สาวิสิทธิ์ กับ นิการัตน์ วาทีนุกิจ คู่มือวาง 1 ของรายการ สามารถคว้าแชมป์มาครองได้ตามคาด หลังช่วยกันหวดเอาชนะ มะยุรี หาญมนตรี กับ อรปรีย์ญา อินทร์เพ็ง ได้แบบไม่ยากเย็นนัก 2 เซตรวด ด้วยสกอร์ 6-1 และ 6-3 ส่วนประเภทคู่ผสมแม้จะไม่มีคะแนนสะสมบีช เทนนิสนานาชาติของไอทีเอฟ แต่คู่ชิงชนะเลิศก็สู้กันอย่างสนุก โดย ซาเละฟรีรัส อัลมุฟาฎี กับ นิการัตน์ วาทีนุกิจ คู่มือวาง 1 ของรายการ ต้องออกแรงตบกับคู่มือวาง 2 ประกายกานต์ สาวิสิทธิ์ กับ เล็กลามัตย์ แฮริสัน ถึงซูเปอร์ไทเบรก หลังแพ้ไปก่อนในเซตแรก แต่ก็ช่วยกันฮึดสู้พลิกสถานการณ์กลับมาชนะเซตสอง และ ซูเปอร์ไทเบรก ทำให้ ซาเละฟรีรัส กับ นิการัตน์ เฉือนชนะได้สำเร็จ ด้วยสกอร์ 2-6, 6-4 และ ซูเปอร์ไทเบรก 11-9</p>
<!-- /wp:paragraph -->

<!-- wp:image {"id":44073,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/450233070_892550426241274_538999722206343656_n-1024x683.jpg" alt="" class="wp-image-44073"/></figure>
<!-- /wp:image -->