<!-- wp:paragraph {"align":"center","style":{"typography":{"fontSize":20},"color":{"background":"#f3d5c8"}}} -->
<p class="has-text-align-center has-background" style="background-color:#f3d5c8;font-size:20px"><strong>“สุชัย”ได้ระดับบิ๊กร่วมบริหาร“พล.อ.วิชญ์”นำทีมขานรับนโยบาย"บิ๊กป้อม"ปั้นนักเทนนิสสร้างชื่อ</strong></p>
<!-- /wp:paragraph -->

<!-- wp:paragraph -->
<p>“สุชัย”ได้ระดับบิ๊กร่วมบริหาร“พล.อ.วิชญ์”นำทีมขานรับนโยบาย"บิ๊กป้อม"ปั้นนักเทนนิสสร้างชื่อ</p>
<!-- /wp:paragraph -->

<!-- wp:paragraph -->
<p>"สุชัย พรชัยศักดิ์อุดม" นายกเทนนิสไทย จัดประชุมบอร์ด พร้อมเปิดตัวคณะที่ปรึกษาสมาคมกีฬาลอนเทนนิสฯ ที่มี พลเอก วิชญ์ เทพหัสดิน ณ อยุธยา เป็นประธาน รวมถึงคณะที่ปรึกษานายกสมาคม ที่มี ดร.สุรชัย จิตภักดีบดินทร์ เป็นประธาน และประกาศขานรับนโยบาย "บิ๊กป้อม" พลเอก ประวิตร วงษ์สุวรรณ รองนายกรัฐมนตรี และประธานโอลิมปิคไทย เข้าเกียร์เดินหน้าพัฒนานักหวดสร้างชื่อเสียงให้ประเทศไทยต่อไป</p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานการประชุมคณะกรรมการอำนวยการสมาคมฯ ครั้งที่ 2/2564 ณ ห้องประชุมชั้น 2 สมาคมกีฬาลอนเทนนิสแห่งประเทศไทยฯ เมืองทองธานี เมื่อวันที่ 17 ก.พ. โดยมีคณะที่ปรึกษาสมาคมกีฬาลอนเทนนิสฯ และคณะที่ปรึกษานายกสมาคมกีฬาลอนเทนนิสฯ เข้าร่วมการประชุมด้วย</p>
<!-- /wp:paragraph -->

<!-- wp:paragraph -->
<p>ในโอกาสนี้ได้มีการแนะนำคณะที่ปรึกษาสมาคมกีฬาลอนเทนนิสฯ โดยมี พลเอก วิชญ์ เทพหัสดิน ณ อยุธยา เป็นประธาน, นายกิตตน์สมบัติ เอื้อมมงคล อดีตนายกสมาคมกีฬาลอนเทนนิสฯ เป็นรองประธาน ร่วมด้วย พลอากาศเอก ระพีพัฒน์ หลาบเลิศบุญ รองประธาน และมีที่ปรึกษาอีกจำนวน 9 คน ประกอบด้วย นายวินัย รอดจ่าย, นายสมชาย พูลสวัสดิ์, ดร.สุรชัย จิตภักดีบดินทร์, พลตำรวจโท ชัยวัฒน์ โชติมา, พลตรี นายแพทย์ รัฐวิชญ์ วุฒิภัทรพิบูลย์, พลตำรวจตรี พิพัฒน์ ชุ่มมณีกูล, พันตำรวจเอก พงศ์จักร ปรีชาการุณพงศ์, พันเอก วันชนะ สวัสดี และ พันเอก กฤตวิทย์ วิยาภรณ์</p>
<!-- /wp:paragraph -->

<!-- wp:paragraph -->
<p>คณะที่ปรึกษานายกสมาคมกีฬาลอนเทนนิสฯ ประกอบด้วย ดร.สุรชัย จิตภักดีบดินทร์ เป็นประธานที่ปรึกษานายกสมาคม และมีที่ปรึกษาอยู่ในคณะอีก 9 คน ได้แก่ พลอากาศเอก ระพีพัฒน์ หลาบเลิศบุญ, นายวินัย รอดจ่าย, นายสมชาย พูลสวัสดิ์, พลตำรวจโท ชัยวัฒน์ โชติมา, พลโท อุชุกร สาครนาวิน, พลตำรวจตรี พิพัฒน์ ชุ่มมณีกูล, นายสมชาติ กลัดเพ็ชร์, นายสาโรจน์ รัศมีชวลิต และ นายเสรี วิริยะสกุลธรณ์</p>
<!-- /wp:paragraph -->

<!-- wp:paragraph -->
<p>ที่ประชุมได้รับทราบเรื่องปฏิทินกิจกรรมของสมาคมที่กำหนดจัดในช่วงปี 2564 โดยเป็นรายการแข่งขันที่สมาคมเป็นผู้ดำเนินการจัดการแข่งขันขึ้นเอง จำนวน 56 รายการ ซึ่งยังไม่นับรวมรายการแข่งขันระดับนานาชาติที่สมาคมได้ยื่นขออนุมัติจัดการแข่งขันจากสหพันธ์เทนนิสนานาชาติ (ไอทีเอฟ) และจาก เอทีพี จำนวน 26 รายการ ซึ่งล่าสุดไอทีเอฟได้อนุมัติมาแล้ว 1 รายการสำหรับเยาวชน จึงเหลืออีก 25 รายการ ที่ต้องรอให้สถานการณ์โควิด-19 คลี่คลาย และคาดว่าจะได้รับการอนุมัติจากไอทีเอฟ และจากเอทีพี ให้จัดได้ นอกจากนี้จะมีการอบรมผู้ตัดสินกีฬาเทนนิสภายในประเทศ (ระดับต้น) อีก 1 ครั้งด้วย</p>
<!-- /wp:paragraph -->

<!-- wp:paragraph -->
<p>นายสุชัย กล่าวว่า ตนในฐานะนายกสมาคมกีฬาลอนเทนนิสฯ พร้อมด้วยคณะกรรมการอำนวยการสมาคมฯ คณะที่ปรึกษาสมาคม และคณะที่ปรึกษานายกสมาคม จะบริหารงานสนองนโยบายของ พลเอก ประวิตร วงษ์สุวรรณ รองนายกรัฐมนตรี และประธานคณะกรรมการโอลิมปิคแห่งประเทศไทย ในพระบรมราชูปถัมภ์ ที่ต้องการพัฒนากีฬาของประเทศไทยทุกชนิดกีฬา รวมถึงกีฬาเทนนิส เพื่อสร้างชื่อเสียงให้ประเทศไทย ทางสมาคมได้รับนโยบายและจะพยายามดำเนินการพัฒนานักกีฬาอย่างเต็มที่ต่อไป</p>
<!-- /wp:paragraph -->

<!-- wp:image {"id":26648,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/02/150941431_3921437247879214_1605351438129433604_o-1024x683.jpg" alt="" class="wp-image-26648"/></figure>
<!-- /wp:image -->