<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#0067a3"}}} -->
<p class="has-text-align-center has-vce-bg-color has-text-color has-background" style="background-color:#0067a3;font-size:20px"><strong>"โชติรินทร์" ชนะซูเปอร์ไทเบรกสุดมัน<br>ทะลุตัดเชือก "แอลทีเอที เอเชี่ยน โฟร์ทีนฯ"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2022" ครั้งที่ 6 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 29 ก.ย. 2565 เป็นรอบก่อนรองชนะเลิศ หรือรอบ 8 คนสุดท้าย โดยการแข่งขันเริ่มล่าช้าไปเกือบ 9 ชั่วโมง เนื่องจากฝนตก กระทั่งมาแข่งขันได้ช่วงเวลาประมาณ 17.00 น.
       ประเภทหญิงเดี่ยว "เบียร์" โชติรินทร์ แก้วก่า นักหวดทีมชาติไทย รุ่นอายุไม่เกิน 12 ปี ที่เพิ่งคว้าแชมป์ทีมหญิง ศึกเทนนิสชิงชนะเลิศแห่งเอเชีย "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น ไฟนอลส์ 2022" ที่ประเทศคาซัคสถาน หวดได้สะใจกองเชียร์ เฉือนเอาชนะ จานา เจเลนา นิโคล เดียซ จากฟิลิปปินส์ ด้วยซูเปอร์ไทเบรกไปอย่างสุดมัน 2-1 เซต 6-4, 5-7 และซูเปอร์ไทเบรก 14-12 โชติรินทร์ ทะลุสู่รอบรองชนะเลิศ ไปพบกับ เฟือง คานห์ วู มือวาง 4 จากเวียดนาม ที่ชนะ ริยา ปูดิย็อกกาดา จากอินเดีย 6-1, 6-1
       ด้าน "พิณเพลง" ณัฐรดา สกุลวงศ์ธนา นักเทนนิสเยาวชนทีมชาติไทย อายุ 13 ปี มือวางอันดับ 3 ของรายการ และมืออันดับ 31 ของเอเชีย ที่อุ่นเครื่องรอหวดประเภทหญิงเดี่ยวตั้งแต่เช้า ระเบิดฟอร์มเก่ง เล่นด้วยความมั่นใจ เอาชนะ เวนุลี จายาซิงห์ มือวางอันดับ 7 ของรายการ จากศรีลังกา ได้ 2 เซตรวด ด้วยสกอร์ 6-0 และ 6-0 ณัฐรดา ทะยานสู่รอบรองชนะเลิศ ไปพบ อารา อาซาล อาซิม มือวางอันดับ 1 ของรายการ จากมัลดีฟส์ ที่ชนะ มานซี ซิงห์ จากอินเดีย 6-3, 6-2</code></pre>
<!-- /wp:code -->

<!-- wp:image {"id":33982,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/B53A986C-0094-423D-B3CF-97955083BEC0-732x1024.jpeg" alt="" class="wp-image-33982"/></figure>
<!-- /wp:image -->