<!-- wp:paragraph {"align":"center","style":{"typography":{"fontSize":20},"color":{"background":"#bac8ce"}}} -->
<p class="has-text-align-center has-background" style="background-color:#bac8ce;font-size:20px"><strong>ปตท. ร่วมกับ สมาคมกีฬาลอนเทนนิสฯจัด Tennis Clinic เสริมทักษะกีฬาเทนนิสไทย </strong></p>
<!-- /wp:paragraph -->

<!-- wp:paragraph -->
<p>บริษัท ปตท. จำกัด (มหาชน) (ปตท.) ร่วมกับ สมาคมกีฬาลอนเทนนิสแห่งประเทศไทยฯ จัดกิจกรรม PTT x LTAT Tennis Clinic เพื่อเปิดโอกาสให้ประชาชนทั่วไปผู้ชื่นชอบกีฬาเทนนิส มาแลกเปลี่ยนประสบการณ์ และฝึกซ้อมทักษะการเล่นกีฬาเทนนิส ด้วยโปรแกรมการฝึกซ้อมจากหัวหน้าโค้ชกีฬาเทนนิสทีมชาติไทย ได้แก่ นายพชรพล คำสมาน และแขกรับเชิญ นักกีฬาเทนนิสชายและหญิง อันดับ 1 ของประเทศไทย ได้แก่ "บูม" กษิดิศ สำเร็จ และ "ไหม" มนัญชญา สว่างแก้ว และหนึ่งในนักกีฬาเทนนิสชายชุดทีมชาติ ตัวแทนรายการแข่งขัน 2025 เดวิสคัพ "แมงปอ" ภวิชญ์ สอนหลักทรัพย์ สำหรับกิจกรรม PTT x LTAT Tennis Clinic จัดโดย ปตท. และสมาคมกีฬาลอนเทนนิสแห่งประเทศไทยฯ ซึ่งเป็นสมาคมกีฬาที่ ปตท.ให้การสนับสนุนการดำเนินงานเพื่อผลักดันวงการเทนนิสของประเทศไทย มาตั้งแต่ปี 2549 โดยกิจกรรม PTT x LTAT Tennis Clinic เปิดรับสมัครผ่านช่องทาง Social Media ของ ปตท. ตั้งแต่วันที่ 7 – 15 กรกฎาคม 2568 มีผู้สมัครจำนวน 322 คน คัดเลือกเหลือ จำนวน 40 คน เพื่อร่วมกิจกรรมตลอด 3 ชั่วโมง โดยมีคุณวิเชษฐ์ ทีปกากร อุปนายกสมาคมกีฬาลอนเทนนิสแห่งประเทศไทยฯ ผู้แทนสมาคมกีฬาลอนเทนนิสแห่งประเทศไทยฯ กล่าวให้การต้อนรับผู้ร่วมกิจกรรม และกล่าวขอบคุณ ปตท. ในการให้การสนับสนุนวงการเทนนิสมาตลอดเกือบ 20 ปี พร้อมด้วยคุณมีนา ศุภวิวรรธน์ ผู้ช่วยกรรมการผู้จัดการใหญ่บริหารชื่อเสียงองค์กรและกิจการเพื่อสังคม (ปตท.) กล่าวทักทายผู้ร่วมกิจกรรม และมอบของที่ระลึกให้ผู้แทนสมาคมฯ โค้ช และนักกีฬา ที่ให้การสนับสนุนทำให้เกิดกิจกรรมครั้งนี้</p>
<!-- /wp:paragraph -->

<!-- wp:paragraph -->
<p>กิจกรรมแรกเริ่มต้นด้วยกิจกรรมการพูดคุย สัมภาษณ์กับโค้ชและนักกีฬาทีมชาติทั้ง 3 คน โดยเป็นการแชร์เทคนิค การฝึกซ้อม วิธีการเตรียมตัวในการแข่งขัน และแลกเปลี่ยนประสบการณ์ในเส้นทางสายกีฬาเทนนิสระดับอาชีพ ต่อด้วยกิจกรรม Tennis clinic ที่นักกีฬาได้ร่วมกันเรียนรู้การวอร์มอัพร่างกายสำหรับกีฬาเทนนิส จากนักวิทยาศาสตร์การกีฬาประจำสมาคม และมีโอกาสได้ชมนักกีฬาทีมชาติตีโต้กัน ก่อนที่จะทำการแบ่งกลุ่มในการฝึกทักษะต่างๆ ทั้ง 4 คอร์ทในสนาม และร่วมกันถ่ายภาพคู่กับนักกีฬาที่ตัวเองชื่นชอบ ก่อนกลับบ้าน สำหรับ ปตท. การสนับสนุนกีฬาเป็นส่วนหนึ่งของแนวคิดในการพัฒนาคนควบคู่ไปกับพัฒนาประเทศ ซึ่งเป็นสัญลักษณ์ของพลังที่สนับสนุนเบื้องหลังความฝันของนักกีฬา โดยตลอดหลายปีที่ผ่านมา ปตท. ภูมิใจเป็นอย่างยิ่งที่มีส่วนร่วมในการสนับสนุนวงการกีฬาของประเทศไทยสู่เวทีสากล ทั้งการเพิ่มขีดความสามารถของบุคลากรกีฬา นักกีฬาไทยในเวทีระดับนานาชาติ สร้างแรงบันดาลใจ สร้างชื่อเสียงและรากฐานสังคมที่แข็งแกร่งให้ประเทศไทย การใช้กีฬาเป็นพลังสร้างสรรค์สังคมสร้างเยาวชนและนักกีฬารุ่นใหม่เพื่อเป็นตัวแทนของประเทศไทยในการแข่งขันระดับนานาชาติต่อไป</p>
<!-- /wp:paragraph -->

<!-- wp:image {"id":51034,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/524613044_1182153060614341_103277642171288189_n-1024x683.jpg" alt="" class="wp-image-51034"/></figure>
<!-- /wp:image -->