<!-- wp:paragraph {"align":"center","style":{"typography":{"fontSize":20},"color":{"background":"#c5e0bd"}}} -->
<p class="has-text-align-center has-background" style="background-color:#c5e0bd;font-size:20px"><strong>"หนุ่มกีวี-สาวออสซี่" ผงาดแชมป์ปิดหวด "ไอทีเอฟ จูเนียร์ เกรด 1"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ เกรด 1 รายการใหญ่ของเยาวชน "ไอทีเอฟ จูเนียร์ เกรด 1" จัดภายใต้มาตรการป้องกันการแพร่ระบาดของโรคโควิด-19 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 12 มีนาคม 2565 เป็นวันสุดท้าย โดย น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานในพิธีมอบรางวัล</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบชิงชนะเลิศ เจเรมี่ จิน นักหวดวัย 17 ปี จากออสเตรเลีย มือวางอันดับ 3 ของรายการ และมืออันดับ 77 เยาวชนโลก พบกับ แจ็ค ลูทิต นักหวดวัย 17 ปี จากนิวซีแลนด์ มืออันดับ 244 เยาวชนโลก ปรากฏว่า ดวลกันได้อย่างสนุก และเป็น แจ็ค ลูทิต ที่ชิงทำแต้มในจังหวะสำคัญได้ดีกว่า คว้าชัยได้ 2 เซตรวด ด้วยสกอร์ 6-4 และ 7-6(7-2) ได้แชมป์ไปครอง พร้อมรับคะแนนสะสมอันดับเยาวชนโลก จำนวน 300 คะแนน ส่วน เจเรมี่ จิน ในฐานะรองแชมป์ได้รับ จำนวน 210 คะแนน</p>
<!-- /wp:paragraph -->

<!-- wp:paragraph -->
<p>ทางด้านประเภทหญิงเดี่ยว แชมป์เป็นของ เทย์ลาห์ เพรสตัน นักหวดวัย 16 ปี จากออสเตรเลีย มือวางอันดับ 3 ของรายการ และมืออันดับ 63 เยาวชนโลก ซึ่งในรอบชิงชนะเลิศ เอาชนะ ฮายุ คิโนะชิตะ นักหวดวัย 15 ปี จากญี่ปุ่น มือวางอันดับ 6 ของรายการ และมืออันดับ 107 เยาวชนโลก ได้ 2-0 เซต 6-0, 6-2 และในฐานะแชมป์ เทย์ลาห์ เพรสตัน ได้รับคะแนนสะสมอันดับเยาวชนโลก จำนวน 300 คะแนน ส่วน ฮายุ คิโนะชิตะ รองแชมป์ได้รับ จำนวน 210 คะแนน</p>
<!-- /wp:paragraph -->

<!-- wp:image {"id":31265,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/03/275715458_5146036475419279_5559499828283384368_n-1024x683.jpg" alt="" class="wp-image-31265"/></figure>
<!-- /wp:image -->