<!-- wp:paragraph {"align":"center","style":{"typography":{"fontSize":20},"color":{"background":"#d6d4ae"}}} -->
<p class="has-text-align-center has-background" style="background-color:#d6d4ae;font-size:20px"><strong>"ฌาน-โซเฟีย" โชว์ฟอร์มทีมชาติฉลุยหวดแอลทีเอทีเก็บแต้มเอเชีย</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ ร่วมกับ สหพันธ์เทนนิสแห่งเอเชีย (เอทีเอฟ) จัดการแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์" ครั้งที่ 1 ของปี 2024 ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี และเมื่อวันที่ 10 มิ.ย. 2567 เป็นการแข่งขันรอบเมนดรอว์วันแรก คู่ที่น่าสนใจ ประเภทชายเดี่ยว รอบแรก (สาย 32) "น้องฌาน" ฌาน เลาอมรพาณิชย์ นักเทนนิสจากกรุงเทพฯ ดีกรีเยาวชนทีมชาติไทย รุ่นอายุไม่เกิน 12 ปี มือวางอันดับ 5 ของรายการ และมือ 187 เยาวชนเอเชีย โชว์ฟอร์มได้อย่างยอดเยี่ยม เอาชนะ ลี่ เฉาหยวน จากจีน ได้ 2-0 เซต 6-0, 6-4 ส่งผลให้ ฌาน ฉลุยสู่การแข่งขันรอบสอง หรือ 16 คนสุดท้าย ไปพบกับ คลิฟตัน เมเยอร์ คานธา จากอินโดนีเซีย มือ 283 เยาวชนเอเชีย ที่ชนะ ขุน หวั่งหลี ของไทย มือ 429 เยาวชนเอเชีย 6-3, 6-0</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รอบแรก (สาย 32) เป็นการพบกันระหว่างนักเทนนิสเยาวชนไทย "น้องโซเฟีย" อาภรนันท์ โซเฟีย แสงสุชาติ เยาวชนทีมชาติไทย รุ่นอายุไม่เกิน 12 ปี จากขอนแก่น ลูกครึ่งไทย-อเมริกัน พบกับ ทิพย์ธารา ปัญญาภาพ ซึ่งเป็นมือวางอันดับ 8 ของรายการ และมือ 238 เยาวชนเอเชีย โดยผลการแข่งขัน ปรากฏว่า อาภรนันท์ เรียกฟอร์มเก่งออกมาปราบ ทิพย์ธารา ได้สำเร็จ เอาชนะได้ 2 เซตรวด 6-4, 6-2 ผ่านเข้ารอบสองหรือ 16 คนสุดท้าย ไปพบกับ ชิโฮะ ชิราอิ จากญี่ปุ่น มือวาง 13 และมือ 493 เยาวชนเอเชีย ที่หวดชนะ พัชรญดา รังษี ของไทย 6-0, 6-0</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสเยาวชนไทยรายอื่น มีดังนี้ ประเภทหญิงเดี่ยว เมนดรอว์ รอบแรก ณัฐธิดา แท่นวัฒนกุล ชนะ ธษา เตียวสวาท 6-0, 6-4 พิมพ์พิศา วงษ์วานิชขจร ชนะ ซาง เยว่หยิง (ฮ่องกง) 6-0, 6-0 จิรัฏฐ์ อุดมอัครพล ชนะ โจว จิชุน (จีน) 6-0, 6-2 ชาคริยา เวทยาวงศ์ แพ้ นาตาลี เฉิน (สิงคโปร์) 5-7, 6-7(5-7) พัทธ์ธีรา ตันพิพัฒน์ ชนะ ธนภรณ์ ก้อนศิลา 6-3, 6-0 ณชัญญา ธรรมมงคล ชนะ นิธิณา วรนุตารักษา 6-4, 6-4 ประเภทชายเดี่ยว เมนดรอว์ รอบแรก ปาณะวัฒศ์ เซี่ยงเห็น ชนะ โซฮาอิบ อัฟซาล มาลิค (ปากีสถาน) 6-4, 6-1 ณปราธ ละไล ชนะ เบรนแดน โจชัว ควาน (ฮ่องกง) 6-0, 6-4 ปัณณพรรธน์ นิ่มนวลกุล ชนะ มินห์ กวน เล่อ (เวียดนาม) 6-3, 6-1 ฟาโร โกวิทวัฒนชัย ชนะ อารี ชูโซ ฮิลตัน สมิธ (มาเลเซีย) 7-5, 6-0 ศิวกร ฉวยกระโทก แพ้ กาคุ มัตสึโมโตะ (ญี่ปุ่น) 6-4, 1-6 และ 5-7 ศิภณ ตติยมณีกุล แพ้ ธันวานันท์ ปราวีน (อินเดีย) 6-3, 2-6 และ 0-6 พาทิศ เลิศสินธพานนท์ แพ้ ชิฟ โมฮาน (ฮ่องกง) 1-6, 2-6 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://atf.tournamentsoftware.com/tournament/9e352bb9-72f3-490e-945c-5a001e0e68ca/Matches?fbclid=IwZXh0bgNhZW0CMTAAAR1bkJimgF5KS_3KjuEsmOWx2e0doWfKT1BrF463uRqRtacMI_0ifGTo-Ig_aem_AZDBpESacZcClh1MzUBt3Mu0bFHEUe-5Xjtlr7xsSqdPEIS0dsqmijjyc4MWZ_tMyJFUa3MDUcGlxTEduqhX_AMg" target="_blank">https://atf.tournamentsoftware.com/.../9e352bb9.../Matches</a></p>
<!-- /wp:paragraph -->

<!-- wp:image {"id":43588,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/06/448174372_874509228045394_1410916034407334366_n-1024x683.jpg" alt="" class="wp-image-43588"/></figure>
<!-- /wp:image -->