<!-- wp:paragraph {"align":"center","style":{"typography":{"fontSize":20},"color":{"background":"#eeefcc"}}} -->
<p class="has-text-align-center has-background" style="background-color:#eeefcc;font-size:20px"><strong>"พิมพ์มาดา" ควงแร็กเกตลิ่วเมนดรอว์ชนของแข็ง "พัณณิน" ศึกหวดไอทีเอฟ</strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสนานาชาติ M15 รายการ ไอทีเอฟ เมนส์ เวิลด์ เทนนิส ทัวร์ (2) ชิงเงินรางวัลรวม 15,000 ดอลลาร์สหรัฐ หรือประมาณ 513,300 บาท และ W15 รายการ ไอทีเอฟ วีเมนส์ เวิลด์ เทนนิส ทัวร์ (1) ชิงเงินรางวัลรวม 15,000 ดอลลาร์สหรัฐ หรือประมาณ 513,300 บาท รวม 2 รายการอยู่ที่ 1,026,600 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ระหว่างวันที่ 17-23 มี.ค. 2568 การแข่งขัน เมื่อวันที่ 17 มี.ค. ที่ผ่านมา ในประเภทหญิงเดี่ยว รอบคัดเลือก รอบสุดท้าย "แอ๊ตต้า" พิมพ์มาดา ทองคำ นักเทนนิสไทย พบกับ "พลอย" ธนัชพร ยังโหมด จากไทยเช่นกัน ซึ่งเป็นมืออันดับ 742 ไอทีเอฟ แร้งกิ้ง ผลการแข่งขัน ปรากฏว่า เป็น พิมพ์มาดา ที่เล่นได้ดี เอาชนะได้ 2 เซตรวด ด้วยสกอร์ 6-3 และ 6-4 พิมพ์มาดา นักหวดจากสุราษฎร์ธานี คว้าสิทธิ์ผ่านเข้ารอบเมนดรอว์ทันที ซึ่งในการแข่งขันประเภทหญิงเดี่ยว เมนดรอว์ รอบแรก พิมพ์มาดา จะพบกับ "แนต" พัณณิน โควาพิทักษ์เทศ นักเทนนิสไทย มืออันดับ 690 ของโลก</p>
<!-- /wp:paragraph -->

<!-- wp:paragraph -->
<p>ขณะที่ประเภทชายเดี่ยว รอบคัดเลือก รอบสุดท้าย "พุฒิ" คุณานันท์ พันธราธร นักเทนนิสไทย วัย 16 ปี สุดต้านความแข็งแกร่งของ จาง ยุนซอก นักเทนนิสจากเกาหลีใต้ มือวางอันดับ 11 รอบคัดเลือก พ่ายไปอย่างน่าเสียดาย 1-2 เซต 1-6, 6-3 และซูเปอร์ไทเบรก 7-10 ตกรอบคัดเลือก รอบสุดท้าย ส่วน จาง ยุนซอก ผ่านเข้ารอบเมนดรอว์ ซึ่งในประเภทชายเดี่ยว รอบแรก จะพบกับ โทโมฮิโระ มาซาบายาชิ จากญี่ปุ่น มือ 756 ของโลก ในส่วนผลการแข่งขันคู่อื่น ๆ มีดังนี้ ชายเดี่ยว รอบคัดเลือก รอบสุดท้าย โซระ ฟูกูดะ (2-ญี่ปุ่น) ชนะ ยูโตะ โอกิ (ญี่ปุ่น) 6-4, 0-6 และซูเปอร์ไทเบรก 10-6 แม็กซิม ชิน (อุซเบกิสถาน) ชนะ อเล็กซานเดอร์ โลบานอฟ (1) 6-0, 3-1 Ret. (ป่วย) โคเรย์ เคอร์ซี (7-ตุรกี) ชนะ วาเลนติน ลาปาลู (14-ฝรั่งเศส) 6-1, 7-6(1) ปาร์ค อึยซอง (3-เกาหลีใต้) ชนะ จอง ยองซอก (16-เกาหลีใต้) 6-2, 6-3 เอ็ม ริฟกี ฟิตรีอาดี (13-อินโดนีเซีย) ชนะ แซม ไรอัน ซีแกนน์ (6-ออสเตรเลีย) 6-1, 7-6(4)</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบคัดเลือก รอบสุดท้าย นิโคล ริฟกิ้น (3-เยอรมนี) ชนะ โซนัล ปาติล (อินเดีย) 6-3, 5-7 และซูเปอร์ไทเบรก 10-4 ชอย ออนยู (2-เกาหลีใต้) ชนะ โอ อึนจี (14-เกาหลีใต้) 6-0, 2-0 Ret. (ป่วย) ยูโนะ คิตาฮาระ (8-ญี่ปุ่น) ชนะ คิม ดาบิน (9-เกาหลีใต้) 5-7, 7-5 และซูเปอร์ไทเบรก 10-4 ลี อึนจี (13-เกาหลีใต้) ชนะ อารูซาน ซากันดีโควา (5-คาซัคสถาน) 6-3, 6-3 จาง กาอึล (6-เกาหลีใต้) ชนะ โรมาเน่ ลองเกอวีล (15-เบลเยียม) 6-4, 6-1</p>
<!-- /wp:paragraph -->

<!-- wp:image {"id":48323,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/484807505_1077287957767519_387025802610687903_n-1024x683.jpg" alt="" class="wp-image-48323"/></figure>
<!-- /wp:image -->