<!-- wp:paragraph {"align":"center","textColor":"vce-cat-0","style":{"typography":{"fontSize":20},"color":{"background":"#acdcf0"}}} -->
<p class="has-text-align-center has-vce-cat-0-color has-text-color has-background" style="background-color:#acdcf0;font-size:20px"><strong>"สิรวิชญ์"หวดทะลุเมนดรอว์<br>ลุยต่อเทนนิสปทท.ชิงเงินล้าน ด้านมือวาง 1-2 เข้าด้วย </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเพื่อความชนะเลิศแห่งประเทศไทย ครั้งที่ 81 ประจำปี 2564 ชิงเงินรางวัลรวม 1,000,000 บาท ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 16 ธ.ค. 2564 ในประเภทชายเดี่ยว รอบคัดเลือกรอบสุดท้าย สิรวิชญ์ สุดเนตร นักเทนนิสจาก กทม. มืออันดับ 36 ของไทย และมือวาง 3 ของรอบคัดเลือก โชว์ความแข็งแกร่ง หวดเอาชนะ พาทิศ เกียรติไทยพิพัฒน์ นักหวดจาก กทม. ได้อย่างขาดลอย 2-0 เซต 6-0, 6-1 สิรวิชญ์ คว้าสิทธิ์ผ่านไปแข่งขันรอบเมนดรอว์ต่อไป ซึ่งจะแข่งขันระหว่างวันที่ 17-25 ธ.ค. 2564 </p>
<!-- /wp:paragraph -->

<!-- wp:paragraph -->
<p>ทางด้านนักเทนนิสเต็ง 1 และเต็ง 2 ของรอบคัดเลือกก็ตีตั๋วสู่รอบเมนดรอว์ได้ตามคาด โดย ชญานนท์ แก้วสุทอ นักเทนนิสจากสระบุรี มืออันดับ 9 ของไทย และเป็นมือวาง 1 ของรอบคัดเลือก เอาชนะ ภูดิท เกียรติไทยพิพัฒน์ จาก กทม. 2-0 เซต 6-1, 6-1 ส่วน กฤติน โกยกุล หนุ่มพังงา มืออันดับ 13 ของไทย และมือวาง 2 ของรอบคัดเลือก เอาชนะ บุญญฤทธิ์ กังวานวณิชย์กุล จาก กทม. 2-0 เซต 6-1, 6-1 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ประเภทชายเดี่ยว รอบคัดเลือกรอบสุดท้าย อกนิษฐ์ พุ่มจิตร (กทม.) ชนะ ศุภเศรษฐ์ สินเจริญวัฒนา (ชุมพร) 6-1, 6-0 ปราบ วิรุฬห์เศรษฐวิทย์ (กทม.) ชนะ มุ่งมั่น โอมอารักษ์ (นครศรีธรรมราช) 6-0, 6-3 พชร ใจน้อย (ตาก) ชนะ ณภัทร ฮวดเจริญ (นนทบุรี) 6-1, 6-4 กฤช จิตโรภาส (ชลบุรี) ชนะ พงศธร ขันติกิจ (อำนาจเจริญ) 6-1, 3-0Ret.(ท้องเสีย) และ ธาม โรจนสุนทร (กทม.) ชนะ เรวัต กิจประเสริฐสกุล (นนทุบรี) 6-4, 6-4</p>
<!-- /wp:paragraph -->

<!-- wp:image {"id":30390,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/12/267763720_4842970942392502_9065064047088178762_n-1024x683.jpg" alt="" class="wp-image-30390"/></figure>
<!-- /wp:image -->