<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a3a1"}}} -->
<p class="has-text-align-center has-vce-bg-color has-text-color has-background" style="background-color:#00a3a1;font-size:20px"><strong>หวดเอทีพี "บางกอก โอเพ่นฯ" ได้คู่ชิงฯ<br>หนุ่มเวียดนาม"ลี ฮวง นัม"ดวลโมนาโก</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายระดับนานาชาติ เอทีพี ชาเลนเจอร์ ทัวร์ 2022 เก็บคะแนนสะสมอันดับโลก รายการ "บางกอก โอเพ่น ชาเลนเจอร์" สนามที่ 1 (ชาเลนเจอร์ 50) ชิงเงินรางวัลรวม 37,520 ดอลลาร์สหรัฐ หรือประมาณ 1,313,200 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 27 ส.ค. 2565 ในประเภทเดี่ยว เป็นรอบรองชนะเลิศ
       คู่แรก ลี ฮวง นัม นักหวดหนุ่มชาวอาเซียน จากเวียดนาม อายุ 25 ปี มืออันดับ 328 ของโลก เจ้าของเหรียญทองประเภทชายเดี่ยวกีฬาซีเกมส์ 2 สมัย พบกับ เดน สวีนีย์ จากออสเตรเลีย วัย 21 ปี มืออันดับ 341 ของโลก และปรากฏว่า คู่นี้ใช้เวลาในการแข่งขันเกือบ 3 ชั่วโมง กว่าจะได้ผู้ชนะและเป็น ลี ฮวง นัม ที่เฉือนชนะไป 2-1 เซต 6-4, 6-7 ไทเบรก 2-7 และ 6-3 ส่งผลให้ ลี ฮวง นัม ผ่านเข้าสู่รอบชิงชนะเลิศได้เป็นคนแรก
       ด้านนัดตัดเชือกอีกคู่ วาเลนติน วาเชรอต นักหวดจากโมนาโก วัย 23 ปี มืออันดับ 344 ของโลก ที่เข้ามาจากรอบคัดเลือก สู้กับ อูจิยามะ ยาสึทากะ มือวางอันดับ 2 ของรายการ จากญี่ปุ่น วัย 30 ปี มืออันดับ 264 ของโลก ถึง 3 เซตเช่นกัน โดยใช้เวลาในการแข่งขันไป 2 ชั่วโมง 37 นาที และสุดท้าย ชัยชนะตกเป็นของ วาเลนติน วาเชรอต ที่เฉือนชนะ 2-1 เซต 6-3, 5-7 และ 7-6 ไทเบรก 8-6 ส่งผลให้ วาเลนติน วาเชรอต ผ่านเข้าไปชิงชนะเลิศ
       สำหรับการแข่งขันประเภทเดี่ยว รอบชิงชนะเลิศ ระหว่าง ลี ฮวง นัม จากเวียดนาม กับ วาเลนติน วาเชรอต จากโมนาโก กำหนดจัดขึ้นในวันอาทิตย์ที่ 28 ส.ค. 2565 เวลา 11.00 น. ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี
       ขณะที่ประเภทคู่ รอบชิงชนะเลิศ เยฟเกนี่ ดอนสคอย และ อลิเบ็ก คัชมาซอฟ คู่มืออันดับ 389 และ 366 ของโลกตามลำดับ คว้าชัยด้วยการชนะซูเปอร์ไทเบรก คู่นักหวดจากเกาหลีใต้ "เต็ง 3" นัม จีซุง และ ซง มินคยู คู่มืออันดับ 253 และ 232 ของโลกตามลำดับ ทำให้เฉือนชนะไป 2-1 เซต 6-3, 1-6 และซูเปอร์ไทเบรก 10-7 
       เยฟเกนี่ ดอนสคอย และ อลิเบ็ก คัชมาซอฟ คว้าแชมป์และเงินรางวัลร่วมกัน 2,000 ดอลลาร์สหรัฐ หรือประมาณ 72,000 บาท และคะแนนสะสมอันดับโลก คนละ 50 คะแนน ส่วนคู่รองแชมป์ ได้รับร่วมกัน 1,160 ดอลลาร์สหรัฐ หรือประมาณ 41,760 บาท และคะแนน คนละ 30 แต้ม โดยหลังการแข่งขัน มีพิธีมอบรางวัล ได้รับเกียรติจาก พันเอกวัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา.</code></pre>
<!-- /wp:code -->

<!-- wp:image {"id":33522,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/E4B2FB1D-AADB-4BC3-8FEC-F7E7595C6AFE-1024x683.jpeg" alt="" class="wp-image-33522"/></figure>
<!-- /wp:image -->