<!-- wp:paragraph {"align":"center","style":{"typography":{"fontSize":20},"color":{"background":"#c9e3ee"}}} -->
<p class="has-text-align-center has-background" style="background-color:#c9e3ee;font-size:20px"><strong>อาภรนันท์ โซเฟีย แสงสุชาตินักเทนนิสเยาวชนฝีมือดี รุ่นเล็กหัวใจใหญ่ไฟแรง</strong></p>
<!-- /wp:paragraph -->

<!-- wp:paragraph -->
<p>หนึ่งในนักกีฬาเทนนิสเยาวชนหญิงรุ่นเล็กที่มีผลงานโดดเด่นเป็นที่น่าจับตามอง มีชื่อของ "น้องโซเฟีย" อาภรนันท์ โซเฟีย แสงสุชาติ ซึ่งเป็นลูกครึ่งไทย-อเมริกัน รวมอยู่ด้วย น้องมีผลงานมากมายเป็นที่น่าติดตามและโดดเด่นหลายรายการ อาทิ การผ่านการคัดเลือกได้เป็นตัวแทนเยาวชนทีมชาติไทยถึง 2 สมัยติด, ผลงานรองชนะเลิศอันดับ 1 ในรุ่นอายุไม่เกิน 12 ปี จากการแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 62, ชนะเลิศอันดับ 1 รุ่นอายุไม่เกิน 14 ปี รายการ PTT-ลอนเทนนิสพัฒนาฝีมือ ครั้งที่ 3 ภาคอีสาน ประจำปี 2567 รวมถึง ชนะเลิศอันดับ 1 ประเภททีมหญิง รุ่นอายุไม่เกิน 12 ปี รายการ ATF12 &amp; Under Team Competition 2024 ณ ประเทศสิงคโปร์</p>
<!-- /wp:paragraph -->

<!-- wp:paragraph -->
<p>หนึ่งในนักกีฬาเทนนิสเยาวชนหญิงรุ่นเล็กที่มีผลงานโดดเด่นเป็นที่น่าจับตามอง มีชื่อของ "น้องโซเฟีย" อาภรนันท์ โซเฟีย แสงสุชาติ ซึ่งเป็นลูกครึ่งไทย-อเมริกัน รวมอยู่ด้วย น้องมีผลงานมากมายเป็นที่น่าติดตามและโดดเด่นหลายรายการ อาทิ การผ่านการคัดเลือกได้เป็นตัวแทนเยาวชนทีมชาติไทยถึง 2 สมัยติด, ผลงานรองชนะเลิศอันดับ 1 ในรุ่นอายุไม่เกิน 12 ปี จากการแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 62, ชนะเลิศอันดับ 1 รุ่นอายุไม่เกิน 14 ปี รายการ PTT-ลอนเทนนิสพัฒนาฝีมือ ครั้งที่ 3 ภาคอีสาน ประจำปี 2567 รวมถึง ชนะเลิศอันดับ 1 ประเภททีมหญิง รุ่นอายุไม่เกิน 12 ปี รายการ ATF12 &amp; Under Team Competition 2024 ณ ประเทศสิงคโปร์</p>
<!-- /wp:paragraph -->

<!-- wp:paragraph -->
<p>อาภรนันท์ โซเฟีย แสงสุชาติ หรือ "น้องโซเฟีย" นักเทนนิสเยาวชนหญิงทีมชาติไทย ปัจจุบันเธอมีอายุ 11 ปี 2 เดือน เกิดเมื่อวันที่ 17 ธันวาคม 2556 เป็นนักเรียนระดับชั้นประถมศึกษาปีที่ 6 โรงเรียนสาธิตมหาวิทยาลัยขอนแก่น ฝ่ายนานาชาติ จังหวัดขอนแก่น โดย "น้องโซเฟีย" เป็นลูกสาวของ คุณพ่อพรพจท์ โรเจอร์ แสงสุชาติ กับคุณแม่วิสุดา แสงสุชาติ น้องมีพี่สาวคือ ด.ญ.กาลเกล้า แสงส่อง และ น้องชาย ด.ช.ณภัทร แอลเลสเตอร์ แสงสุชาติ ในปี 2567 น้องได้รับการคัดเลือกให้เป็นนักเทนนิสเยาวชนทีมชาติไทย รุ่นอายุไม่เกิน 12 ปี และปีนี้ 2568 น้องได้รับการคัดเลือกให้เป็นนักเทนนิสเยาวชนทีมชาติไทยเป็นสมัยที่ 2 ในรุ่นอายุไม่เกิน 12 ปี ซึ่งเป็นผลงานความสำเร็จ ที่เป็นสิ่งการันตีได้ว่า น้องนั้นเป็นนักกีฬาที่มีฝีมือการเล่นที่ยอดเยี่ยม โดดเด่น เป็นที่น่าจับตามองและเป็นความหวังของวงการกีฬาเทนนิสในอนาคต</p>
<!-- /wp:paragraph -->

<!-- wp:paragraph -->
<p>คุณแม่วิสุดา เผยถึงความรู้สึกของน้องโซเฟีย หลังจากที่ผ่านการคัดเลือกได้เป็นตัวแทนเยาวชนทีมชาติไทยอีกครั้งว่า "ในปีแรกที่ได้เป็นตัวแทนเยาวชนทีมชาติไทย น้องโซเฟียดีใจมากๆ เพราะเป็นครั้งแรก ส่วนปีนี้ก็ดีใจมาก ๆ ไม่แพ้กัน เพราะน้องตั้งใจมากและได้แข่งขันอย่างเต็มที่" ผู้อยู่เบื้องหลังความสำเร็จและเป็นกำลังใจที่สำคัญของ "น้องโซเฟีย" ก็คือครอบครัว เพราะในการแข่งขันแต่ละรายการมีความกดดันและมีความตึงเครียดสูงมาก ครอบครัวแสงสุชาติจึงถือว่าเป็นกำลังใจด่านแรกที่สำคัญที่สุด ที่ทำให้ "น้องโซเฟีย" สามารถก้าวผ่านความกดดันมาได้ จนประสบความสำเร็จในรายการใหญ่หลาย ๆ รายการ รวมถึงศึกคัดทีมชาติไทยด้วย</p>
<!-- /wp:paragraph -->

<!-- wp:paragraph -->
<p>ในส่วนของโค้ชผู้ดูแลและฝึกสอนการเล่นเทนนิสให้น้องได้แก่ โค้ช Rick Weissman ซึ่งเป็นโค้ชคนแรก มีดีกรีเป็นถึงหัวหน้าโค้ชเทนนิสมืออาชีพของสโมสร Dublin Coffman Tennis Club ส่วนโค้ชปัจจุบันคือ อภิสิทธิ์ สิทธิกุล หรือโค้ชโหน่ง โค้ชเทนนิสชาวไทย "ราฟาเอล นาดาล" คือนักกีฬาเทนนิสในดวงใจของโซเฟีย โดย นาดาล นั้นเป็นอดีตมือ 1 ของโลกจากสเปน ได้รับฉายาจากแฟน ๆ ว่าเป็น "ราชาแห่งคอร์ตดิน" ประสบความสำเร็จมาแล้วมากมาย อาทิ การคว้าแชมป์แกรนด์สแลมได้ถึง 22 รายการ เป็นต้น ด้วยความพยายาม ความมุ่งมั่น ตั้งใจฝึกซ้อม รวมทั้งความมีวินัยอย่างสม่ำเสมอ และการมีเป้าหมายที่ชัดเจน ทำให้ "น้องโซเฟีย" ก้าวสู่ความสำเร็จในขั้นแรกบนเส้นทางกีฬาลูกสักหลาดรุ่นเล็ก</p>
<!-- /wp:paragraph -->

<!-- wp:paragraph -->
<p>และ "น้องโซเฟีย" ยังไม่หยุดคิดที่จะพัฒนาตัวเองบนเส้นทางการเป็นนักกีฬา โดยวางเป้าหมายต่อไปในอนาคตไว้แล้ว พร้อมกับแสดงความมุ่งมั่นว่าจะต้องทำให้สำเร็จให้ได้ "หนูจะเป็นตัวแทนทีมชาติไทยไปแข่งขันเทนนิสในรายการใหญ่ ๆ อย่างกีฬาโอลิมปิคเกมส์ให้ได้ค่ะ" นั่นคือความรู้สึกของ "น้องโซเฟีย" อาภรนันท์ โซเฟีย แสงสุชาติ นักเทนนิสตัวแทนเยาวชนทีมชาติไทย รุ่นอายุไม่เกิน 12 ปี ที่เชื่อว่าจะทำให้ผู้อ่านมีรอยยิ้ม และจะช่วยกันส่งกำลังใจให้น้องต่อไปอย่างแน่นอน. </p>
<!-- /wp:paragraph -->

<!-- wp:paragraph -->
<p>นางสาวอรวรา ยะดอนใจ : รายงาน</p>
<!-- /wp:paragraph -->

<!-- wp:image {"id":48212,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/481982121_1069868885176093_1833768344946806531_n-1024x683.jpg" alt="" class="wp-image-48212"/></figure>
<!-- /wp:image -->