<!-- wp:paragraph {"align":"center","style":{"typography":{"fontSize":20},"color":{"background":"#dae9ef"}}} -->
<p class="has-text-align-center has-background" style="background-color:#dae9ef;font-size:20px"><strong>เทนนิสเปิดศึกคัดเยาวชนทีมชาติ"อัญวีณ์-ฌาน" ประเดิม2แต้มแรก</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันคัดเลือกนักกีฬาเทนนิสเยาวชนทีมชาติไทย ประจำปี 2568 ในรุ่นอายุไม่เกิน 12, 14 และ 16 ปี ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ระหว่างวันที่ 1 - 6 ก.พ. 2568 และเมื่อวันที่ 1 ก.พ. ซึ่งเป็นวันแรก บรรยากาศเป็นไปอย่างคึกคัก นายธานี แสนยาอุโฆษ กรรมการอำนวยการสมาคมฯ และประธานฝ่ายเยาวชน ได้เป็นประธานในพิธีจัดสายการแข่งขันครั้งนี้ ร่วมด้วย น.ส.ขนิษฐา ศรีตะวัน กรรมการอำนวยการสมาคมฯ โค้ชเอ็กซ์" นายพชรพล คำสมาน ผู้ฝึกสอนทีมชาติไทย และมี นายธีรนันท์ ทานาแซง ผู้ตัดสินชี้ขาดสหพันธ์เทนนิสนาชาติ (ไอทีเอฟ) เป็นผู้ดำเนินการในการจัดสาย</p>
<!-- /wp:paragraph -->

<!-- wp:paragraph -->
<p>การแข่งขันครั้งนี้ ทุกรุ่นอายุทั้งนักกีฬาชายและหญิง ใช้ระบบแบ่งกลุ่มพบกันหมดในกลุ่ม (4 กลุ่ม ๆ ละ 4 คน) นักกีฬาที่ได้อันดับ 1 และ 2 ของกลุ่ม จะได้สิทธิเข้าไปแข่งขันในรอบก่อนรองชนะเลิศหรือ 8 คนสุดท้าย (รอบน็อกเอาท์) สำหรับนักกีฬาที่แพ้ในรอบรองชนะเลิศ จะแข่งขันรอบจัดอันดับ 3-4 ผู้ที่ได้อันดับ 3 จะได้สิทธิติดทีมชาติ ร่วมกับผู้ที่ได้ตำแหน่งชนะเลิศ และรองชนะเลิศ ส่วนผู้ที่ได้อันดับ 4 จะเป็นนักกีฬาสำรอง คู่ที่น่าสนใจ เป็นการแข่งขันในรุ่นอายุไม่เกิน 14 ปี ประเภทหญิงเดี่ยว พบกันหมดแมทช์แรก กลุ่ม เอ อัญวีณ์ ไพศาลภาณุวงศ์ นักเทนนิสดาวรุ่งจากเชียงใหม่ ประเดิมชัยด้วยการเอาชนะ สุรพิชญา คล้อยดี นักเทนนิสดาวรุ่งจากเพชรบุรี 2 เซตรวด ซึ่งเซตแรกยื้อกันถึงไทเบรก ก่อนจบด้วยสกอร์ 7-6 ไทเบรก 7-1 และ 6-1 อัญวีณ์ เก็บ 2 แต้มแรกได้สำเร็จ ส่วนแมทช์ที่สอง จะพบกับ ปวีณอร นวลศรี จากปทุมธานี ที่แมทช์แรกชนะ ณธิดา คู่พงศกร จากภูเก็ต 6-0 และ 6-0</p>
<!-- /wp:paragraph -->

<!-- wp:paragraph -->
<p>ด้านประเภทชายเดี่ยว รุ่นอายุไม่เกิน 14 ปี กลุ่ม เอ ระหว่างสองนักหวดดาวรุ่ง ฌาน เลาอมรพาณิชย์ จาก กทม. พบกับ ศุภกร คำจันลา จากขอนแก่น ผลปรากฏว่า แข่งขันกันถึง 3 เซต และเป็น ฌาน ที่เรียกฟอร์มเก่งออกมาเฉือนเอาชนะ 2-1 เซต 2-6, 7-5 และ 6-2 เก็บ 2 คะแนนแรกได้สำเร็จ ส่วนแมทช์ที่สอง ฌาน จะพบกับ ธรรมะ โคศิริ จาก กทม. ที่แมทช์แรกชนะ นภัสดล อุบลแก้ว จากขอนแก่น 6-2 และ 6-2 ในส่วนผลการแข่งขันคู่อื่น ๆ มีดังนี้ รุ่นอายุไม่เกิน 12 ปี หญิงเดี่ยว พบกันหมดแมทช์แรก กลุ่ม เอ ณิชวรัชญ์ พลอยเกษมสุข (กทม.) ชนะ ชญานิน แก้วเกาะสะบ้า (ยะลา) 6-1, 6-0 ศิริกร พูลผล (พิษณุโลก) ชนะ นิตย์นิภา สิหนาทกถากุล (กทม.) 6-0, 6-0 กลุ่ม บี ธมลวรรณ โพธิ์จันทร์ (ขอนแก่น) ชนะ วิมุตติญา พงษ์หนู (กทม.) 7-5, 6-3 กฤษณา รอดประเสริฐ (กทม.) ชนะ ธัญญ์นภัส ชิตานนท์ (กทม.) 6-0, 6-1</p>
<!-- /wp:paragraph -->

<!-- wp:paragraph -->
<p>ชายเดี่ยว รุ่นอายุไม่เกิน 12 ปี พบกันหมดแมทช์แรก กลุ่ม ซี อนันต์นที พงศ์ศิริเลิศ (ชุมพร) ชนะ ตถตา สนธิชัย (เชียงราย) 6-2, 6-3 ภาสุร อุดมโชค (กทม.) ชนะ กาญจน์นเรศร์ ครูศากยวงศ์ (ชุมพร) 6-4, 6-1 กลุ่ม ดี ก้องภพ แซ่ลิ้ม (นครปฐม) ชนะ ทรอย ศิวพฤกษ์ (กทม.) 6-0, 6-0 ปรัตถกร ภาชีรัตน์ (พระนครศรีอยุธยา) ชนะ พีรดนย์ สุทธาวาสสุนทร (เชียงราย) 3-6, 6-3 และ 7-5 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ หลังจบการแข่งขันแล้ว ท่านดูรายละเอียดได้ที่เว็บไซต์สมาคมฯ <a rel="noreferrer noopener" href="http://www.ltat.org/?fbclid=IwZXh0bgNhZW0CMTAAAR2y3cYinvf4lKKmhLaxJMgcTeSeN8_MjcL6fplo-woniVDvzxoZ4oABnSc_aem_VEiymPSBzBUNJ_Z2E5-4tQ" target="_blank">www.ltat.org</a></p>
<!-- /wp:paragraph -->

<!-- wp:image {"id":47703,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/475801329_1043509351145380_8987370886912792895_n-1024x683.jpg" alt="" class="wp-image-47703"/></figure>
<!-- /wp:image -->