<!-- wp:paragraph {"align":"center","backgroundColor":"luminous-vivid-amber"} -->
<p style="text-align:center" class="has-background has-luminous-vivid-amber-background-color"><br><strong>"ไหม ณภัทร" ทะลุตัดเชือกเดี่ยว-ชิงฯคู่ศึกไอทีเอฟเกรด เอ ที่ญี่ปุ่น</strong></p>
<!-- /wp:paragraph -->

<!-- wp:paragraph -->
<p>ไหม ณภัทร นิรันดร นักเทนนิสดาวรุ่งวัย 17ปีของไทยฟอร์มสุดฮอตผ่านเข้ารอบรองฯหญิงเดี่ยว พร้อมควงแร็กลิ่วชิงดำประเภทคู่ศึกเทนนิสเยาวชนนานาชาติ ไอทีเอฟ จูเนียร์ เกรด เอ รายการ "โอซาก้า เมเยอร์ คัพ-เวิลด์ ซูเปอร์ จูเนียร์ เทนนิส แชมเปี้ยนชิพ 2019" ที่เมืองโอซาก้า ประเทศญี่ปุ่นได้อย่างเยี่ยมยอดหลังคว้าชัยในการลงแข่งเมื่อวันที่ 18 ตุลาคม<br>หญิงเดี่ยว รอบก่อนรองชนะเลิศ(8คน) ไหม ณภัทร มือ 35 เยาวชนโลก มือวาง 7&nbsp;ของรายการ เอาชนะ อิริก้า แอนดรีว่า นักเทนนิสรัสเซีย มือ 73 เยาวชนโลกมือวาง 13 ของรายการ 2-0 เซตด้วยสกอร์ 6-2 และ 6-4 ผ่านเข้าไปตัดเชือกกับ ดิอาน ปาร์รี่ นักหวดฝรั่งเศส มือวาง 1ของรายการ มือ 8 เยาวชนโลกต่อไป<br>วันเดียวกัน ไหม ณภัทร จับคู่กับ มาเรีย บอนดาเรนโก้ จากรัสเซีย ซึ่งเป็นคู่มือวาง 4 ของรายการ ลงแข่งรอบรองชนะเลิศเอาชนะคู่นักเทนนิสญี่ปุ่น นานาริ คัตซูมิ กับ ไอ ยามากูชิ 2-0 เซตด้วยสกอร์ 6-4, 6-2 ผ่านเข้าไปชิงชนะเลิศพบกับคู่มือวาง 5ของรายการ ไบ๋ โจวฉวน จากจีน กับ หยาง หย่าอี้ จากไต้หวัน<br>ด้าน "แนต" พัณณิน โควาพิทักษ์เทศ วัย 16 ปี มือ 96 เยาวชนโลก โชคไม่ดีที่วันนี้มีอาการป่วยเนื่องจากท้องเสียก่อนหน้าจะลงแข่งขันกับ อเล็กซานดร้า เอล่า มือวาง 4ของรายการ มือ 27 เยาวชนโลกจากฟิลิปปินส์ แต่ก็ยังกัดฟันสู้เต็มที่และสามารถเก็บชัยในเซตแรก 6-3 ก่อนจะมาพ่ายในเซตสอง 2-6 ทว่าเซตสามขณะที่เล่นไป 2เกมคู่แข่งจากฟิลิปปินส์นำ 2-0 พัณณิน ที่ยังมีอาการอ่อนเพลียร่างกายยื้อไม่ไหวต้องขอยอมแพ้และปราชัย 6-3, 2-6 และ 0-2 ret.ตกรอบ<br>ก่อนรองฯไปอย่างน่าเสียดาย</p>
<!-- /wp:paragraph -->

<!-- wp:paragraph -->
<p>               สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":24022} -->
<figure class="wp-block-image"><img src="https://www.bucket.cloudaccess9.com/ltatorg/2019/11/72476159_2643355125687439_7169800451531997184_n-1.jpg" alt="" class="wp-image-24022"/></figure>
<!-- /wp:image -->