<!-- wp:paragraph {"align":"center","textColor":"vce-bg","style":{"color":{"background":"#a200a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#a200a3;font-size:22px"><strong>"วิชยา" ไม่พลาดทะยานเข้าชิงฯ ตามคาด<br>"ธนัชพร"ชนะตัดเชือกหวิว-หวดไทยแลนด์<br>ประเภทคู่ได้แชมป์ครบถ้วน</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 7 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 6 พ.ค.ที่ผ่านมา ในประเภทชายเดี่ยว รอบรองชนะเลิศ "จูเนียร์" วิชยา ตรงเจริญชัยกุล นักเทนนิสหนุ่มกรุงเทพฯ มือ 3 ของไทย โชว์ฟอร์มเต็ง 1 ของรายการ หวดเอาชนะ ชนน พูลสวัสดิ์ จากกรุงเทพฯ มือวาง 16 และมือ 45 ของไทย ได้ 2 เซตรวด 6-1 และ 6-4 ส่งให้ วิชยา ทะยานสู่รอบชิงชนะเลิศ ไปพบกับ ชญานนท์ แก้วสุทอ จากสระบุรี มือวาง 9 และมือ 27 ของไทย ที่หวดชนะ อนพัช ทิมางกูร จากกรุงเทพฯ มือวาง 8 และมือ 26 ของไทย 2-0 เซต 6-2, 6-3
       ด้านประเภทหญิงเดี่ยว รอบรองชนะเลิศ "พลอย" ธนัชพร ยังโหมด จากชลบุรี มือวาง 6 และมือ 22 ของไทย ดีกรีรองแชมป์ไทยแลนด์ แชมป์เปี้ยนชิพ สนามที่ 2 ของปีนี้ ดวลแร็กเกตกับ "ออม" วรรษชล สวัสดี จากพิษณุโลก มือวาง 3 และมือ 15 ของไทย เจ้าของแชมป์สนามที่ 3 สู้กันถึง 3 เซต ก่อนที่ ธนัชพร เป็นฝ่ายเฉือนเอาชนะได้ 2-1 เซต 1-6, 6-2 และ 6-1 ทะลุสู่รอบชิงชนะเลิศ ไปพบกับ "แอ๊ตต้า" พิมพ์มาดา ทองคำ จากสุราษฎร์ธานี มือวาง 4 และมือ 16 ของไทย ที่ชนะผ่าน "มะนาว" ธมจันทร์ มอมขุนทด จากนครราชสีมา มือวาง 2 และมือ 10 ของไทย
       ขณะที่ประเภทคู่เข้าสู่รอบชิงชนะเลิศ โดย มร.ราจาท คาปูร์ ที่ปรึกษาสมาคมกีฬาลอนเทนนิสแห่งประเทศไทย ในพระบรมราชูปถัมภ์ ชาวอินเดีย เป็นประธานมอบรางวัลแก่นักกีฬา 
       ประเภทชายคู่ รอบชิงชนะเลิศ ศุภวัฒน์ แซ่อุ้ย (ภูเก็ต)-พัชรพล กาวิน (ปทุมธานี) ชนะ จิรัฏฐ์ นวสิริสมบูรณ์ (กทม.)-ธนภัค ตรีสัตยกุล (นครปฐม) 6-3, 6-2 โดยแชมป์ชายคู่ ได้รับเงินรางวัลร่วมกัน 22,000 บาท ส่วนคู่รองแชมป์รับร่วมกัน 10,000 บาท
       ประเภทหญิงคู่ รอบชิงชนะเลิศ พิมพ์ลภัส ลิม (กทม.)-พิมพ์มาดา ลิม (กทม.) ชนะ จุฬาลักษณ์ แซ่อึ้ง (ขอนแก่น)-พิมพ์มาดา ทองคำ (สุราษฎร์ธานี) 6-4, 6-2 โดยแชมป์หญิงคู่ ได้รับเงินรางวัลร่วมกัน 15,700 บาท ด้านคู่รองแชมป์รับ 7,800 บาท
       และประเภทคู่ผสม รอบชิงชนะเลิศ สุธินันท์ ตัณฑเศรณีวัฒน์ (กทม.)-ภาวินี ร่วมรักษ์ (กทม.) ชนะ จุฬาลักษณ์ แซ่อึ้ง (ขอนแก่น)-ธิรวัต อยู่คง (กทม.) 7-5, 5-7 และซูเปอร์ไทเบรก 10-7 โดยแชมป์คู่ผสม ได้รับเงินรางวัลร่วมกัน 15,700 บาท ส่วนคู่รองแชมป์รับร่วมกัน 7,800 บาท</code></pre>
<!-- /wp:code -->

<!-- wp:image {"id":37163,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/CCFB86E0-1255-4D48-85D7-01A7803FD2AF-1024x632.jpeg" alt="" class="wp-image-37163"/></figure>
<!-- /wp:image -->