<!-- wp:paragraph {"align":"center","style":{"typography":{"fontSize":20},"color":{"background":"#c5d9e2"}}} -->
<p class="has-text-align-center has-background" style="background-color:#c5d9e2;font-size:20px"><strong>"ลัลนา"ยังเก๋า! ปราบดาวรุ่งคว้าแชมป์ปิดฉากหวดไอทีเอฟ"ไทยแลนด์ เจโฟร์"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เกรด 4 รายการ "ไทยแลนด์ เวิลด์ จูเนียร์ เจโฟร์ 2021" ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 11 ธ.ค. 2564 เป็นวันสุดท้าย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน ให้เกียรติเป็นประธานมอบรางวัลแก่นักกีฬา</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบชิงชนะเลิศ นักเทนนิสไทยโคจรมาพบกัน ระหว่าง "รวงข้าว" ลัลนา ธาราฤดี ดีกรีทีมชาติไทยชุดใหญ่ วัย 17 ปี มืออันดับ 242 เยาวชนโลก และมือวางอันดับ 1 ของรายการ พบ "ทีที" ไทร่า ลิธิบี เยาวชนทีมชาติไทย ดาวรุ่งวัย 15 ปี ลูกครึ่งไทย-อังกฤษ มืออันดับ 774 เยาวชนโลก ปรากฏว่า เซตแรก ลัลนา เก็บชัยได้ไม่ยาก 6-1 ทว่าเซตสองเป็น ไทร่า ที่ทำได้ดีกว่า ชนะไป 6-3 ส่งผลให้เสมอ 1-1 เซต และในเซตตัดสิน ไทร่า ขึ้นแท่นได้ก่อน 5-4 มีโอกาสได้แมทช์พอยท์แต่ไม่สามารถปิดได้ ลัลนา ใช้ความเก๋าไล่มาทันและยื้อกันไปถึงไทเบรก ซึ่งเป็น ลัลนา ที่เอาชนะไปอย่างฉิวเฉียด สรุป ลัลนา ชนะ ไทร่า 2-1 เซต 6-1, 3-6 และ 7-6(4) ได้แชมป์หญิงเดี่ยวไปครอง</p>
<!-- /wp:paragraph -->

<!-- wp:paragraph -->
<p>จากผลงานดังกล่าว ทำให้ ลัลนา ได้แชมป์ประเภทหญิงเดี่ยว นับเป็นรายการที่ 11 ในการเล่นระดับไอทีเอฟ จูเนียร์ นับตั้งแต่ปี ค.ศ.2018 เป็นต้นมา โดย ลัลนา ยังได้คะแนนสะสมอันดับเยาวชนโลก จำนวน 60 คะแนน ในขณะที่ ไทร่า ในฐานะรองแชมป์ ได้รับ 36 คะแนน</p>
<!-- /wp:paragraph -->

<!-- wp:paragraph -->
<p>ทางด้านประเภทชายเดี่ยว รอบชิงชนะเลิศ มิตสึกิ เหว่ย คัง เหลียง นักหวดหนุ่มมาเลเซีย มืออันดับ 416 เยาวชนโลก และเป็นมือวางอันดับ 7 ของรายการ ชนะ ปีเตอร์ บรุนชลิก มืออันดับ 460 เยาวชนโลก และมือวาง 5 จากสาธารณรัฐเช็ก ด้วยสกอร์ 6-2 Ret. หลังจาก ปีเตอร์ บรุนชลิก ขอถอนตัวเพราะเจ็บศอกซ้าย ทำให้ มิตสึกิ ได้แชมป์ชายเดี่ยวไปครอง พร้อมคะแนนสะสมอันดับเยาวชนโลก 60 คะแนน ส่วนรองแชมป์รับ 36 คะแนน โดยนับเป็นแชมป์รายการที่ 3 ของ มิตสึกิ ในการเดินทางมาแข่งขันที่ประเทศไทย </p>
<!-- /wp:paragraph -->

<!-- wp:paragraph -->
<p>สามารถชมภาพบรรยากาศการแข่งขันอย่างคมชัดได้ที่ลิงก์นี้ <a rel="noreferrer noopener" href="https://l.facebook.com/l.php?u=https%3A%2F%2Fwww.ltat.org%2Fphotos%2F%3Ffbclid%3DIwAR2_2C-a3m9dIm68RS26Q0Bio2CNYUDkjvBRpl8iQBxE6T-s9ZtZcoiScME&amp;h=AT09S3FD-Up4iYxu4VjBOFRJSfUAGY4isp0IztG9nBsFRMkPylZ0BEQPtfJXYm7mXyJeYSE0MSkKwbjow_Ul6KlXpF8BDZVoSGw1lPoFa0Nf1qGDZU3Y9K6QfUn4beTH9_yTj3BB6w&amp;__tn__=-UK-R&amp;c[0]=AT0FwfRKxP6sM8wRjnC8yYDH9pTZK6uX4PHdqtGmYlFDgCaj056prH7iBUgelHOBZnwZehX59Enx6g9aM8I9bb_oR3AgsF3XHC0h9by3jptbFnwcLJdogh__3F1ZsPjXjw7gPbVYh7iG_nXj1QgFydWLOmR6Hf5qByULjb7WKbk-tAc" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":30322,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/12/265300840_4825641717458758_6514923740274626453_n-1024x683.jpg" alt="" class="wp-image-30322"/></figure>
<!-- /wp:image -->