<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a351"}}} -->
<p class="has-text-align-center has-vce-bg-color has-text-color has-background" style="background-color:#00a351;font-size:22px"><strong>"กฤดิพรรธน์" คว้าแชมป์รุ่นอายุ 6 ปีเทนนิสเทนส์ฯสนาม5</strong></p>
<!-- /wp:paragraph -->

<!-- wp:code -->
<pre class="wp-block-code"><code>    การแข่งขันเทนนิสเยาวชน รายการ "เทนนิสเทนส์ จูเนียร์ เซอร์กิต" สนาม 5 ที่ศูนย์พัฒนากีฬาเทนนิสแห่งชาติ เมืองทองธานี วันที่ 10 มิถุนายน 2566 ได้แชมป์ประเภทมิกส์ ชาย-หญิง เป็นที่เรียบร้อยแล้ว ซึ่งสนามนี้ตกเป็นของ กฤดิพรรธน์ มากมณี นักหวดรุ่นจิ๋วจากชุมพร ที่โชว์ฟอร์มดีมาตั้งแต่รอบพบกันหมดในกลุ่ม เอ โดยชนะ ครุพงษ์ คงสมพรต  จากนครปฐม 10-3 เกม และ ชนะ อาทิวราห์ วิถีพานิชย์ จากนนทบุรี 10-4 เกม
   กฤดิพรรธน์ ผ่านเข้ารอบก่อนรองชนะเลิศ ในฐานะมือวาง 1 อาศัยเกมหวดที่เฉียบขาดเอาชนะ ธรัญญา วิสุทธิธาดา จากนนทบุรี 10-1 เกม ก่อนจะเข้าไปตัดเชือกชนะ นิธาน สุนทรินคะ มือวาง 3 จากกทม.ได้อีก 10-1 เกม ทำให้ทะลุเข้าสู่รอบชิงชนะเลิศ ไปพบกับ ภวัต ตั้งตระกูลวงศ์ นักหวดกทม. ที่พลิกล้มมือวาง 2 อคิน จินดาสุข จากกทม.ในรอบรองชนะเลิศได้อย่างหวุดหวิด 10-8 เกม
   สำหรับในรอบชิงชนะเลิศ กฤดิพรรธน์ กับ ภวัต ต่างงัดฟอร์มหวดมาสู้กันอย่างสนุก เกมค่อนข้างสูสี แต่ กฤดิพรรธน์ มีเกมที่แน่นอนกว่าทำให้ชนะ 2-0 เซต ด้วยสกอร์ 10-8 และ 11-9 คว้าแชมป์ไปครองทันที
   ขณะที่รุ่นอายุไม่เกิน 8 ปี และ รุ่นอายุไม่เกิน 10 ปี จะแข่งขันในวันที่ 11 มิถุนายนนี้เริ่มตั้งแต่รอบก่อนรองชนะเลิศไปถึงรอบชิงชนะเลิศ</code></pre>
<!-- /wp:code -->

<!-- wp:image {"id":37625,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/42B5D26B-88A5-4F43-9607-6453C75CD9D7.jpeg" alt="" class="wp-image-37625"/></figure>
<!-- /wp:image -->