<!-- wp:paragraph {"align":"center","textColor":"vce-bg","style":{"color":{"background":"#00a35f"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a35f;font-size:22px"><strong>"พัชรินทร์-พัณณิน" ทะลุตัดเชือก<br>"อัญชิสา" ทะยานชิงหญิงคู่ที่หัวหิน</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ ดับเบิลยู15 หัวหิน รายการ "แคล-คอมพ์ แอนด์ ซีซีเอยู อินดัสตรี 4.0 โอเพ่น ไอทีเอฟ เวิลด์ เทนนิส ทัวร์ 2023" ชิงเงินรางวัลรวม 15,000 ดอลลาร์สหรัฐ หรือประมาณ 550,000 บาท สัปดาห์ที่ 2 ที่สนามเทนนิส อารีน่า หัวหิน จ.ประจวบคีรีขันธ์ เมื่อวันที่ 20 ต.ค. 2566 ในประเภทหญิงเดี่ยว เป็นการแข่งขันรอบก่อนรองชนะเลิศ
       "อีฟ" พัชรินทร์ ชีพชาญเดช นักเทนนิสไทยวัย 28 ปี มือ 623 โลก และเป็นมือวางอันดับ 3 ของรายการ ดีกรีแชมป์หญิงเดี่ยวสัปดาห์แรก เดินหน้าทำผลงานได้ดีต่อเนื่อง ใช้ฝีมืออันเฉียบขาด หวดเอาชนะ จินนี่ วาเลรี นักหวดวัย 18 ปี มือ 989 โลก และมือวางอันดับ 8 ของรายการ ได้ 2 เซตรวด ด้วยสกอร์ 6-2 และ 7-5
       พัชรินทร์ ผ่านเข้ารอบรองชนะเลิศ ไปพบกับ อายูมิ โคชิอิชิ นักเทนนิสญี่ปุ่น มือวางอันดับ 2 ของรายการ ที่ชนะ สลักทิพย์ อุ่นเมือง ของไทย มือวางอันดับ 7 ของรายการ 2-0 เซต 6-4, 6-3
       ด้าน พัณณิน โควาพิทักษ์เทศ มือวางอันดับ 5 ของรายการ ชนะ อัญชิสา ฉันทะ มือวางอันดับ 1 ของรายการ 6-2, 6-1 พัณณิน ผ่านเข้าไปตัดเชือกกับ ชรีวัลลี ราชมิกา ภมิปาตี มือวางอันดับ 6 ของรายการ จากอินเดีย
       อย่างไรก็ตาม แม้ อัญชิสา จะตกรอบประเภทเดี่ยว แต่ในประเภทหญิงคู่ทำผลงานได้ดี โดยลงหวด 2 แมทช์ในวันเดียวกัน ซึ่งแมทช์แรกเป็นคู่ตกค้างจากวันก่อน (แข่งไม่จบ) ในรอบก่อนรองชนะเลิศ อัญชิสา กับ อายูมิ โคชิอิชิ จากญี่ปุ่น เฉือนชนะ ซุน ยี่ฟาน กับ จาง จิน จากจีน 2-1 เซต 2-6, 7-6(2) และซูเปอร์ไทเบรก 10-5
       จากนั้นรอบรองชนะเลิศ คู่อัญชิสาช่วยกันหวดเอาชนะ "คู่เต็ง 4" เช ซิน หยู จากฮ่องกง กับ หลิน ฟาง อัน จากไต้หวัน 2-0 เซต 6-1, 6-2 ผ่านเข้าไปชิงชนะเลิศกับ เฉา ย่าจิง จากจีน และ อึ้ง หมาน หยิง แม็กกี้ จากฮ่องกง ที่ชนะ พัชรินทร์ ชีพชาญเดช และ พิมพ์มาดา ทองคำ 2-1 เซต 6-4, 4-6 และซูเปอร์ไทเบรก 10-8</code></pre>
<!-- /wp:code -->

<!-- wp:image {"id":39911,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/10/IMG_3658-1024x683.jpeg" alt="" class="wp-image-39911"/></figure>
<!-- /wp:image -->