<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>เทนนิส "แอลทีเอที-ไอทีเอฟ จูเนียร์" ได้แชมป์คู่<br>"ธนภัทร-ศุภวัฒน์"ได้ครองฝ่ายชาย<br>"พิมพ์มาดา-กมลวรรณ"ซิวฝ่ายหญิง</strong></p>
<!-- /wp:paragraph -->

<!-- wp:paragraph -->
<p>เทนนิส "แอลทีเอที-ไอทีเอฟ จูเนียร์" ได้แชมป์คู่<br>"ธนภัทร-ศุภวัฒน์"ได้ครองฝ่ายชาย<br>"พิมพ์มาดา-กมลวรรณ"ซิวฝ่ายหญิง </p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ ระดับเกรด 4 รายการ "แอลทีเอที-ไอทีเอฟ จูเนียร์ แชมเปี้ยนชิพ เจ 4" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 5 มี.ค.2564 ไฮไลท์อยู่ที่ประเภทคู่ ซึ่งเป็นรอบชิงชนะเลิศ โดย นายวิเชษฐ์ ทีปกากร อุปนายกสมาคมกีฬาลอนเทนนิสแห่งประเทศไทยฯ, นายธานี แสนยาอุโฆษ กรรมการอำนวยการสมาคมกีฬาลอนเทนนิสฯ ฝ่ายพัฒนาเยาวชน และพันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสฯ ร่วมมอบรางวัลให้นักกีฬา </p>
<!-- /wp:paragraph -->

<!-- wp:paragraph -->
<p>ประเภทชายคู่ รอบชิงชนะเลิศ "ต้นไม้" ธนภัทร นิรันดร และ "น็อต" ศุภวัฒน์ แซ่อุ้ย ลงสนามในฐานะคู่มือวางอันดับ 1 ของรายการ พบกับ "แม็กซิ" แม็กซิมัส ภราพล โจนส์ และ "ฟิวเจอร์" ชิษณุพงศ์ โภคินเศรษฐศิริ คู่มือวางอันดับ 2 ของรายการ ปรากฏว่า เป็นคู่ ธนภัทร และ ศุภวัฒน์ ที่ใช้การเล่นที่เข้าขาช่วยเอาชนะในการดวลซูเปอร์ไทเบรกเซตสุดท้าย ทำให้ชนะไป 2-1 เซต 6-2, 4-6 และซูเปอร์ไทเบรก 10-8 ได้ครองแชมป์ชายคู่ร่วมกัน และได้รับคะแนนสะสมอันดับเยาวชนโลก 45 คะแนน ส่วนคู่รองแชมป์ ได้ 27 คะแนน</p>
<!-- /wp:paragraph -->

<!-- wp:paragraph -->
<p>ส่วนหญิงคู่ รอบชิงชนะเลิศ "แอ๊ตต้า" พิมพ์มาดา ทองคำ และ "บัว" กมลวรรณ ยอดเพ็ชร คู่มือวางอันดับ 4 ของรายการ ก็คว้าชัยได้เช่นกัน หลังจากเฉือนเอาชนะ "สบาย" กมรวรรณ ก้อนศิลา และ ไทร่า ลิธิบี ลูกครึ่งไทย-อังกฤษ คู่มือวางอันดับ 2 ของรายการ 2-1 เซต 6-2, 1-6 และซูเปอร์ไทเบรก 10-8 ทำให้ พิมพ์มาดา และ กมลวรรณ ได้ครองแชมป์หญิงคู่ร่วมกัน และได้รับคะแนนสะสมอันดับเยาวชนโลก 45 คะแนน ส่วนคู่รองแชมป์ ได้ 27 คะแนน </p>
<!-- /wp:paragraph -->

<!-- wp:paragraph -->
<p>ด้านประเภทเดี่ยว เป็นรอบรองชนะเลิศ โดยคู่ที่น่าสนใจ หญิงเดี่ยว "รวงข้าว" ลัลนา ธาราฤดี นักหวดไทยวัย 16 ปี มือวาง 1 ของรายการ และมือ 126 เยาวชนโลก พลิกจากที่เป็นรองหลังแพ้เซตแรกไปก่อน กลับมาเฉือนเอาชนะ "หมิว" สลักทิพย์ อุ่นเมือง สาวน้อยวัย 15 ปี มือวาง 3 ของรายการ และมือ 159 เยาวชนโลก 2-1 เซต 4-6, 6-0 และ 6-2 ลัลนา ผ่านเข้ารอบชิงชนะเลิศ พบ "แนต" พัณณิน โควาพิทักษ์เทศ นักหวดไทย วัย 18 ปี มือวาง 2 และมือ 151 เยาวชนโลก ที่สอนเชิงรุ่นน้อง "แอ๊ตต้า" พิมพ์มาดา ทองคำ วัย 14 ปี มือ 1269 เยาวชนโลก 2-0 เซต 6-0, 6-1</p>
<!-- /wp:paragraph -->

<!-- wp:paragraph -->
<p>ขณะที่ชายเดี่ยว รอบรองชนะเลิศ "แม็กซิ" แม็กซิมัส ภราพล โจนส์ นักเทนนิสลูกครึ่งไทย-ออสเตรเลีย วัย 16 ปี มือวาง 4 และมือ 203 เยาวชนโลก ไล่ต้อนเอาชนะ "ต้นไม้" ธนภัทร นิรันดร วัย 16 ปี มือวาง 1 และมือ 116 เยาวชนโลก 2-0 เซต 6-1, 6-1 ทำให้ แม็กซิมัส ผ่านเข้าไปชิงชนะเลิศกับ "ปันปัน" ศิวณัฏฐ์ อุ้ยตยะกุล วัย 16 ปี มือ 641 เยาวชนโลก ที่ชนะ "น็อต" ศุภวัฒน์ แซ่อุ้ย มือวาง 3 ของรายการ มือ 187 เยาวชนโลก วัย 15 ปี มาด้วยสกอร์ 6-3, 4-2Ret.(ศุภวัฒน์ มีอาการเจ็บหลัง)</p>
<!-- /wp:paragraph -->

<!-- wp:paragraph -->
<p>สำหรับภาพ สามารถดูเพิ่มเติมได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.ltat.org%2Fphotos%2F%3Ffbclid%3DIwAR2YdIqGIEophXJfq-zxUVIwxSuvrzrMi2qvOlcgJqAwIdUOUoeEmAf3rUE&amp;h=AT339Sh6gc0V778ktvDVaN9_SV3W4gRz77c_Nhh3qZklkypEnDcukVlrb-OsMsbxC_vP4P0UXew_v02KVx4N45q39BsFVmtOsgRYrZvRNC_u-VUwB1yE02U6MPVMCGxB1CusdAlwXPXRw-20t0ND7pKU9Q&amp;__tn__=-UK-R&amp;c[0]=AT27EA2fi7cKioneyg9_-zczCaYie-c6HjOa5GhGgxCfRgFI6FW4o5kTf9MlJIkbYHsQ5jFT4Jn8tWBTxfvk8hC73SjKXJMt3QvNzGrcoDIhcsw7K61RjUSg7CTGNV5QwU-ELc4aJ6KXanVV5q8BcALak62ESYx004w1uGuwp9pjOVQ" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":26857,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/03/156884092_3970612336295038_6632900604630789645_o-1024x683.jpg" alt="" class="wp-image-26857"/></figure>
<!-- /wp:image -->