<!-- wp:paragraph {"align":"center","style":{"typography":{"fontSize":22},"color":{"background":"#d8ebe2"}}} -->
<p class="has-text-align-center has-background" style="background-color:#d8ebe2;font-size:22px"><strong>"ฐานทัพ"ชนะหวิว-"วรรษชล"ฉลุย<br>ศึกคัดหวดอาชีพไอทีเอฟที่เชียงราย </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 รายการ "ไอทีเอฟ เมนส์ เอเชีย/โอเชียเนีย ครั้งที่ 3" ชิงเงินรางวัลรวม 15,000 ดอลลาร์สหรัฐ หรือประมาณ 483,900 บาท และ "ไอทีเอฟ วีเมนส์ เอเชีย/โอเชียเนีย ครั้งที่ 3" ชิงเงินรางวัลรวม 15,000 ดอลลาร์สหรัฐ หรือประมาณ 483,900 บาท ที่สนามเทนนิส อบจ.เชียงราย ภายใต้มาตรการป้องกันโรคโควิด-19 เมื่อวันที่ 18 เม.ย. เป็นการแข่งขันคัดเลือกรอบที่สอง</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว ระหว่างนักเทนนิสไทย ฐานทัพ สุขสำราญ วัย 20 ปี ดีกรีทีมชาติไทย มือ 1752 ของโลก พบ ณัฐสิทธิ์ กุลสุวรรณ์ อายุ 22 ปี ปรากฏว่า สู้กันได้สนุกถูกใจกองเชียร์ ชนิดที่ต้องตัดสินด้วยซูเปอร์ไทเบรก และเป็น ฐานทัพ ที่เฉือนชนะไปอย่างหวุดหวิด สรุป ฐานทัพ ชนะ 2-1 เซต 5-7, 6-3 และซูเปอร์ไทเบรก 11-9 ทะยานสู่การคัดเลือกรอบสุดท้าย พบ อิสเซอิ โอคามุระ จากญี่ปุ่น ที่ชนะ ศุภวัฒน์ แซ่อุ้ย 6-4, 6-2</p>
<!-- /wp:paragraph -->

<!-- wp:paragraph -->
<p>ทางด้านประเภทหญิงเดี่ยว วรรษชล สวัสดี นักเทนนิสไทย มือ 1122 ของโลก โชว์ฟอร์มมือวางอันดับ 4 ของรอบคัดเลือก ใช้เวลา 47 นาที หวดเอาชนะ คาวิยา บาลาสุบรามาเนียน วัย 22 ปี จากอินเดีย ได้ 2 เซตรวด 6-0, 6-1 วรรษชล ฉลุยสู่การคัดเลือกรอบสุดท้าย พบ เมดิสัน ฟราห์น จากออสเตรเลีย ที่ชนะ มิลาน คริช จากออสเตรเลีย 7-5, 6-3</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น ชายเดี่ยว คัดเลือกรอบสอง จิรัฏฐ์ นวสิริสมบูรณ์ แพ้ เรียวทาโร่ มัตสึมุระ (ญี่ปุ่น) 6-1, 3-6 และซูเปอร์ไทเบรก 7-10 นพดล น้อยกอ แพ้ ชินจิ ฮาซาวะ (ญี่ปุ่น) 3-6, 4-6 ชาญไชย สุขตนเอง ชนะ อเล็ค เบ็คลีย์ (แอฟริกาใต้) 6-4, 5-7 และซูเปอร์ไทเบรก 10-7</p>
<!-- /wp:paragraph -->

<!-- wp:paragraph -->
<p>หญิงเดี่ยว คัดเลือกรอบสอง ธมจันทร์ มอมขุนทด ชนะ กมลวรรณ ยอดเพ็ชร 6-4, 3-6 และซูเปอร์ไทเบรก 10-3 พัชรินทร์ ชีพชาญเดช ชนะ จุฬาลักษณ์ แซ่อึ้ง 6-0, 7-5 เมลิสสา เซ แพ้ ทาเลีย กิ๊บสัน (ออสเตรเลีย) 0-6, 1-6 วรัญญา วงค์เทียนชัย แพ้ โฮโนกะ โกบายาชิ (ญี่ปุ่น) 1-6, 1-6 ตปณีย์ บุญวัฒน์ แพ้ ยูกะ โฮโซกิ (ญี่ปุ่น) 7-6(5), 1-6 และซูเปอร์ไทเบรก 3-10 สุมิตรา บัสนัท แพ้ ยูนะ โอฮาชิ (ญี่ปุ่น) 1-6, 1-6</p>
<!-- /wp:paragraph -->

<!-- wp:image {"id":31636,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/278851664_5243901152299477_2696531452247700559_n-732x1024.jpg" alt="" class="wp-image-31636"/></figure>
<!-- /wp:image -->