<!-- wp:paragraph {"align":"center","style":{"typography":{"fontSize":20},"color":{"background":"#c6dee9"}}} -->
<p class="has-text-align-center has-background" style="background-color:#c6dee9;font-size:20px"><strong>"จัสมิน" เฉือนชนะมือวางลิ่วตัดเชือกเทนนิสเยาวชนหาแชมป์ประเทศไทย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 62 ประจำปี 2567 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 5 เม.ย. 2567 เป็นการแข่งขันของรุ่นอายุไม่เกิน 10 ปี และ 16 ปี คู่ที่น่าสนใจ ประเภทเยาวชนหญิงเดี่ยว รุ่นอายุไม่เกิน 10 ปี รอบก่อนรองชนะเลิศ จัสมิน มณีชยางกูร จากสงขลา พบกับ ปัณณิภา ธาดาตั้งสกุล มือวางอันดับ 8 จากชลบุรี ผลการแข่งขัน ปรากฏว่า หลังจากดวลแร็กเกตกันได้อย่างสนุก ซึ่งเซตสุดท้ายต้องตัดสินด้วยไทเบรก และเป็น จัสมิน ที่คว้าชัยสำเร็จภายใน 2 เซต 5-3 และ 5-4 ไทเบรก 7-2 ผ่านเข้ารอบรองชนะเลิศ ไปพบกับ โชติกา ลิ่มมานะกุล มือวางอันดับ 5 จากภูเก็ต ที่ชนะ กัญญ์วรา โรจน์วิรุฬห์ มือวาง 4 จากปทุมธานี 0-4, 5-3 และซูเปอร์ไทเบรก 10-7 ประเภทเยาวชนชายเดี่ยว รุ่นอายุไม่เกิน 10 ปี โอลีเวอร์ เบนเซน เบิร์กฮาวท์ นักหวดลูกครึ่งไทย-เนเธอร์แลนด์จากชลบุรี มือวางอันดับ 3 ของรายการ โชว์ฟอร์มได้ดี หวดเอาชนะ กฤษฎิ์ นิ่มวชิระสุนทร มือวางอันดับ 8 จากกรุงเทพฯ 2-0 เซต 4-1, 4-1 โอลีเวอร์ ผ่านเข้ารอบรองชนะเลิศ ไปพบกับ อัคราวิชญ์ รังษี มือวางอันดับ 5 จากระยอง ที่หวดชนะ ปรัตถกร ภาชีรัตน์ มือวางอันดับ 1 จากพระนครศรีอยุธยา 2-0 เซต 4-0, 4-2</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันรอบก่อนรองชนะเลิศของคู่อื่น ๆ มีดังนี้ รุ่นอายุไม่เกิน 10 ปี หญิงเดี่ยว วิมุตติญา พงษ์หนู (กทม.) ชนะ ชญาดา นิ่มวชิระสุนทร (กทม.) 4-0, 4-2 พินมุกดา สมศรี (เชียงใหม่) ชนะ ณัฐธยาน์ ศิริสุวรรณ์ (เชียงราย) 4-1, 4-1 ด้านชายเดี่ยว อธิวัฒน์ บุญชู (กทม.) ชนะ ธนัช สุทธิบุตร (กทม.) 4-0, 4-1 ธนาคิมร์ ระวังกุล (ภูเก็ต) ชนะ ปริณธนัย โชติกพนิช (กทม.) 2-4, 4-1 และซูเปอร์ไทเบรก 11-9 รุ่นอายุไม่เกิน 16 ปี หญิงเดี่ยว ปารมี ทัดแก้ว (ยะลา) ชนะ พรปวีณ์ ไพศาลภาณุวงศ์ (เชียงใหม่) 6-2, 6-3 ศรร์วิศา กุลพิศาลรัศม์ (กทม.) ชนะ ณัฐรดา ผลเจริญ (กทม.) 6-1, 4-6 และ 6-1 พิชญาภัค ศรีมุกข์ (สมุทรสาคร) ชนะ มนัสนันท์ ฟูน้อย (ปทุมธานี) 6-2, 6-1 ริโอะ ฮิกาชิ (กทม.) ชนะ เพชรแท้ จันทร์ชูวณิชกุล (ภูเก็ต) 7-5, 6-1 ชายเดี่ยว ภูดิถ ปภัสร์สิริกุล (นครราชสีมา) ชนะ ปังยะ ผลพิรุฬห์ (กทม.) 6-1, 6-4 พชร ทวีกุล (กทม.) ชนะ ธรรม์ พันธราธร (ปทุมธานี) 3-6 และ 2-2 Retd. (หายใจไม่ทัน) กานต์ธัช สุรฤทธิ์โยธิน (ชลบุรี) ชนะ นราธิป เรืองศรี (ปทุมธานี) 6-3, 4-6, 5-4 Ret. (ตะคริว) อริยพล หลีกุล (สงขลา) ชนะ ธรรมะ โคศิริ (กทม.) 2-6, 6-4 และ 7-5 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.tour.ltat.org/tournaments-draws-MTQ3NA==.html?fbclid=IwAR17rswJ9Rz9NrCllG_RdoqIcgJ0c7D5P3ADNNZmscm4anAlLbxi6B5QftE_aem_AWnOtJ1HEAMRvlRlu7aeyVKrPNjVRX_XmZ9GrxGLu9hiW0_Y3G-IhsuIriFHuPd6-ir_OTgSPLTud_QhpdHfawS_" target="_blank">https://www.tour.ltat.org/tournaments-draws-MTQ3NA==.html</a></p>
<!-- /wp:paragraph -->

<!-- wp:image {"id":42232,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/435688372_831325732363744_1420443079063924653_n-1024x683.jpg" alt="" class="wp-image-42232"/></figure>
<!-- /wp:image -->