<!-- wp:paragraph {"align":"center","style":{"typography":{"fontSize":20},"color":{"background":"#b9d2dd"}}} -->
<p class="has-text-align-center has-background" style="background-color:#b9d2dd;font-size:20px"><strong>4 นักหวดไทยพ่ายเรียบศึกอาชีพที่บาหลี สัปดาห์2</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชาย ไอทีเอฟ เมนส์ เวิลด์ เทนนิส ทัวร์ รายการ "M15 บาหลี อัมมัน มิเนรัล เวิลด์ เทนนิส ทัวร์ ซีรีส์" สัปดาห์ที่สอง ชิงเงินรางวัลรวม 15,000 ดอลลาร์สหรัฐ หรือราว 512,100 บาท ที่บาหลี ประเทศอินโดนีเซีย วันที่ 23 ธันวาคม 2567 เริ่มเมนดรอว์ รอบแรก ประเภทชายเดี่ยว แม็กซิมัส ภราพล โจนส์ นักหวดไทย วัย 20 ปี มืออันดับ 736 ของโลก ดวลแร็กเกตกับมือวาง 5 ของรายการ เอมีล ฮุดด์ นักเทนนิสอังกฤษ มืออันดับ 524 ของโลก ซึ่งแมทช์นี้ แม็กซิมัส หวดสู้เต็มที่ยื้อดวลถึงเซตสาม ก่อนปราชัยหวุดหวิด 1-2 เซต ด้วยสกอร์ 7-6(3), 3-6 และ 4-6 ขณะที่ "จูเนียร์" วิชยา ตรงเจริญชัยกุล นักหวดไทย วัย 29 ปี มืออันดับ 672 ของโลก ต้านความแกร่งของมือวาง 3 ของรายการ โบจ์เด้น โบบรอฟ นักหวดวัย 27 ปี มือ 430 ของโลกไม่ไหว พ่าย 0-2 เซต ด้วยสกอร์ 5-7 และ 0-6</p>
<!-- /wp:paragraph -->

<!-- wp:paragraph -->
<p>ด้านรอบคัดเลือก ชายเดี่ยว รอบสุดท้ายเพื่อคัดผู้ชนะเข้าสู่รอบเมนดรอว์ ปรากฎว่า 2 นักเทนนิสไทย "แมงปอ" ภวิชญ์ สอนหลักทรัพย์ กับ "แซค" ฐานทัพ สุขสำราญ ดวลแร็กเกตพ่ายทั้งคู่ ภวิชญ์ วัย 25 ปี มืออันดับ 915 ของโลก มือวาง 3 ของรอบคัดเลือก แพ้ ลี จุน ฮยอน นักหวดเกาหลีใต้ มือ 1781 ของโลก 1-6, 6-3 และซูเปอร์ไทเบรก 13-15 ส่วน "แซค" ฐานทัพ วัย 23 ปี มืออันดับ 1172 ของโลก มือวาง 15 ของรอบคัดเลือก แพ้ คริสเตียน แทมม์ นักหวดเอสโตเนีย มือ 889 ของโลก 4-6, 6-7(4)</p>
<!-- /wp:paragraph -->

<!-- wp:image {"id":47129,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/12/471379797_1014530670709915_1795944675557825585_n.jpg" alt="" class="wp-image-47129"/></figure>
<!-- /wp:image -->