<!-- wp:paragraph {"align":"center","style":{"typography":{"fontSize":20},"color":{"background":"#d7eaf3"}}} -->
<p class="has-text-align-center has-background" style="background-color:#d7eaf3;font-size:20px"><strong>"ลัลนา" หวดอึด3เซตฉลุยชิงดำศึกอาชีพที่หนานชาง</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง ไอทีเอฟ เวิลด์ เทนนิส ทัวร์ รายการ "W40 หนานชาง" ชิงเงินรางวัลรวม 40,000 ดอลลาร์สหรัฐ หรือราว 1.4 ล้านบาท บนสนามดิน ในเมืองหนานชาง มณฑลเจียงซี ประเทศจีน วันที่ 19 สิงหาคม ประเภทหญิงเดี่ยว รอบรองชนะเลิศ "รวงข้าว" ลัลนา ธาราฤดี นักหวดไทยวัย 19 ปี มืออันดับ 309 ของโลก ลงดวลแร็คเกตกับ เกา ซินหยู นักหวดจีน มืออันดับ 263 ของโลก มือวาง 6 ของรายการ ที่มีดีกรีแชมป์หญิงเดี่ยว รายการ W40 อันหนิง เมื่อสัปดาห์ที่แล้ว<br>สำหรับศึกครั้งนี้ สาวจีน ได้เซตแรกก่อน 6-3 จากนั้น ลัลนา ก็พลิกสถานการณ์ใช้การหวดสโตรกที่ดุดันกลับมาชนะในเซตสอง 6-3 ตีเสมอ 1-1 เซตทำให้ทั้งคู่ต้องมาสู้กันในเซตสาม ซึ่งขณะที่ ลัลนา นำอยู่ 3-0 เกม เกา ซินหยู มีอาการเจ็บทำให้ต้องขอถอนตัวกระทันหัน ส่งผลให้ ลัลนา ชนะทันที 2-1 เซต ด้วยสกอร์ 3-6, 6-3 และ 3-0ret. ใช้เวลารวมทั้งสิ้น 1 ชั่วโมง 51 นาที<br>ลัลนา ทะยานเข้าสู่รอบชิงชนะเลิศได้สำเร็จ โดยจะต้องไปลุ้นแชมป์กับ "เต็ง 1" โหย่ว เสี่ยวตี้ นักเทนนิสจีน วัย 27 ปี มืออันดับ 246 ของโลก ที่ตัดเชือกชนะรุ่นน้องร่วมชาติ หม่า เย่ซิน มือวาง 4 ของรายการ มืออันดับ 304 ของโลก 2-1 เซต ด้วยสกอร์ 6-4, 1-6 และ 6-4</p>
<!-- /wp:paragraph -->

<!-- wp:image {"id":38734,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/368183662_688519949977657_84023604303257246_n-1024x683.jpg" alt="" class="wp-image-38734"/></figure>
<!-- /wp:image -->