<!-- wp:paragraph {"align":"center","textColor":"vce-bg","style":{"color":{"background":"#00a386"}}} -->
<p class="has-text-align-center has-vce-bg-color has-text-color has-background" style="background-color:#00a386"><strong>"ลักษิกา"ปราบสาวกีวี-"กษิดิศ"โค่นเต็ง 2<br>ฉลุยก่อนรองฯ หวดไอทีเอฟที่วลัยลักษณ์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพหญิงนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 รายการ "ไอทีเอฟ โปร เซอร์กิต พรีเซนเต็ด บาย เอสเอที" สนามที่ 5 ชิงเงินรางวัลรวม 25,000 ดอลลาร์สหรัฐ หรือประมาณ 909,000 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 6 ก.ค.2566 ในประเภทหญิงเดี่ยว เป็นการแข่งขันรอบสองหรือ 16 คนสุดท้าย
       คู่ที่น่าสนใจ "ลักส์" ลักษิกา คำขำ นักเทนนิสไทย อายุ 29 ปี มือ 467 ของโลก พบกับ โมนิค แบร์รี่ จากนิวซีแลนด์ อายุ 21 ปี มือ 650 โลก โดยหลังจากใช้เวลาหวดสู้กัน 1 ชั่วโมง 48 นาที เป็น ลักษิกา ที่เล่นได้ตามมาตรฐานของตัวเอง เป็นฝ่ายกำชัยชนะได้ทั้งหมด 2-0 เซต 7-5 และ 6-3 ลักษิกา ผ่านเข้ารอบก่อนรองชนะเลิศ ไปพบกับ พัค โซฮยุน สาวเกาหลีใต้ มือวาง 3 และมือ 331 โลก ที่ชนะ กมลวรรณ ยอดเพ็ชร ของไทย 6-2, 6-1
       ด้านศึกเทนนิสอาชีพชายนานาชาติ "ไอทีเอฟ เมนส์ เซอร์กิต ทัวร์ 2023 (2)" ชิงเงินรางวัลรวม 15,000 ดอลลาร์สหรัฐ หรือประมาณ 545,400 บาท ที่ ม.วลัยลักษณ์ ในประเภทชายเดี่ยว รอบสอง หรือ 16 คนสุดท้าย "บูม" กษิดิศ สำเร็จ นักหวดหนุ่มไทย วัย 22 ปี มือ 681 โลก รองแชมป์ชายเดี่ยวศึกไอทีเอฟที่วลัยลักษณ์ เมื่อวันที่ 18 มิ.ย.ที่ผ่านมา พบกับ อี แจ มุน เต็ง 2 จากเกาหลีใต้ วัย 30 ปี มือ 509 โลก ผลปรากฏว่า สู้กันดุเดือดถึงไทเบรกทั้งสองเซต และเป็น กษิดิศ ที่ใช้ลูกเสิร์ฟเป็นอาวุธหลักในการปราบคู่ต่อสู้ โดยแมทช์นี้ กษิดิศ เสิร์ฟเอซได้ถึง 14 ครั้ง ก่อนเอาชนะได้ 2-0 เซต ซึ่งเซตแรกชนะ 7-6 ไทเบรก 8-6 และเซตสองชนะ 7-6 ไทเบรก 7-3 กษิดิศ ผ่านเข้ารอบก่อนรองชนะเลิศ หรือ 8 คนสุดท้าย ไปรอพบผู้ชนะระหว่าง ชิน ชานฮุย มือวาง 8 และมือ 643 โลก จากเกาหลีใต้ กับ เดฟ เอส ดี ปราจวาล มือ 646 โลก จากอินเดีย
       ในส่วนผลการแข่งขันของนักเทนนิสไทยรายอื่น มีดังนี้ หญิงเดี่ยว รอบสอง เพียงธาร ผลิพืช (วาง 4) ชนะ วรรษชล สวัสดี 6-3, 6-2 อัญชิสา ฉันทะ ชนะ พัณณิน โควาพิทักษ์เทศ 6-2, 6-2 มนัญชญา สว่างแก้ว (วาง 6) ชนะ เคย์ลาห์ แมคฟี (ออสเตรเลีย) 6-2, 6-4 
       ชายเดี่ยว รอบสอง แม็กซิมัส ภราพล โจนส์ ชนะ ดิกวิเจย์ ปราทับ ซิงห์ (วาง 3-อินเดีย) 7-5, 6-4 ศิวณัฎฐ์ อุ้ยตยะกุล แพ้ ยูริล ซาวาเกียน (ยูเครน) 6-4, 4-6 และ 6-7(2-7)   
       หญิงคู่ รอบก่อนรองชนะเลิศ ลัลดา กำหอม-สลักทิพย์ อุ่นเมือง ชนะ ฮารุนะ อะราคาวะ-นัตสึโฮะ อะราคาวะ (วาง 3 ญี่ปุ่น) 3-6, 6-3 และซูเปอร์ไทเบรก 10-4 พัณณิน โควาพิทักษ์เทศ-มนัญชญา สว่างแก้ว ชนะ ดาชา อิวาโนวา-พัค โซฮยุน (สหรัฐฯ-เกาหลีใต้) 6-0, 1-6 และซูเปอร์ไทเบรก 11-9
       ชายคู่ รอบก่อนรองชนะเลิศ ฐานทัพ สุขสำราญ-ทาอิเซอิ อิจิคาวะ (วาง 2 ไทย-ญี่ปุ่น) ชนะ ฮัน ซอน ยอง-อี แจ มุน (เกาหลีใต้) 6-2, 6-2 ปรัชญา อิสโร-เบลก เบย์ลดอน (วาง 1 ไทย-ออสเตรเลีย) แพ้ คาซุมะ คาวะจิ-เรนตะ โตคุดะ (ญี่ปุ่น) 6-7(5-7), 3-6
       ยุทธนา เจริญผล-กษิดิศ สำเร็จ ชนะ คงทรัพย์ คงคา-ริมเปอิ คาวาคะมิ (ไทย-ญี่ปุ่น) 7-6(5), 6-0</code></pre>
<!-- /wp:code -->

<!-- wp:image {"id":37955,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/D78F7699-72B6-4BAC-BDE7-45C29DC74B6B-1024x683.jpeg" alt="" class="wp-image-37955"/></figure>
<!-- /wp:image -->