<!-- wp:paragraph {"align":"center","style":{"typography":{"fontSize":20},"color":{"background":"#dad9ef"}}} -->
<p class="has-text-align-center has-background" style="background-color:#dad9ef;font-size:20px"><strong>"น้องพุฒิ" คว้าชัยเดี่ยว-คู่<br>ฉลองวันเกิด 14 ปีเต็มที่ยุโรป</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวของ "น้องพุฒิ" คุณานันท์ พันธราธร นักเทนนิสเยาวชนชายทีมชาติไทย ล่าสุด คว้าชัยฉลองวันคล้ายวันเกิดให้กับตัวเอง ซึ่งอายุครบ 14 ปีบริบูรณ์ วันที่ 19 ก.ค. 2565<br>คุณานันท์ หนึ่งเดียวจากไทย ที่ลงสนามแข่งขันเทนนิส ยุโรป จูเนียร์ ทัวร์ 2022 รุ่นอายุไม่เกิน 16 ปี รายการ ตูร์นัว ลัวร์ วัลเล, บลัวส์ ประเทศฝรั่งเศส เมื่อคืนวันที่ 18 ก.ค. และสามารถคว้าชัยได้ทั้งประเภทเดี่ยวและประเภทคู่<br>ในประเภทชายเดี่ยว รอบแรก (สาย 64 คน) คุณานันท์ ออกแรงหวดถึง 3 เซต ก่อนพิชิตชัยชนะจาก ลูก้า ชีแบร์ นักเทนนิสเจ้าถิ่น ฝรั่งเศส 2-1 เซต 6-2, 6-7 ไทเบรก 5-7 และ 6-1 คุณานันท์ ผ่านเข้ารอบสองไปพบกับ ทอม เฟเดริก ซีโบลด์ นักหวดเยอรมนี และเป็นมือวางอันดับ 11 ของรายการ ที่ได้บายรอบแรก<br>ประเภทชายคู่ รอบแรก (สาย 32 คู่) คุณานันท์ จับคู่กับ โช เซ ฮยอก นักเทนนิสเยาวชนจากเกาหลีใต้ ช่วยกันเรียกฟอร์มเก่งออกมาพลิกสถานการณ์จากที่แพ้เซตแรก กลับมาเฉือนเอาชนะ อาร์นาฟ ปะพาการ จากอินเดีย และ โทเบะ ยูมะ จากญี่ปุ่น 2-1 เซต 4-6, 6-3 และซูเปอร์ไทเบรก 10-3<br>คุณานันท์ และ โช เซ ฮยอก ผ่านเข้ารอบสองหรือ 16 คู่สุดท้าย ไปพบงานหนักอย่าง มักซีม กูช และ ราฟาแอล วาล็องเต นักหวดเจ้าถิ่น คู่มือวางอันดับ 2 ของรายการ ที่ได้บายรอบแรก</p>
<!-- /wp:paragraph -->

<!-- wp:image {"id":32963,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/294685514_5508684912487765_5872610651443620050_n-768x1024.jpg" alt="" class="wp-image-32963"/></figure>
<!-- /wp:image -->