<!-- wp:paragraph {"align":"center","style":{"typography":{"fontSize":20},"color":{"background":"#e3ddee"}}} -->
<p class="has-text-align-center has-background" style="background-color:#e3ddee;font-size:20px"><strong>"ซาเละฟรีรัส-ดานี่" ฟอร์มฮอตดอดเข้าชิงฯ2รายการศึกบีช เทนนิสปทท.</strong></p>
<!-- /wp:paragraph -->

<!-- wp:paragraph -->
<p>การแข่งขันบีชเทนนิสเพื่อความชนะเลิศแห่งประเทศไทย ประจำปี 2566 ชิงเงินรางวัลรวม 200,000 บาท ที่ศูนย์พัฒนากีฬาเทนนิสแห่งชาติ เมืองทองธานี วันที่ 7 กันยายน เป็นการแข่งขันรอบรองชนะเลิศ ประเภทคู่ผสม และ ประเภทชายคู่ ปรากฎว่า ซาเละฟรีรัส อัลมุฟาฎี กับ ดานี่ บาราทท์ นักตบหนุ่มจากชลบุรี สามารถทำผลงานได้อย่างเฉียบขาด ด้วยการผ่านเข้ารอบชิงชนะเลิศได้สำเร็จทั้ง 2 รายการ สำหรับประเภทชายคู่ ซาเละฟรีรัส กับ ดานี่ จับคู่กันลงสนามและงัดฟอร์มที่เฉียบขาดช่วยกันเอาชนะ นุกูล รักความสุข กับ สนทยา ประภิระนำ สองหนุ่มจากชลบุรี ได้อย่างเด็ดขาด 2 เซตรวด ด้วยสกอร์ 6-0 และ 6-4</p>
<!-- /wp:paragraph -->

<!-- wp:paragraph -->
<p>ซาเละฟรีรัส กับ ดานี่ ทะลุเข้าไปชิงชนะเลิศ โดยจะพบกับ เล็กลามัตย์ แฮริสัน กับ เสกศักดิ์ ช่างหนอง จากชลบุรีเช่นกัน ที่ในรอบรองฯ สามารถเอาชนะ ภูวไนย นนท์อ่อน จากร้อยเอ็ด กับ จิรัฏฐ์ นวสิริสมบูรณ์ จากกทม. 2-0 เซต ด้วยสกอร์ 7-6(4) และ 6-2 ส่วนประเภทคู่ผสม ซาเละฟรีรัส อัลมุฟาฎี แยกมาจับคู่กับ อรปรีย์ญา อินทร์เพ็ง จากพะเยา โดยเป็นคู่มือวาง 2 ของรายการ เอาชนะ อมารี เสตติวงศ์ จากกทม. กับ เล็กลามัตย์ แฮริสัน จากชลบุรี 6-1 และ 7-5</p>
<!-- /wp:paragraph -->

<!-- wp:paragraph -->
<p>ขณะที่ ดานี่ บาราทท์ แยกมาจับคู่กับ มะยุรี หาญมนตรี ซึ่งเป็นคู่มือ 1 ของรายการ ทั้งคู่โชคดีที่หลังจากแข่งกับ นุกูล รักความสุข กับ ประกายกานต์ สาวิสิทธิ์ จากชลบุรี ไปถึงเซตสองเล่นได้ 6 เกม เสมอกันที่ 3-3 นุกูล กับ ประกายกานต์ ได้ขอถอนตัวออกจากการแข่งขันกระทันหัน ส่งผลให้ ดานี่ และ มะยุรี ชนะทันที 2 เซตรวด ด้วยสกอร์ 7-5 และ 3-3ret. ส่งผลให้รอบชิงชนะเลิศคู่ผสม ซาเละฟรีรัส กับ อรปรีย์ญา คู่มือวาง 2 ของรายการจะต้องเจอกับคู่มือวาง 1 ดานี่ และ มะยุรี โดยจะชิงชนะเลิศในวันที่ 8 กันยายนนี้</p>
<!-- /wp:paragraph -->

<!-- wp:image {"id":39094,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/376751365_700321802130805_7351390139312478869_n-1024x683.jpg" alt="" class="wp-image-39094"/></figure>
<!-- /wp:image -->