<!-- wp:paragraph {"align":"center","style":{"typography":{"fontSize":20},"color":{"background":"#b9d2dd"}}} -->
<p class="has-text-align-center has-background" style="background-color:#b9d2dd;font-size:20px"><strong>"ธฤตา-คุณานันท์" โชว์ฟอร์มมือวาง 1คว้าชัยเทนนิส G H BANK ฉลองวันแม่ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รายการ G H BANK ITF Juniors World Tennis Tour 2025 (จี เอช แบงก์ ไอทีเอฟ จูเนียร์ส เวิลด์ เทนนิส ทัวร์ 2025) สัปดาห์ที่ 2 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 12 ส.ค. 2568 เป็นรอบเมนดรอว์วันที่สอง ประเภทหญิงเดี่ยว รอบสอง (32 คน) "น้องอิ๊ก" ธฤตา หงษ์หยก นักหวดดาวรุ่งไทย โชว์ฟอร์มมือวางอันดับ 1 ของรายการ ใช้การหวดที่เฉียบขาด เอาชนะ คา เฮย หม่า นักหวดฮ่องกง ได้ 2 เซตรวด 6-1 และ 6-0 ธฤตา ผ่านเข้ารอบสาม (16 คน) พบกับ "น้องบีบี" ปัฐน์ธินันต์ เผือกคำ ที่ชนะ ฟู่ เยว่ฉี จากจีน 6-4, 7-5 ด้านมือวางอันดับ 1 ของประเภทชายเดี่ยว "พุฒิ" คุณานันท์ พันธราธร เดินหน้าผ่านเข้ารอบได้ตามคาด หลังจากหวดรอบสอง และเอาชนะ ทาคุโตะ มัตสึโอะ จากญี่ปุ่น ด้วยสกอร์ 6-1 และ 6-2 สำหรับการแข่งขันในรอบสาม (16 คน) คุณานันท์ จะพบกับ โจเซฟ ปุยก์ แมคคัลแลน จากสเปน มือวาง 15 ที่ชนะ ภาธรรม เหล่าสกุลพร 7-5 และ 7-6 ไทเบรก 7-1</p>
<!-- /wp:paragraph -->

<!-- wp:paragraph -->
<p>ขณะที่ผลการแข่งขันของนักเทนนิสไทยคู่อื่น ๆ มีดังนี้ หญิงเดี่ยว รอบสอง ณัฐลียา ชาลินสกี้ ชนะ เคย์ล่า รูธ ซานโตซ่า (อินโดนีเซีย) 6-2, 6-4 ปวีณอร นวลศรี ชนะ ชินาร์ ซุงโกโร (อินโดนีเซีย) 7-5, 3-0 Ret. (หายใจไม่ทัน) พิมพ์ลภัส ลิม ชนะ ริโอะ ฮิกาชิ 6-1, 6-3 ศรร์วิศา กุลพิศาลรัศม์ ชนะ ภัทรวดี ชนะวงศ์ 7-6(2), 6-4 ปารมี ทัดแก้ว ชนะ อันนา ซาโต้ 6-1, 6-3 พิชญาภัค ศรีมุกข์ ชนะ อัสซิฟา ขันสา ปุตรี รากา (อินโดนีเซีย) 6-3, 6-4 ณัฐรดา ผลเจริญ ชนะ พิรยา ทรัพย์พันแสน 6-4, 6-3 โชติรินทร์ แก้วก่า ชนะ ราโมนา โค (ฮ่องกง) 6-4, 6-3 จิณห์นิภา ตราชูวณิช ชนะ คาโรลิน่า คอสติอูโควา (ยูเครน) 6-2, 6-1 แพรวา เทพหัสดิน ณ อยุธยา แพ้ คิมิกะ ฟุคุอิ (ญี่ปุ่น) 3-6, 4-6 อารีรัตน์ เดชเพชร แพ้ มิซากิ เซกิโดะ (ญี่ปุ่น) 0-6, 2-6 พิมพ์พิศา วงษ์วานิชขจร แพ้ นานาโย วาดะ (ญี่ปุ่น) 3-6, 2-6 ชายเดี่ยว รอบสอง ธีร์ธวัช ธวัชผ่องศรี ชนะ พชร ทวีกุล 6-3, 6-4 ริว โกฏิกุล ชนะ พีรวัชร สุขใจ 6-0, 6-0 วีรวิชญ์ กำพุฒ ชนะ โทโมกิ ฟูจิวาระ (ญี่ปุ่น) 4-6, 6-2 และ 6-1 กานต์ธัช สุรฤทธิ์โยธิน ชนะ ภูชิสส์ สุขใจ 6-3, 6-2 ธรรม์ พันธราธร ชนะ ไบรอัน ดวน (สหรัฐฯ) 6-4, 6-3 ณภัทร พัฒนเลิศพันธ์ ชนะ เวดันต์ โมฮัน (อินเดีย) 6-4, 6-4 ปวรปรัชญ์ งั่นบุญศรี แพ้ แบรนดอน ดวน (สหรัฐฯ) 3-6, 4-6</p>
<!-- /wp:paragraph -->

<!-- wp:image {"id":51277,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/531957493_1193607699468877_7837070562449322941_n-1024x683.jpg" alt="" class="wp-image-51277"/></figure>
<!-- /wp:image -->