<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a35f"}}} -->
<p class="has-text-align-center has-vce-bg-color has-text-color has-background" style="background-color:#00a35f;font-size:22px"><strong>กรุงเทพมหานครครองเจ้าเหรียญทองเทนนิส<br>"นครสวรรค์เกมส์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>            การแข่งขันเทนนิส ในมหกรรมกีฬาเยาวชนแห่งชาติ ครั้งที่ 38 "นครสวรรค์เกมส์" ที่สนามกีฬาเทนนิส อบจ.นครสวรรค์ เมื่อวันที่ 2 เม.ย.2566 เป็นวันสุดท้าย มีชิง 3 เหรียญทองจากประเภทชายเดี่ยว, หญิงเดี่ยว และคู่ผสม โดยมี นายชุมพิชญ์ เดชะรัฐ รองผู้ว่าราชการจังหวัดนครสวรรค์ เป็นประธานมอบรางวัล ร่วมด้วย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ

            ประเภทหญิงเดี่ยว รอบชิงชนะเลิศ สลักทิพย์ อุ่นเมือง จากกรุงเทพมหานคร ชนะ พิมพ์มาดา ทองคำ จากสุพรรณบุรี 2-0 เซต 6-3, 6-4 ทำให้ สลักทิพย์ คว้าเหรียญทองไปครอง และ พิมพ์มาดา ได้เหรียญเงิน ส่วนเหรียญทองแดงหญิงเดี่ยวเป็นของ กมรวรรณ ก้อนศิลา จากนนทบุรี กับ อัจฉราพร วรรณโพธิ์ จากอำนาจเจริญ

           ประเภทชายเดี่ยว รอบชิงชนะเลิศ ปูนทอง โกมลพิสุทธิ์ จากกรุงเทพมหานคร ชนะ ศุภวัฒน์ แซ่อุ้ย จากสุพรรณบุรี 6-4, 7-6(7) ส่งผลให้ปูนทอง คว้าเหรียญทองไปครอง และ ศุภวัฒน์ ได้เหรียญเงิน ส่วนทองแดง เป็นของปัญณ์ณวัชญ์ สุทธิสมบูรณ์ จากสุพรรณบุรี

          ประเภทคู่ผสม รอบชิงชนะเลิศ ศุภวัฒน์ แซ่อุ้ย กับ พิมพ์มาดา ทองคำ จากสุพรรณบุรี ชนะ รชตะ ธรรมเจริญสถิต กับ กมลวรรณ ยอดเพ็ชร จากทีมกรุงเทพมหานคร 2-1 เซต 6-4, 3-6 ซูเปอร์ไทเบรก 10-8 สุพรรณบุรีคว้าเหรียญทอง ขณะที่กรุงเทพฯได้เหรียญเงิน ส่วนเหรียญทองแดงเป็นของ วงศ์วรัณ  วงศ์เจริญ กับ ปริยากร ศรีสุริยาพัฒน์กุล จากสุพรรณบุรี และ พงศธร ขันติกิจ กับ อัจฉราพร วรรณโพธิ์ จากอำนาจเจริญ

       จากผลการแข่งขันเทนนิสทั้งหมด ปรากฎว่า กรุงเทพฯ คว้าเหรียญทองไปได้มากที่สุด 6 เหรียญทอง จากที่มีชิง 7 เหรียญทอง ส่วนอีก 1 เหรียญทองเป็นของ สุพรรณบุรี 

       สำหรับนักกีฬาเทนนิสดีเด่นหญิง ตกเป็นของ สลักทิพย์ อุ่นเมือง จากกรุงเทพฯ และดีเด่นชาย เป็นของ ปูนทอง โกมลพิสุทธิ์ จากกรุงเทพฯ ส่วนผู้ฝึกสอนดีเด่นทีมหญิง ได้แก่ นายศรายุธ ทีปกากร และผู้ฝึกสอนดีเด่นทีมชาย ได้แก่ นายวิเชษฐ์ ทีปกากร</code></pre>
<!-- /wp:code -->

<!-- wp:image {"id":36718,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/16532097-6260-477B-BE97-1AE7708C264D-1024x768.jpeg" alt="" class="wp-image-36718"/></figure>
<!-- /wp:image -->