<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a379"}}} -->
<p class="has-text-align-center has-vce-bg-color has-text-color has-background" style="background-color:#00a379;font-size:20px"><em><strong>เทนนิสสาวไทยพิชิตสิงคโปร์ทำสถิติชนะ 3 นัดติด<br>จ่อที่ 1 สายบี - โอกาสสูงชิงตั๋วกรุ๊ป 1 "บีเจเค คัพ"</strong></em></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสชิงแชมป์โลก ประเภททีมหญิง รายการ "บิลลี จีน คิง คัพ บาย บีเอ็นพี พาริบาส์" หรือ "บีเจเค คัพ" ปี 2022 โซนเอเชีย/โอเชียเนีย กลุ่ม 2 อีเวนท์ เอ ที่เนชั่นแนล เทนนิส เซ็นเตอร์ กรุงกัวลาลัมเปอร์ ประเทศมาเลเซีย เพื่อคัดทีมแชมป์ขึ้นกรุ๊ป 1 เมื่อวันที่ 10 ส.ค. 2565 รอบแบ่งกลุ่ม พบกันหมดในสาย บี นัดที่สาม ทีมชาติไทย ที่ชนะมาแล้ว 2 นัด พบกับ ทีมสิงคโปร์ ที่ชนะ 1 แพ้ 1 นัด
       เปิดฉากด้วยประเภทเดี่ยวมือสอง "ออมสิน" อัญชิสา ฉันทะ นักเทนนิสวัย 19 ปี มือ 698 ของโลก พบกับ มิเชล โยว นักหวดวัย 17 ปี มือ 851 เยาวชนโลก ปรากฎว่า อัญชิสา ที่ทำหน้าที่มา 3 นัดติด ยังคงโชว์ฟอร์มการเล่นได้ดีต่อเนื่อง เอาชนะได้ 2 เซตรวด 6-2, 6-1 พาทีมไทยออกนำ สิงคโปร์ 1-0 คู่
       จากนั้นเป็นการแข่งขันเดี่ยวมือหนึ่ง ทีมไทยส่ง "แน็ต" พัณณิน โควาพิทักษ์เทศ นักหวดวัย 19 ปี มือ 549 ของโลก พบกับ ซื่อ หยาน ตัน ดาวรุ่งวัย 15 ปี ของสิงคโปร์ มือ 388 เยาวชนโลก ปรากฎว่า พัณณิน ไม่ทำให้ผิดหวัง เอาชนะได้ 2-0 เซต ด้วยสกอร์ 6-1, 6-1 ทำให้ทีมไทยขยับหนีเป็น 2-0 คู่
       ขณะที่ประเภทคู่ "พราว" ชมภู่ทิพย์ จันดาเขต และ "รวงข้าว" ลัลนา ธาราฤดี พบกับ ซื่อ หยาน ตัน และ ออเดรย์ ตอง ของสิงคโปร์ ปรากฏว่า คู่สาวไทยผนึกกำลังเอาชนะคู่สิงคโปร์ 2-0 เซต 6-0, 6-1 ส่งผลให้ทีมไทยเอาชนะสิงคโปร์ 3-0 คู่ เก็บชัยชนะเป็นนัดที่ 3 ติดต่อกัน
       สรุปสถานการณ์ใน สาย บี ทีมไทย แข่ง 3 นัด ชนะรวด ขณะที่ มาเลเซีย แข่ง 2 นัด ชนะ 1 แพ้ 1, สิงคโปร์ แข่ง 3 นัด ชนะ 1 แพ้ 2, แปซิฟิก โอเชียเนีย แข่ง 2 ชนะ 1 แพ้ 1 และ มัลดีฟส์ แพ้ 2 นัดรวด
       "โค้ชเอ็กซ์" นายพชรพล คำสมาน กัปตันทีมไทย กล่าวว่า นัดนี้น้อง ๆ ทุกคนทำหน้าที่ได้ดีเหมือนเดิม ทั้งประเภทเดี่ยวและคู่ ทำให้เอาชนะสิงคโปร์ได้ 3-0 คู่ หลังจากผ่านการลงสนาม 3 วันติดต่อกัน ทุกคนเริ่มเล่นในฟอร์มของตัวเอง และที่สำคัญสามารถเอาชนะได้ทั้ง 3 นัดที่ลงสนาม ทำให้โอกาสผ่านเข้ารอบเป็นที่ 1 ของสายมีสูง อย่างไรก็ตาม ทีมไทยยังเหลือเกมที่จะต้องเจอ มัลดีฟส์ อีก 1 นัด
       "เราจะได้พัก 1 วัน ก่อนกลับมาลงสนามนัดสุดท้ายของรอบพบกันหมด เจอทีมมัลดีฟส์ ในวันที่ 12 ส.ค. ก็ยังต้องเล่นให้เต็มที่เหมือนเดิม ต้องพยายามเก็บชัยชนะให้ได้ เพื่อการันตีว่าเราจะเป็นที่ 1 ของกลุ่ม แต่อาจสลับหมุนเวียนนักกีฬาลงเล่นบ้าง ต้องรอดูสถานการณ์อีกครั้ง" กัปตันเอ็กซ์ กล่าว
       ในส่วนของทีมไทยนั้น จะได้พัก 1 วัน (11 ส.ค.) ก่อนกลับมาลงสนามรอบพบกันหมด นัดสุดท้าย สาย บี พบกับ มัลดีฟส์ ในวันที่ 12 ส.ค.2565 เวลา 10.00 น. ตามเวลาท้องถิ่น (เร็วกว่าไทย 1 ชั่วโมง) ที่เนชั่นแนล เทนนิส เซ็นเตอร์ กรุงกัวลาลัมเปอร์ ประเทศมาเลเซีย</code></pre>
<!-- /wp:code -->

<!-- wp:image {"id":33318,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/5663CD45-8F18-459C-AD77-529878920098-1024x755.jpeg" alt="" class="wp-image-33318"/></figure>
<!-- /wp:image -->