<!-- wp:paragraph {"align":"center","style":{"typography":{"fontSize":20},"color":{"background":"#e0efe0"}}} -->
<p class="has-text-align-center has-background" style="background-color:#e0efe0;font-size:20px"><strong>"วิรินทร์"โชว์เก่ง! เบิ้ลแชมป์เทนนิสเอเชีย-"เบญจามินธ์"ผงาดชายเดี่ยว</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย รายการ "แอลทีเอที เอเชี่ยน โฟร์ทีน แอนด์ อันเดอร์ 2021" ครั้งที่ 5 ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 11 พ.ย. 2564 เป็นวันสุดท้าย โดย นายกฤตชัย เนยโอชา กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายผู้ตัดสิน ให้เกียรติเป็นประธานมอบรางวัล</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบชิงชนะเลิศ "เบน" เบญจามินธ์ เซี่ยงเห็น มืออันดับ 7 เยาวชนประเทศไทย (รุ่น 12 ปี) พบ "เบอร์ดี้" อัครินทร์ อัศวเบ็ญจาง มืออันดับ 13 เยาวชนประเทศไทย (รุ่น 12 ปี) ปรากฏว่า เบญจามินธ์ ทำได้ดีในจังหวะสำคัญ เป็นฝ่ายเอาชนะไป 2-0 เซต 6-4, 6-1 คว้าแชมป์ชายเดี่ยว พร้อมรับคะแนนสะสมอันดับเยาวชนเอเชีย จำนวน 200 คะแนน ส่วน อัครินทร์ รองแชมป์รับไป 133 คะแนน</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว แชมป์เป็นของ "น้ำหวาน" วิรินทร์ รื่นถวิล มืออันดับ 25 เยาวชนประเทศไทย (รุ่น 14 ปี) หลังจากในรอบชิงชนะเลิศ เอาชนะ "พิณเพลง" ณัฐรดา สกุลวงศ์ธนา นักหวดเยาวชนทีมชาติไทย รุ่นอายุไม่เกิน 12 ปี มือ 179 ของเอเชีย และมือวางอันดับ 1 ของรายการ 2-0 เซต 6-3, 6-1 โดยการคว้าแชมป์หญิงเดี่ยวของ วิรินทร์ ทำให้เจ้าตัวได้รับคะแนนสะสมอันดับเยาวชนเอเชีย จำนวน 200 คะแนน ส่วน ณัฐรดา ในฐานะรองแชมป์ได้ 133 คะแนน</p>
<!-- /wp:paragraph -->

<!-- wp:paragraph -->
<p>ขณะที่ประเภทชายคู่ รอบชิงชนะเลิศ อัครินทร์ อัศวเบ็ญจาง และ กานต์ธัช สุรฤทธิ์โยธิน ผนึกกำลังเอาชนะคู่พี่น้อง เบญจามินธ์ เซี่ยงเห็น และ ปาณะวัฒศ์ เซี่ยงเห็น 2-0 เซต 6-4, 6-2 ส่วนประเภทหญิงคู่ รอบชิงรองชนะเลิศ วิรินทร์ รื่นถวิล และ ปริยากร ศรีสุริยาพัฒน์กุล โชว์ฟอร์มการเล่นที่เข้าขา ช่วยกันหวดเอาชนะ พรปวีณ์ ไพศาลภาณุวงศ์ และ ทิพย์ธารา ปัญญาภาพ 2-0 เซต 6-2, 6-1 จากผลการแข่งขันดังกล่าว ทำให้ วิรินทร์ รื่นถวิล คว้าแชมป์ที่สองไปครอง หลังจากได้แชมป์หญิงเดี่ยวไปแล้ว</p>
<!-- /wp:paragraph -->

<!-- wp:paragraph -->
<p>สามารถชมภาพบรรยากาศการแข่งขันอย่างคมชัดได้ที่ลิงก์นี้ <a rel="noreferrer noopener" href="https://www.ltat.org/photos/?fbclid=IwAR2CtZgbcUf6yAXgpNi19rU_PDytw67tfMXeLlwrBIr5h40zhgbjlpvtCvc" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":29675,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/11/254710396_4726242377398693_7139446923174275455_n-1024x683.jpg" alt="" class="wp-image-29675"/></figure>
<!-- /wp:image -->