การแข่งขันเทนนิสอาชีพชาย รายการ "พีทีที-ไอทีเอฟ เมนส์ โปร เซอร์กิต 6" ชิงเงินรางวัลรวม 15,000 ดอลลาร์สหรัฐ หรือราว 495,000 บาท ที่สนามเทนนิสเกรต้า ฟาร์ม พัทยา จ.ชลบุรี เมื่อวันที่ 19 ต.ค.ที่ผ่านมา รอบรองชนะเลิศ ชายคู่ ปุณณกฤศ กฤษดากร กับ สุธินันท์ ตัณฑเศรณีวัฒน์ คู่นักหวดไทยที่เหลืออยู่ในรายการนี้ ลงตัดเชือกพบกับ สกีเลอร์ บัตตส์ จากฮ่องกง กับ หลี่ หยวน เฟิง จากจีน โดยผลแข่งขันปรากฎว่า คู่นักหวดไทยต้านความแกร่งและเกมหวดที<span class="text_exposed_show">่เฉียบขาดของคู่แข่งไม่ไหว แพ้ไป 0-2 เซตด้วยสกอร์ 5-7 แลพ 2-6 ส่งผลให้ชวดโอกาสเข้าชิงชนะเลิศไปอย่างน่าเสียดาย</span>

ขณะที่ สกีเลอร์ บัตตส์ กับ หลี่ หยวน เฟิง ควงคู่กันผ่านเข้าไปชิงชนะเลิศพบกับคู่มือวาง 1 ของรายการ เฉิน ตี้ จากไต้หวัน กับ แม็กซ์ เฟอร์เซลล์ จากออสเตรเลีย หลังจากทั้งคู่ช่วยกันตัดเชือกชนะคู่มือวาง 4 ของรายการ ฮุง เจีย เฉิน กับ หยู เฉิง ยู่ จากไต้หวัน 2 เซตรวดด้วยสกอร์ 6-3 และ 6-2

ด้านผลการแข่งขันประเภทชายเดี่ยว รอบก่อนรองชนะเลิศ แม็กซ์ เพอร์เซลล์ นักหวดออสเตรเลีย มือวาง 1 ของรายการ มือ 324 ของโลก สามารถเอาชนะ นิโคลัส ฮู จากสหรัฐฯ 6-4 และ 6-2 ผ่านเข้ารอบรองชนะเลิศไปพบกับ หยู เฉิง ยู่ นักหวดไต้หวัน มือ 572 ของโลก มือวาง 3 ของรายการ ที่เอาชนะ ริคาร์โด้ บาล์เซรานี่ จากอิตาลี 6-3, 6-1 ส่วน หวู่ ถัง หลิน นักหวดไต้หวัน มือวาง 4 ของรายการ มือ 604 ของโลก ชนะ จุมเปย ยามาซากิ จากญี่ปุ่น 6-4, 6-0 ทะลุเข้ารอบรองชนะเลิศไปพบกับ กูรูนูเดย์ ซิงห์ นักเทนนิสอินเดีย มือวาง 7 ของรายการ มือ 647 ของโลก ที่เฉือนชนะ เอ็นริโก้ เดลล่า วาลเล่ จากอิตาลี 6-7(2), 6-3, 6-4

<img class="aligncenter size-full wp-image-1691" src="https://www.bucket.cloudaccess9.com/ltatorg/2017/11/22519296_1577982182224744_8339511041241851023_n.jpg" alt="" width="960" height="640" /> <img class="aligncenter size-full wp-image-1692" src="https://www.bucket.cloudaccess9.com/ltatorg/2017/11/22540025_1577982315558064_3568508938831478853_n.jpg" alt="" width="960" height="640" /> <img class="aligncenter size-full wp-image-1693" src="https://www.bucket.cloudaccess9.com/ltatorg/2017/11/22549517_1577982108891418_7514926155614093667_n.jpg" alt="" width="960" height="640" />