<!-- wp:paragraph {"align":"center","style":{"typography":{"fontSize":20},"color":{"background":"#c8d8df"}}} -->
<p class="has-text-align-center has-background" style="background-color:#c8d8df;font-size:20px"><strong>ทีมเด็กไทยตบเท้าเข้าตัดเชือก"ชายชนมาเลย์""หญิงดวลอินโดฯ" ศึกเทนนิสเซาท์อีสต์เอเชีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนชิงชนะเลิศแห่งเอเชียตะวันออกเฉียงใต้ ประเภททีมชาย และทีมหญิง รุ่นอายุไม่เกิน 12 ปี (ยู-12) รายการ "เอทีเอฟ ทเวลฟ์ แอนด์ อันเดอร์ ทีม คอมเพทติชั่น - ซัพพอร์ทเต็ด บาย เคทีเอฟ รีเจียนัล ควอลิฟายอิ้ง เซาท์อีสต์ เอเชีย อีเวนท์" ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 11 มิ.ย. 2568 เป็นรอบพบกันหมด ซึ่งเป็นแมทช์สุดท้ายของแต่ละกลุ่ม ประเภททีมชาย กลุ่ม บี ทีมไทย ส่งท้ายรอบพบกันหมด ด้วยการเอาชนะ ทีมบรูไน 3 คู่รวด โดยคู่แรก เดี่ยวมือสอง "วิน" ก้องภพ แซ่ลิ้ม ชนะ คอนเนอร์ ฮอง ฮ็อก ชัว 6-0, 6-0 จากนั้น เดี่ยวมือหนึ่ง "นะโม" นวธรณ์ ผลากรกุล ชนะ โจเอล ลิม 6-0, 6-0 ส่วนประเภทคู่ นวธรณ์ กับ "ลีโอ" ลีโอ โกวิทวัฒนชัย ช่วยกันหวดเอาชนะ ราฟิค ซาบริน กับ โจเอล ลิม 6-1, 6-0 ทั้งนี้ จากผลการแข่งขันในรอบแบ่งกลุ่มพบกันหมด 3 วันที่ผ่านมา ปรากฏว่า ทีมชายไทย ซึ่งชนะ 3 แมทช์รวด (ชนะเวียดนาม 3-0, ชนะฟิลิปปินส์ 3-0 และชนะบรูไน 3-0) ขึ้นเป็นอันดับ 1 ของกลุ่ม บี ทำให้ผ่านเข้ารอบรองชนะเลิศทันที</p>
<!-- /wp:paragraph -->

<!-- wp:paragraph -->
<p>"โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชายทีมชาติไทย กล่าวว่า จากผลรอบแบ่งกลุ่ม ทีมไทยเป็นอันดับ 1 ของกลุ่ม บี ทำให้ผ่านเข้ารอบรองชนะเลิศ พบกับ ทีมมาเลเซีย ซึ่งเป็นคู่แข่งขันที่พบกันตลอดในช่วง 8 ปีที่ผ่านมา สำหรับปีนี้ มาเลเซียมีผู้เล่นที่ดี ทั้งมือหนึ่งและสอง นอกจากนี้ จากการสอบถามนักกีฬาไทยที่เคยแข่งขันกับผู้เล่นของมาเลเซีย ซึ่งเป็นมือสาม แต่ก็แข่งขันกันได้อย่างสูสี อย่างไรก็ตาม ตนเชื่อมั่นว่า นักกีฬาทุกคนจะสู้เต็มที่และพยายามเอาชนะในรอบตัดเชือกให้ได้ ทางด้านประเภททีมหญิง กลุ่ม เอ ทีมไทย ก็ทำผลงานได้ดี เอาชนะ ทีมเวียดนาม ได้ทั้งหมด โดยคู่แรก เดี่ยวมือสอง "สายรุ้ง" ณิชวรัชญ์ พลอยเกษมสุข ชนะ ทานห์ ทราน ไทย 2-0 เซต 6-1, 6-0 ต่อด้วย เดี่ยวมือหนึ่ง "โซเฟีย" อาร์ภรนันท์ โซเฟีย แสงสุชาติ ชนะ ทู ฮา บุย 2-0 เซต 6-0, 6-0 และประเภทคู่ ณิชวรัชญ์ ผนึกกำลังกับ "ปาล์มมี่" ศิริกร พูลผล เอาชนะ ทานห์ ทราน ไทย กับ ทู ฮา บุย 2-0 เซต 6-2, 6-0</p>
<!-- /wp:paragraph -->

<!-- wp:paragraph -->
<p>หลังจากจบการแข่งขันรอบแบ่งกลุ่ม ปรากฏว่า ทีมหญิงไทย ขึ้นเป็นอันดับ 1 ของกลุ่ม เอ จากผลงานชนะ 2 แมทช์รวด (ชนะฟิลิปปินส์ 3-0 และชนะเวียดนาม 3-0) ทำให้ผ่านเข้ารอบรองชนะเลิศต่อไป "โค้ชโอ" นายสุขุม กิจวิจารณ์ ผู้ฝึกสอนทีมหญิงทีมชาติไทย กล่าวว่า ในรอบรองชนะเลิศนั้น ทีมไทย จะพบกับ ทีมอินโดนีเซีย ซึ่งเป็นทีมที่แข็งแกร่งมาก ยอมรับว่าเป็นงานหนัก แต่ก็เชื่อมั่นในตัวนักกีฬาไทยทุกคนที่จะพยายามสู้อย่างเต็มที่ และทำหน้าที่ของตัวเองให้ดีที่สุด ซึ่งเห็นได้จากการแข่งขัน 2 วันที่ผ่านมา นักกีฬาต่างมีความพร้อมทั้งร่างกายและจิตใจ หลังจากได้เตรียมตัวมาเป็นอย่างดี.</p>
<!-- /wp:paragraph -->

<!-- wp:image {"id":50088,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/505919474_1144184811077833_4308564997185876527_n-1024x683.jpg" alt="" class="wp-image-50088"/></figure>
<!-- /wp:image -->