<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>ฟอร์มฮอต "ธฤตา" ผงาดแชมป์เดี่ยว<br>แถมควง"ณัฐรดา"ซิวคู่อีก-หวดเอเชีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2022" ครั้งที่ 5 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 23 ก.ย. 2565 เป็นวันสุดท้าย โดย น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทยฯ เป็นประธานมอบรางวัล
       ประเภทหญิงเดี่ยว รอบชิงชนะเลิศ นักเทนนิสดาวรุ่งไทยโคจรมาพบกัน "น้องพิณเพลง" ณัฐรดา สกุลวงศ์ธนา วัย 13 ปี มือวางอันดับ 3 ของรายการ และมืออันดับ 24 ของเอเชีย พบกับ "น้องอิ๊ก" ธฤตา หงษ์หยก วัย 13 ปี มือวางอันดับ 6 ของรายการ และมืออันดับ 96 ของเอเชีย ปรากฏว่า ในแมทช์นี้ ธฤตา เล่นได้เฉียบขาดและชิงทำแต้มในจังหวะสำคัญได้ จึงเอาชนะได้ 2 เซตรวด 6-0 และ 7-5 ธฤตา คว้าแชมป์ พร้อมคะแนนสะสมอันดับเอเชีย 200 คะแนน ส่วน ณัฐรดา รองแชมป์ รับ 133 คะแนน
       จากนั้น ธฤตา และ ณัฐรดา ได้จับคู่กันลงแข่งขันประเภทหญิงคู่ รอบชิงชนะเลิศ โดยคู่ไทยเป็นคู่มือวางอันดับ 2 ของรายการ พบกับ วิคตอเรีย อเล็กเซย์คิน่า และ อารา อาซาล อาซิม จากมัลดีฟส์ คู่มือวางอันดับ 1 ของรายการ ปรากฏว่า ธฤตา และ ณัฐรดา ใช้การประสานงานที่ดี ช่วยกันหวดเอาชนะได้ 2 เซตรวด 6-0, 6-2 คว้าแชมป์ไปครอง พร้อมคะแนน คนละ 50 แต้ม ส่วนคู่รองแชมป์ ได้รับคนละ 30 แต้ม
       ด้านประเภทชายเดี่ยว รอบชิงชนะเลิศ เดเวช ซาราวานาน (มือวาง 1-มาเลเซีย) ชนะ คัง เหวียน (มือวาง 4-เวียดนาม) 4-6, 6-4 และ 6-3 เดเวช ซาราวานาน คว้าแชมป์พร้อมคะแนนอีก 200 แต้ม ส่วน คัง เหวียน รองแชมป์ รับ 133 คะแนน
       ขณะที่ประเภทชายคู่ รอบชิงชนะเลิศ มินห์ ตรัน ดุ๊ค และ ฮุย ฮวง วู่ (คู่มือวาง 4-เวียดนาม) ชนะ ลุก เจี๋ย ซี โฮ และ อัสเฮอร์ ยูล อง (สิงคโปร์) 6-0, 6-2 ได้แชมป์ไปครอง พร้อมคะแนนคนละ 50 แต้ม ส่วนคู่รองแชมป์ ได้รับคนละ 30 แต้ม</code></pre>
<!-- /wp:code -->

<!-- wp:image {"id":33864,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/FE83F5AC-1E80-469A-8BD8-F301DC3F9F76-1024x683.jpeg" alt="" class="wp-image-33864"/></figure>
<!-- /wp:image -->