<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#6400a3"}}} -->
<p class="has-text-align-center has-vce-bg-color has-text-color has-background" style="background-color:#6400a3;font-size:22px"><strong>"สลักทิพย์"ควง"ธนกร"คว้าแชมป์<br>เทนนิสอาชีพไทยแลนด์ฯ สนาม 5</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 5 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 23 เม.ย.ที่ผ่านมา เป็นวันสุดท้าย โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัล
       ประเภทหญิงเดี่ยว รอบชิงชนะเลิศ "หมิว" สลักทิพย์ อุ่นเมือง นักเทนนิสดาวรุ่งวัย 17 ปี จากนนทบุรี เต็ง 4 ของรายการ และมือ 18 ของไทย ลงสนามชิงแชมป์กับนักหวดรุ่นพี่ "มะนาว" ธมจันทร์ มอมขุนทด นักเทนนิสสาวนครราชสีมา วัย 26 ปี  เต็ง 2 ของรายการ และมือ 13 ของไทย ผลการแข่งขัน ปรากฏว่า สลักทิพย์ เป็นฝ่ายครองเกม เล่นได้ดีทั้งเกมรุกและเกมรับ ทำให้เอาชนะรุ่นพี่ได้ไม่ยากทั้ง 2 เซต ด้วยสกอร์ 6-1, 6-2 สลักทิพย์ คว้าแชมป์หญิงเดี่ยวไปครอง ซึ่งนับเป็นสมัยที่ 2 พร้อมรับเงินรางวัล จำนวน 36,000 บาท ส่วน ธมจันทร์ ได้รับ 20,000 บาท
       ด้านประเภทชายเดี่ยว รอบชิงชนะเลิศ "ต้า" ธนกร ศรีรัตน์ นักหวดหนุ่มกรุงเทพฯ มือวาง 7 ของรายการ และมือ 25 ของไทย พบกับ "สิงห์" พล วัฒนกูล จากปทุมธานี มือวาง 3 และมือ 15 ของไทย โดยเซตแรกตกเป็นของ ธนกร ที่โชว์ฟอร์มได้ดี ส่วนเซตสอง หลังจากแข่งขันไปได้ 6 เกม พล ได้แจ้งถอนตัวออกจากการแข่งขัน เนื่องจากเจ็บสะโพก ส่งผลให้ ธนกร ชนะไปด้วยสกอร์ 6-1, 4-2 Retd.(รีไทร์) คว้าแชมป์ชายเดี่ยวไปครองเป็นสมัยแรก พร้อมรับเงินรางวัล 60,000 บาท ส่วน พล ได้รับ 36,000 บาท
        สำหรับการแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 6 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี จะมีระหว่างวันที่ 24-30 เม.ย.2566</code></pre>
<!-- /wp:code -->

<!-- wp:image {"id":37016,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/BF0BAF03-E4D4-40E0-9994-074B99E57CCB-1024x683.jpeg" alt="" class="wp-image-37016"/></figure>
<!-- /wp:image -->