<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a379"}}} -->
<p class="has-text-align-center has-vce-bg-color has-text-color has-background" style="background-color:#00a379;font-size:22px"><strong>"คุณานันท์-ภพธรรม" ทะลุชิงดำคู่ศึกเจ30ฮ่องกง</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชนนานาชาติ ไอทีเอฟ เทนนิส เวิลด์ ทัวร์ จูเนียร์ รายการ "เจ30 ฮ่องกง" ที่ฮ่องกง วันที่ 14 ก.ค.66 ประเภทชายเดี่ยว รอบก่อนรองชนะเลิศ (รอบ 8 คนสุดท้าย)  "พุฒิ" คุณานันท์ พันธราธร เยาวชนวัย 14 ปี มืออันดับ 1811 เยาวชนโลก เฉือนชนะ "อังเปา" ภพธรรม ศรีวงษ์ เพื่อนนักหวดร่วมชาติ มืออันดับ 1552 เยาวชนโลก ได้อย่างหวุดหวิด 2-1 เซต ด้วยสกอร์ 4-6, 6-4 และ 3-0 ret. (ภพธรรมขอถอนตัว)
   สำหรับในรอบรองชนะเลิศ คุณานันท์ จะต้องไปเจอนักหวดไทย ดีกรีมือวาง 3 ของรายการ "เปนเน่" เปน จารุศร เยาวชนไทย มืออันดับ 903 เยาวชนโลก ที่ในรอบก่อนรองฯ สามารถเอาชนะ นิโคลัส เฉิง มือวาง 6 ของรายการจากฮ่องกง มืออันดับ 1174 เยาวชนโลก 6-2 และ 6-3
   ด้านประเภทคู่ ภพธรรม ศรีวงษ์ กับ คุณานันท์ พันธราธร ยังคงโชว์ฟอร์มการเล่นได้อย่างเยี่ยมยอด กอดคอกันผ่านเข้าไปชิงชนะเลิศได้เรียบร้อยแล้ว หลังช่วยกันตัดเชือกชนะ ลูเก้ เจีย ซี โฮ จากสิงคโปร์ กับ คว็อก ถิง ชาน จากฮ่องกง ได้สำเร็จ 3-6, 6-2 และ ซูเปอร์ไทเบรก 10-3
   ส่วนนัดชิงชนะเลิศ ภพธรรม กับ คุณานันท์ จะต้องไปชิงดำกับคู่มือวาง 2 ของรายการ หวัง ซุย หลุน จากไต้หวัน กับ หวู ไค่ อัน จากฮ่องกงต่อไป</code></pre>
<!-- /wp:code -->

<!-- wp:image {"id":38121,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/6C74EBA5-4EC7-4DEE-AC1B-86DE5D180C3F.jpeg" alt="" class="wp-image-38121"/></figure>
<!-- /wp:image -->