<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"กษิดิศ"คว้าเงินชายเดี่ยวม.โลก<br>นักหวดไทยคนแรกในรอบ 16 ปี</strong></p>
<!-- /wp:paragraph -->

<!-- wp:code -->
<pre class="wp-block-code"><code>    การแข่งขันเทนนิส กีฬามหาวิทยาลัยโลก ฤดูร้อน ครั้งที่ 31 "เฉิงตู2021" ที่เมืองเฉิงตู ประเทศจีน วันที่ 6 สิงหาคม รอบชิงชนะเลิศ ชายเดี่ยว "บูม" กษิดิศ สำเร็จ นักหวดไทยวัย 22 ปี จากมหาวิทยาลัยกีฬาแห่งชาติ วิทยาเขตสมุทรสาคร มืออันดับ 655 ของโลก มือวาง 4 ของรายการ พบกับ เฮนรี่ บอน เดอ ชูเลนเบิร์ก นักศึกษามหาวิทยาลัยอาเวิร์ด สาขาวิชาคณิตศาสตร์ ชาวสวิสเซอร์แลนด์ มืออันดับ 950 ของโลก มือวาง 10 ของรายการ
   เซตแรก เกมแรก กษิดิศ ต้องเจอกับเบรกพ้อยท์ แต่สามารถเอาตัวรอดมาได้จากการเสิร์ฟบอลสองเป็นเอซ จากนั้นก็กลับมาคุมเกมได้ดีชิงจังหวะยิงสโตรกลึกกดดันคู่ต่อสู้ตลอดก่อนปิดเกมได้ ทั้งคู่ต่างงัดลูกเสิร์ฟและสโตรกที่หนักสู้กันอย่างดุเดือด สกอร์เสมอ 3-3 เกมถัดมา กษิดิศ ต้องเจอกับเบรกพ้อยท์อีกครั้ง แต่ก็ยังเอาตัวรอดจากการเปิดด้วยลูกเสิร์ฟที่ดีแล้วตามขึ้นมาบีบหน้าเนตยิงวินเนอร์ที่เฉียบขาดนำ 4-3 หนุ่มสวิสฯ รักษาเสิร์ฟตีเสมอ 4-4 กษิดิศ ยังคุมเกมได้ดีขึ้นแท่นนำ 5-4 จากนั้นเกมกลับมาสูสีทั้งคู่รักษาเสิร์ฟจนมาเสมอ 6-6 ดวลไทเบรกตัดสิน กษิดิศ เจอไป 4 เซตพ้อย์เมื่อหนุ่มสวิสฯนำ 6-2 จากนั้น กษิดิศ ออกมาฮึดไล่บี้ตามติด 5-6 แต่แต้มถัดมาพลาดเน้นยิงบอลหนักลูกล้นเส้นหลัง ทำให้เซตนี้หนุ่มสวิสฯ ชนะไป 7-6 ไทเบรก 7-5 ใช้เวลาทั้งสิ้น 1 ชั่วโมง 8 นาที
   เซตสอง กษิดิศ เบรกเสิร์ฟคู่แข่งในเกม 3 นำ 2-1 แต่มาถูกเบรกคืนทันควันสกอร์เสมอ 2-2 ก่อนที่ฝนจะตกลงมาอย่างหนักและนานต่อเนื่องทำให้เกมหยุดชะงักไปนานกว่า 5 ชั่วโมง ก่อนกลับมาแข่งต่อ ซึ่ง กษิดิศ ออกมาโชว์ฟอร์มได้ดีปิดเซตด้วยการชนะ 6-4 ตีเสมอ 1-1 เซต
   ทั้งคู่ออกมาดวลกันในเซตตัดสิน ซึ่งหนุ่มสวิสฯ กลับมายิงสโตรกได้เหนียวแน่น ยิงบอลลึก และแม่นยำ คุมเกมของ กษิดิศ ได้หมดจนสามารถกลับมาชนะอีก 6-1
    แมทช์นี้ เฮนรี่ จากสวิสเซอร์แลนด์เป็นฝ่ายชนะ 2-1 เซต ด้วยสกอร์ 7-6(5), 4-6 และ 6-1 ใช้เวลาแข่งทั้งสิ้น 2 ชั่วโมง 23 นาที คว้าเหรียญทองไปครอง 
   ส่วน กษิดิศ แม้จะพ่ายแต่สามารถคว้าเหรียญเงิน  ปลอบใจ และเป็นเหรียญรางวัลแรกในรอบ 16 ปีของเทนนิสไทยจากประเภทชายเดี่ยว ในกีฬาม.โลก นับตั้งแต่ "ปิ๊ก" ดนัย อุดมโชค ได้เหรียญทองในกีฬาม.โลกที่ไทยเป็นเจ้าภาพปี 2007
   ขณะที่เหรียญทองแดง จัง ยุน ซอค จากเกาหลีใต้ กับ เซอร์กี โฟมิน จากอุซเบกิสถาน</code></pre>
<!-- /wp:code -->

<!-- wp:image {"id":38462,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/7BBC3DEF-5B0A-4057-81A0-B1EEA53A56B1-865x1024.jpeg" alt="" class="wp-image-38462"/></figure>
<!-- /wp:image -->