<!-- wp:paragraph {"align":"center","style":{"typography":{"fontSize":20},"color":{"background":"#c8d8df"}}} -->
<p class="has-text-align-center has-background" style="background-color:#c8d8df;font-size:20px"><strong>"จิรัฏฐ์" ยังคม! "โชติรินทร์" ชนะวางสองทะลุตัดเชือกเทนนิสไทยแลนด์ฯ สนาม 4</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2568 สนาม 4 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 23 พ.ค. 2568 ในประเภทเดี่ยว เป็นการแข่งขันรอบก่อนรองชนะเลิศ ประเภทชายเดี่ยว จิรัฏฐ์ นวสิริสมบูรณ์ นักเทนนิสชาวกรุงเทพฯ อดีตทีมชาติไทยหลายสมัย ปัจจุบันเป็นมือ 6 ของไทย ซึ่งถูกจัดให้เป็นมือวางอันดับ 1 ของรายการนี้ ใช้ชั้นเชิงการหวดที่เฉียบคม บวกกับประสบการณ์ เอาชนะ ปัญณ์ณวัชญ์ สุทธิสมบูรณ์ นักเทนนิสจากลำปาง อดีตเยาวชนทีมชาติ มือ 20 ของไทยในปัจจุบัน และเป็นมือวางอันดับ 5 ของรายการ 2-0 เซต ด้วยสกอร์ 6-4 และ 6-0</p>
<!-- /wp:paragraph -->

<!-- wp:paragraph -->
<p>จิรัฏฐ์ ฉลุยสู่รอบรองชนะเลิศ ซึ่งจะตัดเชือกกับ ตรัน เกื่อง นักเทนนิสจากเวียดนาม ที่โชว์ฟอร์มล้มมือวางอันดับ 3 ของรายการ ณัฏฐญุตม์ นิธิธนนนต์ หนุ่มอุดรธานี ซึ่งเป็นมือ 13 ของไทย ในรอบก่อนรองฯ 2-0 เซต 6-3 และ 6-3 ด้านหญิงเดี่ยว รอบก่อนรองฯ โชติรินทร์ แก้วก่า ดาวรุ่งจากชลบุรี อายุ 15 ปี ซึ่งเป็นเยาวชนทีมชาติไทย รุ่นอายุไม่เกิน 16 ปี ชุดปัจจุบัน ออกสตาร์ทด้วยการเอาชนะรุ่นพี่ อัญชิสา ฉันทะ จากประจวบคีรีขันธ์ มือ 8 ของไทย ซึ่งเป็นมือวางอันดับ 2 ของรายการ ในเซตแรกที่สกอร์ 6-3 และ โชติรินทร์ ยังออกนำในเซตสองที่ 1-0 ทว่า หลังจากนั้น อัญชิสา ได้ขอถอนตัวออกจากการแข่งขัน เนื่องจากมีอาการป่วย</p>
<!-- /wp:paragraph -->

<!-- wp:paragraph -->
<p>สรุป โชติรินทร์ ชนะ อัญชิสา ด้วยสกอร์ 6-3 และ 1-0 Ret. (รีไทร์) สำหรับรอบรองชนะเลิศ โชติรินทร์ จะพบกับ พิมพ์มาดา ทองคำ อดีตเยาวชนทีมชาติไทย จากสุราษฎร์ธานี ที่เฉือนชนะ พลบรุ่ง ผลิพืช จาก กทม. 2-1 เซต 7-5, 5-7 และ 6-3 ขณะที่ผลการแข่งขันคู่อื่น ๆ มีดังนี้ ชายเดี่ยว รอบก่อนรองฯ กฤติน โกยกุล (พังงา) ชนะ ธีรภัทร ขันติวีรวัฒน์ (ขอนแก่น) 7-5, 5-7 และ 6-2 ปูนทอง โกมลพิสุทธิ์ (กทม.) ชนะ วู ดุ๊ก (เวียดนาม) 6-4, 6-1 หญิงเดี่ยว รอบก่อนรองฯ นาตาชา แสงพระจันทร์ (ชัยภูมิ) ชนะ กมรวรรณ ก้อนศิลา (นนทบุรี) 6-1, 6-3 พัชรินทร์ ชีพชาญเดช ชนะ มาหยา บุญญาอรุณเนตร (กทม.) 6-0, 6-2</p>
<!-- /wp:paragraph -->

<!-- wp:paragraph -->
<p>คู่ผสม รอบก่อนรองฯ โชติรินทร์ แก้วก่า (ชลบุรี) /เตชธรรม ศรีเสน (ประจวบคีรีขันธ์) ชนะ ธงชัย นพวิง (ปราจีนบุรี) /ชนัสนันท์ ศิริวิโรจน์สกุล (กทม.) 6-0, 6-1 พีรวัชร สุขใจ (ชลบุรี) /วรัญญา วงค์เทียนชัย (เชียงราย) ชนะ โชติกา สังข์ลาโพธิ์ (ชุมพร) /ริคคาร์โด อลิคานดริ (ชลบุรี) 6-0, 6-0 พิรยา ทรัพย์พันแสน (ปทุมธานี) / นราธิป เรืองศรี (ปทุมธานี) ชนะ กฤษฏา จอยไธสง (อุดรธานี) /พรนภัส หงส์จำรัสศิลป์ (นครปฐม) 6-4, 6-4 ปัญณ์ณวัชญ์ สุทธิสมบูรณ์ (ลำปาง) /พิมพ์มาดา ทองคำ (สุราษฎร์ธานี) ชนะ มาหยา บุญญาอรุณเนตร (กทม.) /ปูนทอง โกมลพิสุทธิ์ (กทม.) 6-4, 3-6 และซูเปอร์ไทเบรก 10-7 ชายคู่ รอบรองฯ ทรงฤทธิ์ เดวิด จั่นบุบผา (กทม.) /แทนตะวัน แมคจิโอริ (กทม.) ชนะ วรเมธ บุญพึ่ง (สุรินทร์) /นาคิม เขียวกุ้ง (กทม.) 6-0, 6-3 หญิงคู่ รอบรองชนะเลิศ ดาวดึงส์ พลกรรณ์ (ประจวบคีรีขันธ์) /ปัฐน์ธินันต์ เผือกคำ (นครราชสีมา) ชนะ โชติกา สังข์ลาโพธิ์ (ชุมพร) ปพิชญา อิสโร (สงขลา) 6-4, 6-3 พัชรินทร์ ชีพชาญเดช (ขอนแก่น) /ณิชาต์ เลิศพิทักษ์สินชัย (กทม.) ชนะ ลัลดา กำหอม (กทม.) /กมรวรรณ ก้อนศิลา (นนทบุรี) 6-2, 6-2</p>
<!-- /wp:paragraph -->

<!-- wp:image {"id":49607,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/500080532_1129889895840658_1761228788998577917_n-1024x683.jpg" alt="" class="wp-image-49607"/></figure>
<!-- /wp:image -->