<!-- wp:paragraph {"align":"center","style":{"typography":{"fontSize":20},"color":{"background":"#cde4ee"}}} -->
<p class="has-text-align-center has-background" style="background-color:#cde4ee;font-size:20px"><strong>เด็กเมืองหมอแคนหวด 46 นาทีเข้ารอบเทนนิสปทท.ชิงเงินล้าน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเพื่อความชนะเลิศแห่งประเทศไทย ครั้งที่ 83 ประจำปี 2566 ชิงเงินรางวัลรวม 1,000,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 13 ก.ย. 2566 ในประเภทชายเดี่ยว เป็นการแข่งขันรอบสอง (64 คน) ธีรภัทร ขันติวีรวัฒน์ นักเทนนิสจากขอนแก่น "เมืองหมอแคน" เยาวชนทีมชาติไทยชุดปัจจุบัน รุ่นอายุไม่เกิน 16 ปี มือวาง 20 และมือ 34 ของไทย ใช้เวลาเพียง 46 นาที เอาชนะ พีรพิชญ์ วัตสัล จากกรุงเทพฯ มือ 126 ของไทย ได้ 2-0 เซต 6-0, 6-0 ธีรภัทรฉลุยสู่รอบสาม (32 คน) ในประเภทชายเดี่ยว ไปรอพบผู้ชนะระหว่าง ปรินทร คุณาธาทร จากราชบุรี กับ ศรัญพงศ์ บริสุทธิ์พงศ์ จากนนทบุรี มือวาง 12 และมือ 27 ของไทย ด้าน ณัฏฐญุตม์ นิธิธนนนต์ หนุ่มอุดรธานี มือวาง 11 และมือ 25 ของไทย ก็ทำผลงานได้ดีเช่นกัน ใช้การหวดที่เฉียบขาด ในเวลาเพียง 48 นาที เอาชนะ โชติวัฒน์ แน่นอุดร จากกรุงเทพฯ ได้ 2-0 เซต 6-1, 6-0 ณัฏฐญุตม์ ผ่านเข้ารอบสาม (32 คน) ไปพบกับ ทรงฤทธิ์เดวิด จั่นบุบผา จากกรุงเทพฯ ที่ชนะ รฐนนท์ อมรชัยยาพิทักษ์ จากกรุงเทพฯ 2-0 เซต 6-0, 6-0 ขณะที่ผลการแข่งขันคู่อื่น ๆ ชายเดี่ยว รอบสอง พัทธ์ คงกิจภากรณ์ (ชลบุรี) ชนะ ชวิน มูฮำหมัด (กทม.) 6-0, 6-1 ชนน พูลสวัสดิ์ (กทม.) ชนะ ธนภัทร สมคะเน (ร้อยเอ็ด) 6-0, 6-4 กฤติน โกยกุล (พังงา) ชนะ กนกภณ โสภณพันธุ์ชื่น (ปทุมธานี) 6-1, 6-0 ปรัชญา ใบบ้ง (กทม.) ชนะ เพิ่มภูมิ ภาณุวงศ์ (นครราชสีมา) 6-0, 6-0 วริศ สอนบุตรนาค (กทม.) ชนะ พีรณัฐ แสนพันธ์ (สมุทรปราการ) 6-2, 6-0 ภาสวิชญ์ บูรพาฤทธา (กทม.) ชนะ วรุตม์ รุ่งเช้า (ระยอง) 6-0, 6-0 เรวัต กิจประเสริฐสกุล (อุตรดิตถ์) ชนะ ศิรคุณ ควัฒน์กุล (เชียงใหม่) 6-0, 6-0 รัชพล สง่าเพิ่มพูน (กทม.) ชนะ เกรทกลอรี่ นิตยเมฆินทร์ (พิษณุโลก) 2-6, 6-2 และ 6-1 สิริวัฒน์ คะประสิทธิ์ (กทม.) ชนะ อมเรศ อวยพร (ยะลา 6-3, 6-2</p>
<!-- /wp:paragraph -->

<!-- wp:image {"id":39221,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/377886357_703792621783723_660861742009937442_n-1024x683.jpg" alt="" class="wp-image-39221"/></figure>
<!-- /wp:image -->