<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>เทนนิสไทยปรับทัพบู๊ชิงแชมป์โลก <br>ใช้เลือดใหม่ผสมจอมเก๋าบุกอินเดีย <br>"ภุชงค์" นั่งผจก.- "โค้ชเอ็กซ์" กัปตันทีม</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวทีมนักกีฬาหญิงทีมชาติไทย ก่อนเข้าร่วมการแข่งขันเทนนิสชิงแชมป์โลก ประเภททีมหญิง รายการ "2026 บิลลี จีน คิง คัพ บาย เกนบริดจ์" เอเชีย/โอเชียเนีย กลุ่ม 1 ที่เมืองนิวเดลี ประเทศอินเดีย ระหว่างวันที่ 7-11 เม.ย. 2569 ล่าสุด นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมฯ มีความจำเป็นจะต้องเปลี่ยนแปลงรายชื่อนักกีฬา เพื่อให้มีความพร้อมสำหรับการแข่งขันมากที่สุด</p>
<!-- /wp:paragraph -->

<!-- wp:paragraph -->
<p>นายสุชัย กล่าวว่า ก่อนหน้านี้ สมาคมฯ ได้รับแจ้งจาก "ไหม" มนัญชญา สว่างเเก้ว มือ 194 ของโลก ว่ามีอาการบาดเจ็บที่หลัง ต้องพักรักษาอาการดังกล่าว และล่าสุด "รวงข้าว" ลัลนา ธาราฤดี มือ 106 ของโลก ได้แจ้งขอถอนตัว เนื่องจากมีอาการเจ็บสะสมที่หลังและท้อง ต้องพักรักษาเช่นกัน จึงทำให้ทั้ง 2 คน ไม่สามารถเข้าร่วมการแข่งขัน "2026 บิลลี จีน คิง คัพ บาย เกนบริดจ์" ที่ประเทศอินเดียได้</p>
<!-- /wp:paragraph -->

<!-- wp:paragraph -->
<p>ฉะนั้น สมาคมฯ จึงต้องมีการปรับทีมนักกีฬาใหม่ โดยขยับนักกีฬาที่มีอันดับโลกถัดไปขึ้นมา และมีรายชื่อ ดังนี้ "อีฟ" พัชรินทร์ ชีพชาญเดช "ออมสิน" อัญชิสา ฉันทะ "แต้ว" ทรรศพร นาคหล่อ "เอิร์ธ" เพียงธาร ผลิพืช และ "บัว" กมลวรรณ ยอดเพ็ชร</p>
<!-- /wp:paragraph -->

<!-- wp:paragraph -->
<p>"สำหรับนักกีฬาชุดนี้ ถือเป็นการผสมผสานระหว่างรุ่นพี่ที่มีประสบการณ์ รวมกับสายเลือดใหม่คือ น้องบัว กมลวรรณ ยอดเพ็ชร อายุ 18 ปี ที่มีผลงานติดท็อป 50 เยาวชนโลกมาแล้ว และครั้งนี้เป็นการติดทีมชาติไทยชุดใหญ่เป็นครั้งแรกของน้องบัวด้วย" นายสุชัย กล่าว</p>
<!-- /wp:paragraph -->

<!-- wp:paragraph -->
<p>นายกเทนนิสไทย กล่าวต่อว่า คณะกรรมการอำนวยการสมาคมฯ ได้เห็นชอบให้ นายภุชงค์ เลาหศิริวงศ์ กรรมการอำนวยการสมาคมฯ และฝ่ายจัดการแข่งขัน เป็นผู้จัดการทีมคุมทีมชาติไทยสู้ศึกบิลลี จีน คิง คัพ อีกสมัย โดยมี "โค้ชเอ็กซ์" นายพชรพล คำสมาน ทำหน้าที่กัปตันทีม, นายนนทพัทธ์ เฟื่องเดช นักวิทยาศาสตร์การกีฬา และ น.ส.นวลพรรณ จั่นทิม นักกายภาพบำบัด</p>
<!-- /wp:paragraph -->

<!-- wp:paragraph -->
<p>"ที่ผ่านมา มนัญชญา และ ลัลนา ได้สร้างชื่อเสียงให้ประเทศไทยมาตลอด ก็ขอให้ทั้งคู่หายจากอาการบาดเจ็บเร็ว ๆ นะครับ และขอเป็นกำลังใจให้นักกีฬาที่จะเป็นตัวแทนทีมชาติไทยไปแข่งขันที่อินเดีย ผมเชื่อว่าทุกคนทั้งนักกีฬาและเจ้าหน้าที่จะช่วยกันทำผลงานให้ดีที่สุดครับ" นายสุชัย กล่าวทิ้งท้าย.</p>
<!-- /wp:paragraph -->

<!-- wp:image {"id":55365,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/03/657187375_1376630624499916_9186079585107476935_n-1024x731.jpg" alt="" class="wp-image-55365"/></figure>
<!-- /wp:image -->