<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#b70f17"}}} -->
<p class="has-text-align-center has-vce-bg-color has-text-color has-background" style="background-color:#b70f17;font-size:22px"><strong>"เพียงธาร-ลักษิกา"ปราบสาวอิเหนา<br>กระชากเหรียญทองหญิงคู่ซีเกมส์กัมพูชา-พาเทนนิสไทยผลงานตามเป้า</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิส ในมหกรรมกีฬาซีเกมส์ ครั้งที่ 32 ที่สนามเทนนิส ภายในสนามกีฬาแห่งชาติมรดกเตโช กรุงพนมเปญ ประเทศกัมพูชา เมื่อวันที่ 14 พ.ค.2566 เป็นการแข่งขันวันสุดท้าย เหลือชิง 2 เหรียญทอง จากประเภทชายเดี่ยวและประเภทหญิงคู่ โดยไทยมีนักเทนนิสผ่านเข้าชิงเหรียญทองในประเภทหญิงคู่ ท่ามกลางบรรยากาศที่คึกคัก จากกองเชียร์ของทั้งสองทีม
  รอบชิงชนะเลิศ เป็นการพบกันระหว่าง คู่เต็งสอง "เอิร์ธ" เพียงธาร ผลิพืช วัย 30 ปี, "ลักส์" ลักษิกา คำขำ วัย 29 ปี คู่มือ 142 และ 226 ของโลกตามลำดับ พบกับ คู่เต็งหนึ่ง อัลดิล่า ซูตเจียดี้ วัย 28 ปี, เจสซี่ พริสกิล่า รอมปีส์ วัย 33 ปี จากอินโดนีเซีย คู่มือ 30 และ 151 ของโลก ตามลำดับ โดย เจสซี่ พริสกิล่า รอมปีส์ เป็นเจ้าของเหรียญทองหญิงคู่ (คู่กับ บีทรีซ กูมุลย่า) ในศึกซีเกมส์ ปี 2019 ที่ฟิลิปปินส์ ส่วน เพียงธาร ได้เหรียญเงินหญิงคู่ (คู่กับ แทมมารีน ธนสุกาญจน์) หลังพ่ายให้กับคู่ เจสซี่ พริสกิล่า รอมปีส์ ในรอบชิงฯ ซีเกมส์ครั้งนั้น
  สำหรับคู่นี้ เพียงธาร และ ลักษิกา กับ อัลดิล่า ซูตเจียดี้ และ เจสซี่ พริสกิล่า รอมปีส์ เพิ่งพบกันในรอบชิงชนะเลิศ ประเภททีมหญิง ซีเกมส์ ครั้งที่ 32 โดยคู่ไทยเป็นฝ่ายปราชัยทำให้ได้เพียงเหรียญเงิน มาถึงการแข่งขันในแมทช์นี้ เพียงธาร กับ ลักษิกา วางแผนการเล่นมาเป็นอย่างดี ช่วยกันทำหน้าที่ได้อย่างยอดเยี่ยม จนสามารถคว้าชัยชนะได้ 2 เซตรวด ด้วยสกอร์ 6-4, 7-6 ไทเบรก 7-2 เป็นผลให้ เพียงธาร กับ ลักษิกา คว้าเหรียญทองหญิงคู่มาครองได้สำเร็จ ส่วนคู่อินโดนีเซียได้เหรียญเงิน ขณะที่เหรียญทองแดง เป็นการครองร่วมกันระหว่าง "แน็ต" พัณณิน โควาพิทักษ์เทศ, "รวงข้าว" ลัลนา ธาราฤดี ของไทย กับ บีทรีซ กูมูลย่า กับ ฟิเทียน่า ซาบริน่า จากอินโดนีเซีย
  จากผลการแข่งขันดังกล่าว ทำให้ ทีมเทนนิสไทย คว้าเหรียญทองที่ 2 มาครอง ซึ่งเหรียญแรกได้จากประเภททีมชาย และรวมผลงานทั้งหมดแล้ว จากที่มีชิงทั้งสิ้น 7 เหรียญทอง (7 ประเภท) ทีมเทนนิสไทย คว้ามาได้ทั้งสิ้น 2 เหรียญทอง 3 เหรียญเงิน และ 4 เหรียญทองแดง โดยก่อนการแข่งขัน สมาคมกีฬาลอนเทนนิสแห่งประเทศไทย ในพระบรมราชูปถัมภ์ ตั้งเป้าไว้ที่ 2 เหรียญทอง ถือว่าทำผลงานได้ตามเป้า
  สรุป รายละเอียดเหรียญรางวัลของทีมเทนนิสไทย มีดังนี้ ประเภททีมชาย ได้ 1 เหรียญทอง (กษิดิศ สำเร็จ, ยุทธนา เจริญผล, ฐานทัพ สุขสำราญ และ ปรัชญา อิสโร), ประเภทหญิงคู่ ได้ 1 เหรียญทอง (ลักษิกา คำขำ, เพียงธาร ผลิพืช) และ 1 เหรียญทองแดง (พัณณิน โควาพิทักษ์เทศ, ลัลนา ธาราฤดี)
  ประเภททีมหญิง ได้ 1 เหรียญเงิน (ลัลนา ธาราฤดี, อัญชิสา ฉันทะ, เพียงธาร ผลิพืช, ลักษิกา คำขำ), ประเภทหญิงเดี่ยว ได้ 1 เหรียญเงิน (ลัลนา ธาราฤดี) และ 1 เหรียญทองแดง (อัญชิสา ฉันทะ), ประเภทคู่ผสม ได้ 1 เหรียญเงิน (ปรัชญา อิสโร, เพียงธาร ผลิพืช) และ 1 เหรียญทองแดง (ฐานทัพ สุขสำราญ, ลักษิกา คำขำ) และประเภทชายเดี่ยว ได้ 1 เหรียญทองแดง (กษิดิศ สำเร็จ)
  หลังการแข่งขัน เพียงธาร และ ลักษิกา กล่าวร่วมกันว่า ได้วางแผนกันมาจะทำให้เต็มที่ที่สุด เพราะอยากได้เหรียญทองมาก และนักเทนนิสไทยก็ชิงฯ กับอินโดนีเซียหลายประเภท มาสำเร็จในประเภทนี้ ดีใจมาก โดยอินโดนีเซียคู่นี้เคยพบกันในแมทช์ประเภททีมหญิง รอบชิงชนะเลิศ ซึ่งเราแพ้มา 2 เซตรวด จึงได้พยายามทำให้ดีที่สุด เอาทุกลูกเท่าที่จะทำได้ จึงสำเร็จตามที่เราหวัง
  จากความสำเร็จครั้งนี้ ขอขอบคุณคนไทยทุกคน ขอบคุณนายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ รวมทั้งคณะกรรมการอำนวยการสมาคมฯ ทีมงานสตาฟฟ์โค้ช และพี่น้องจากกีฬาชนิดอื่น ๆ ที่มาเชียร์ ทีมเทนนิสไทยทุกคนดีใจมาก เพราะเป็นเหรียญทองแรกของทีมเทนนิสหญิงในศึกซีเกมส์ครั้งนี้ และขอฝากคนไทยช่วยเชียร์เทนนิสไทยต่อไปด้วย
  ผู้สื่อข่าวรายงานว่า บรรยากาศระหว่างการแข่งขันเป็นไปอย่างสนุก โดยทีมเทนนิสไทยได้รับเกียรติจาก พลโทอุชุกร สาครนาวิน อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์, นายวิเชษฐ์ ทีปกากร อุปนายกสมาคมฯ ในฐานะผู้จัดการทีมเทนนิสซีเกมส์ ครั้งที่ 32 พร้อมด้วยคณะกรรมการอำนวยการสมาคมฯ เดินทางมาร่วมชมและเป็นกำลังใจให้นักกีฬาในการแข่งขัน นอกจากนี้ พลโทอุชุกร ยังได้ร่วมเป็นประธานมอบเหรียญรางวัลในประเภทหญิงคู่ด้วย</code></pre>
<!-- /wp:code -->

<!-- wp:paragraph -->
<p>::::::::::::::::::::::::::::</p>
<!-- /wp:paragraph -->

<!-- wp:paragraph -->
<p>ผจก.ทีมปลื้มเทนนิสคว้า2ทองซีเกมส์ตามเป้า<br>เผยนายกสมาคมฯเตรียมไว้แล้วอัดฉีดเหรียญละล้าน</p>
<!-- /wp:paragraph -->

<!-- wp:code -->
<pre class="wp-block-code"><code>  นายวิเชษฐ์ ทีปกากร อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ ในฐานะผู้จัดการทีมเทนนิสซีเกมส์ ครั้งที่ 32 กล่าวว่า ก่อนเดินทางมาแข่งขันซีเกมส์ ได้ตั้งเป้าไว้ที่ 2 เหรียญทอง และหลังจบการแข่งขัน ทีมเทนนิสไทยคว้ามาได้ทั้งสิ้น 2 เหรียญทอง 3 เหรียญเงิน และ 4 เหรียญทองแดง ถือว่าทำผลงานได้ตามเป้า ก่อนมาแข่งขัน นักกีฬาทุกคนมีความตั้งใจมากและทุ่มเทให้กับการเตรียมความพร้อม
  นอกจากนี้ยังได้ความเมตตาจาก นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้ตั้งรางวัลไว้ให้ หากคว้าเหรียญทองซีเกมส์ได้ จะมอบให้เหรียญทองละ 1 ล้านบาท ต้องขอขอบคุณนายสุชัย รวมทั้งประชาชนคนไทยที่เป็นกำลังใจมาตลอด นักกีฬาของไทยก็สู้เต็มที่ ทั้งนี้ต้องยอมรับว่าแต่ละทีมก็เตรียมนักกีฬามาเป็นอย่างดี อาทิ อินโดนีเซีย เวียดนาม ฟิลิปปินส์ เป็นต้น ขณะเดียวกันก็ขอขอบคุณกองเชียร์และแฟนคลับของนักกีฬาที่ตามมาเชียร์ด้วย.</code></pre>
<!-- /wp:code -->

<!-- wp:image {"id":37305,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/E81C1325-8F33-4BE7-9592-CBDA7A04FB72-1024x731.jpeg" alt="" class="wp-image-37305"/></figure>
<!-- /wp:image -->