<!-- wp:paragraph {"align":"center","style":{"typography":{"fontSize":20},"color":{"background":"#b6d5e3"}}} -->
<p class="has-text-align-center has-background" style="background-color:#b6d5e3;font-size:20px"><strong>ได้แล้ว!หนุ่ม-สาวตีจัดอันดับ1-4<br>พร้อมคว้าสิทธิ์ติดทีมชาติชุดใหญ่</strong></p>
<!-- /wp:paragraph -->

<!-- wp:paragraph -->
<p> ศึกลูกสักหลาดคัดทีมชาติ ประจำปี 2564 ได้นักหวดผ่านเข้าไปเล่นรอบจัดอันดับ 1-4 ทั้งประเภทชายเดี่ยวและหญิงเดี่ยวเรียบร้อย พร้อมคว้าสิทธิ์ติดทีมชาติแน่นอนแล้ว ขณะที่ผู้แพ้ยังไม่หมดหวัง เหลือหวดวัดฝีมืออีกครั้ง ในรอบจัดอันดับ 5-8 ซึ่งใครได้เป็นแชมป์รอบนี้ รับสิทธิ์ติดทีมชาติอีกคนทันที </p>
<!-- /wp:paragraph -->

<!-- wp:paragraph -->
<p>การแข่งขันคัดเลือกนักเทนนิสทีมชาติไทย ประจำปี 2564 ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี ภายใต้มาตรการป้องกันโควิด-19 เมื่อวันที่ 4 เม.ย. เป็นการเล่นนัดสุดท้ายของรอบแบ่งกลุ่มรอบสาม (8 คน) ซึ่งหลายแมทช์เป็นการชี้ชะตาว่านักเทนนิสรายใดจะได้ผ่านเข้าไปเล่นรอบสุดท้ายคือ รอบจัดอันดับ 1-4 และ 5-8 ต่อไป </p>
<!-- /wp:paragraph -->

<!-- wp:paragraph -->
<p>ประเภทชายเดี่ยว กลุ่ม เอ นัดสุดท้าย "บูม" กษิดิศ สำเร็จ ชนะ "จูเนียร์" วิชยา ตรงเจริญชัยกุล 7-6 (9-7), 6-2 ส่วนอีกคู่ "แซ็ก" ฐานทัพ สุขสำราญ ชนะ "ซีเจ" คงทรัพย์ คงคา 6-1, 3-6 และ 6-2 จากผลดังกล่าว ทำให้ กษิดิศ มีสถิติชนะ 3 นัดรวด และ ฐานทัพ ที่ชนะ 2 แพ้ 1 ผ่านเข้ารอบเป็นอันดับ 1 และ 2 ของกลุ่มตามลำดับ ได้เล่นรอบจัดอันดับ 1-4 ต่อไป ส่วน วิชยา ชนะ 1 แพ้ 2 และ คงทรัพย์ แพ้ 3 นัด ไปเล่นรอบจัดอันดับ 5-8</p>
<!-- /wp:paragraph -->

<!-- wp:paragraph -->
<p> ส่วนชายเดี่ยว กลุ่ม บี นัดสุดท้าย "สอง" ยุทธนา เจริญผล ชนะ "เจเจ" กันตินันท์ สูตินันท์โอภาส 6-3, 6-4 อีกคู่ "ก็อต" กฤติน โกยกุล ชนะ "เน็ต" พลภูมิ โควาพิทักษ์เทศ 6-3, 6-7(4) และ 6-3 จากผลการแข่งขันดังกล่าว ทำให้มีสถิติชนะ 2 แพ้ 1 เท่ากัน 3 คนคือ ยุทธนา, พลภูมิ และ กฤติน แต่ ยุทธนา มีเปอร์เซนต์ในการเล่นเซตดีที่สุดคือ 71.43 เปอร์เซนต์ ตามมาด้วย พลภูมิ 62.50 เปอร์เซนต์ ทำให้ทั้งคู่ผ่านไปเล่นรอบจัดอันดับ 1-4 ต่อไป ส่วน กฤติน และ กันตินันท์ ไปเล่นรอบจัดอันดับ 5-8 </p>
<!-- /wp:paragraph -->

<!-- wp:paragraph -->
<p>ขณะที่หญิงเดี่ยว กลุ่ม เอ นัดสุดท้าย "อีฟ" พัชรินทร์ ชีพชาญเดช ชนะ "ไหม" มนัญชญา สว่างแก้ว 6-2, 6-1 ส่วนอีกคู่ "แอนนา" ศุภาพิชญ์ เกือรัมย์ ชนะ "ออมสิน" อัญชิสา ฉันทะ 6-4, 6-3 จากผลนัดสุดท้าย ทำให้ พัชรินทร์ และ มนัญชญา มีสถิติชนะ 2 แพ้ 1 เท่ากัน แต่เปอร์เซนต์การชนะในเซต พัชรินทร์ ดีกว่าคือ 66.67 เปอร์เซนต์ ด้าน มนัญชญา มี 57.14 เปอร์เซนต์ ทำให้ พัชรินทร์ รั้งอันดับ 1 ของกลุ่ม มนัญชญา อันดับ 2 แต่ก็เพียงพอให้ทั้งคู่ผ่านเข้าไปเล่นรอบจัดอันดับ 1-4 เนื่องจาก ศุภาพิชญ์ และ อัญชิสา มีสถิติชนะ 1 แพ้ 2 และทั้งคู่ต้องไปเล่นรอบจัดอันดับ 5-8 </p>
<!-- /wp:paragraph -->

<!-- wp:paragraph -->
<p>หญิงเดี่ยว กลุ่ม บี นัดสุดท้าย "รวงข้าว" ลัลนา ธาราฤดี ชนะ "แพตตี้" พิมพ์รดา จัตวาพรวนิช 6-2, 6-2 ส่วนอีกคู่ ชมภู่ทิพย์ จันดาเขต ชนะ ไหม ณภัทร นิรันดร 6-3, 6-1 จากผลดังกล่าว ทำให้ ลัลนา กับ พิมพ์รดา มีสถิติเท่ากันคือ ชนะ 2 แพ้ 1 แต่เมื่อดูเปอร์เซนต์การชนะในเซต ปรากฏว่า ลัลนา ดีกว่า ซึ่งมี 66.67 เปอร์เซนต์ จึงรั้งอันดับ 1 ของกลุ่ม ด้าน พิมพ์รดา มี 57.14 เปอร์เซนต์ เป็นอันดับ 2 แต่ทั้งคู่ก็กอดคอกันเข้ารอบจัดอันดับ 1-4 ส่วน ไหม ณภัทร และ ชมภู่ทิพย์ มีสถิติชนะ 1 แพ้ 2 เหมือนกัน หล่นไปเล่นรอบจัดอันดับ 5-8 ทั้งคู่ </p>
<!-- /wp:paragraph -->

<!-- wp:paragraph -->
<p>สำหรับนักเทนนิสที่ผ่านเข้ารอบจัดอันดับ 1-4 ทั้งชายและหญิง ถือว่าได้สิทธิ์ติดทีมชาติไปเรียบร้อยแล้ว แม้ยังต้องแข่งขันรอบจัดอันดับก็ตาม ส่วนนักเทนนิสที่เล่นรอบจัดอันดับ 5-8 ยังไม่หมดลุ้นที่จะติดทีมชาติ เพราะผู้ที่สามารถคว้าอันดับ 5 ไปครองได้ จะได้รับสิทธิ์ติดทีมชาติเช่นกัน ในขณะที่อันดับ 6-8 จะเป็นนักกีฬาสำรอง</p>
<!-- /wp:paragraph -->

<!-- wp:paragraph -->
<p></p>
<!-- /wp:paragraph -->

<!-- wp:image {"id":27089,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/04/F0E5377A-A765-4F64-9E77-16975F5D206F-1024x683.jpeg" alt="" class="wp-image-27089"/></figure>
<!-- /wp:image -->