<!-- wp:paragraph {"align":"center","textColor":"vce-bg","style":{"color":{"background":"#00a35f"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a35f;font-size:22px"><strong>ทีมนักหวดเยาวชนหญิง16ปีไทยสุดฟิตลงซ้อมคอร์ตดินเข้ม<br>ลุ้นล่าตั๋วลุยศึกโลก "บิลลี จีน คิง คัพ จูเนียร์ส บาย เกนบริดจ์ 2023"</strong></p>
<!-- /wp:paragraph -->

<!-- wp:code -->
<pre class="wp-block-code"><code>   ความเคลื่อนไหวของนักเทนนิสเยาวชนทีมชาติไทย รุ่นอายุไม่เกิน 16 ปี ประเภทเยาวชนหญิง  หลังได้ออกเดินทางไปแข่งขันเทนนิสชิงแชมป์โลก โซนเอเชีย/โอเชียเนีย รายการ "บิลลี จีน คิง คัพ จูเนียร์ส บาย เกนบริดจ์ 2023" ที่ประเทศคาซัคสถาน ล่าสุดเมื่อวันที่ 27 เมษายน 2566 "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชาติไทยได้กล่าวว่า เนื่องจากการแข่งขันครั้งนี้เจ้าภาพได้จัดให้แข่งขันบนสนามดิน ซึ่งยอมรับว่าเป็นสนามที่นักหวดไทยไม่คุ้นเคยนัก แต่นักกีฬาทั้ง 3 คน คือ  "บัว" กมลวรรณ ยอดเพ็ชร, "ลีเดียร์" ลีเดียร์ พอดโกริชานี่ และ "มาหยา" มาหยา บุญญาอรุณเนตร ผ่านการฝึกซ้อมมาแล้วบ้าง โดยเฉพาะ กมลวรรณ กับ ลีเดียร์ ที่ผ่านประสบการณ์การลงแข่งบนสนามดินมาแล้วตั้งแต่วัย 14 ปี แม้จะไม่ต่อเนื่องแต่ก็ทำให้ปรับตัวเข้ากับสนามได้ไม่ยาก
   "หลังมาถึงคาซัคสถานผมก็ให้น้องไปได้ลงซ้อมที่สนามแข่งเพื่อให้คุ้นเคยกับพื้นสนามแล้ว 2 วัน ซึ่งทั้ง 3 คนปรับตัวได้เร็วกับพื้นสนามที่นี่ แต่แน่นอนว่าความชำนาญในการเล่นยังถือว่าเป็นรองคู่แข่งที่คุ้นเคยกับสนามแบบนี้มากกว่า แต่ผมก็ได้เน้นซ้อมเทคนิคในการรับมือกับคู่แข่งที่จะต้องเจอแน่ๆในการเล่นบนสนามดิน ก็คือ การรับลูกหยอดสั้น ลูกตีสปิน รวมถึงการเคลื่อนที่เข้าหาบอลที่ต้องใช้ความแข็งแรงและจังหวะการเข้าบอลต้องดี ซึ่งน้องๆก็ได้ฝึกซ้อมกันมาแล้วบ้าง"
   "โค้ชจิม" กล่าวอีกว่า ในวันที่ 27 เม.ย.น้องๆทั้ง 3 คนมีโอกาสได้ลงเล่นเซตกับทีมเยาวชนคาซัคสถาน ซึ่งทุกคนทำได้ดี เรียนรู้จังหวะการเล่นของคู่ต่อสู้ได้ แต่ในสถานการณ์การฝึกซ้อมกับการแข่งขันอาจจะไม่เหมือนกัน อีกทั้งสภาพอากาศที่นี่แม้จะไม่ร้อนไม่หนาว อุณหภูมิวันนี้อยู่ที่ 25 องศา แต่สภาพรวมคือ มีกระแสลมค่อนข้างแรงอาจจะเป็นอุปสรรคในการตีบ้าง ดังนั้นทุกคนก็ยังไม่ประมาทและพร้อมที่จะสู้กับทุกๆทีมที่มาแข่งขันอย่างเต็มที่
   นอกจากการในซ้อมในสนามดินที่ใช้แข่งขันแล้ว นักหวดเยาวชนไทยยังได้เข้าฟิตเนสเพิ่มความแข็งแรงของกล้ามเนื้อเพิ่มอีกด้วย โดยมี น.ส.ญาดา ศิริไชย เทรนเนอร์ประจำทีมดูแลอย่างใกล้ชิด
 สำหรับการแข่งขัน "บิลลี จีน คิง คัพ จูเนียร์ส บาย เกนบริดจ์ 2023" จะมีขึ้นระหว่างวันที่ 1-6 พ.ค.2566</code></pre>
<!-- /wp:code -->

<!-- wp:image {"id":37073,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/BA9929CE-6202-4B84-B6AF-5428F77ADAF6.jpeg" alt="" class="wp-image-37073"/></figure>
<!-- /wp:image -->