<!-- wp:paragraph {"align":"center","style":{"typography":{"fontSize":20},"color":{"background":"#c4dfea"}}} -->
<p class="has-text-align-center has-background" style="background-color:#c4dfea;font-size:20px"><strong>"กษิดิศ-ฐานทัพ" ปราบมือสูงกว่าควง "อีฟ" ลิ่วตัดเชือกศึกไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 7 เทนนิสชาย รายการ ITF World Tour (M7) และเทนนิสหญิง รายการ ITF World Tour (W5) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 533,850 บาท รวม 2 รายการอยู่ที่ 1,067,700 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 23 ส.ค. 2567 เป็นการแข่งขันรอบเมนดรอว์วันที่สี่ ประเภทชายเดี่ยว "บูม" กษิดิศ สำเร็จ นักเทนนิสทีมชาติไทย มือวาง 7 และมือ 612 ของโลก คว้าชัยในรอบก่อนรองชนะเลิศได้สำเร็จ หลังจากพยายามเล่นให้ได้ตามมาตรฐานของตัวเอง จนสามารถปราบ "เต็ง 2" ศศิกุมาร มุกุนด์ จากอินเดีย มือวาง 2 และมือ 476 ของโลก ได้ภายใน 2 เซต 7-5, 6-3 ในเวลา 1 ชั่วโมง 42 นาที กษิดิศ ผ่านเข้ารอบรองชนะเลิศ ไปพบกับเพื่อนของตัวเอง "แซค" ฐานทัพ สุขสำราญ มือ 1,057 ของโลก ที่หวดชนะ ริวกิ มัตสึดะ มือวาง 6 และมือ 577 ของโลก จากญี่ปุ่น 2-1 เซต 4-6, 6-4 และ 6-4</p>
<!-- /wp:paragraph -->

<!-- wp:paragraph -->
<p>ส่วนอีกคู่ที่น่าสนใจ เจค เดลานีย์ นักเทนนิสจากออสเตรเลีย มือวาง 4 และมือ 504 ของโลก ดวลแร็กเกตกับ โอ ชานยอง มือ 1,237 ของโลก จากเกาหลีใต้ ที่เข้ามาจากรอบคัดเลือกได้อย่างสนุก นานกว่า 3 ชั่วโมง และต้องตัดสินด้วยไทเบรกทั้ง 3 เซต ก่อนที่ เจค เดลานีย์ จะเป็นฝ่ายเฉือนชนะ 2-1 เซต ด้วยสกอร์ 6-7 ไทเบรก 5-7, 7-6 ไทเบรก 7-2 และ 7-6 ไทเบรก 7-3 หนุ่มออสซี่ผ่านเข้ารอบรองชนะเลิศ ไปพบกับ อิเลีย ซิมาคิน มือวาง 1 และมือ 471 ของโลก ที่ชนะ ลีโอ บอร์ก มือวาง 5 และมือ 531 ของโลก จากสวีเดน 2-0 เซต 6-0, 6-4 ประเภทหญิงเดี่ยว รอบก่อนรองชนะเลิศ "อีฟ" พัชรินทร์ ชีพชาญเดช นักเทนนิสไทย มือ 498 ของโลก โชว์ฟอร์มมือวางอันดับ 4 ของรายการ และเจ้าของแชมป์หญิงเดี่ยว 2 สัปดาห์ติด เมื่อเดือน ก.ค. ที่ผ่านมา หวดเอาชนะ จอง โบยอง สาวเกาหลีใต้ มือ 801 ของโลก ได้ 2 เซตรวด 6-1 และ 6-3 ในเวลา 69 นาที พัชรินทร์ ลอยลำเข้ารอบรองชนะเลิศ ไปพบกับ โมโมโกะ โกโบริ จากญี่ปุ่น ที่โค่น แบ็ค ดายอน มือวาง 1 จากเกาหลีใต้ 2-0 เซต 6-2, 6-2</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ หญิงเดี่ยว รอบก่อนรองชนะเลิศ รินะ ไซโกะ (วาง 3-ญี่ปุ่น) ชนะ นัตสึมิ คาวากุจิ (วาง 7 ญี่ปุ่น) 6-2, 6-3 ไวษณวี อัดการ์ (วาง 8 อินเดีย) ชนะ มิโฮะ คุราโมจิ (วาง 2 ญี่ปุ่น) 3-6, 6-4 และ 6-0</p>
<!-- /wp:paragraph -->

<!-- wp:image {"id":44955,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/456626054_923394149823568_2949341044987870635_n-1024x683.jpg" alt="" class="wp-image-44955"/></figure>
<!-- /wp:image -->