<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a30003"}}} -->
<p class="has-text-align-center has-vce-bg-color has-text-color has-background" style="background-color:#a30003;font-size:22px"><strong>คู่ไทย"บูม-สอง"เข้าชิงฯ ไอทีเอฟที่วลัยลักษณ์<br>"เพียงธาร"ควงแร็กเกตตัดเชือกเทนนิส"เอสเอที"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 รายการ "ไอทีเอฟ โปร เซอร์กิต พรีเซนเต็ด บาย เอสเอที" สนามที่ 4 ชิงเงินรางวัลรวม 25,000 ดอลลาร์สหรัฐ หรือประมาณ 863,500 บาท และรายการ "ไอทีเอฟ เมนส์ เซอร์กิต ทัวร์ 2023 (1)" ชิงเงินรางวัลรวม 15,000 ดอลลาร์สหรัฐ หรือประมาณ 518,100 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 2 มิ.ย.2566 ในประเภทเดี่ยว เป็นรอบก่อนรองชนะเลิศ
        ประเภทหญิงเดี่ยว นักเทนนิสไทยโคจรมาพบกัน "เอิร์ธ" เพียงธาร ผลิพืช มือ 1 ของไทย วัย 30 ปี มือ 340 ของโลก และเต็ง 1 ของรายการ พบกับ "ออมสิน" อัญชิสา ฉันทะ วัย 20 ปี มือ 543 ของโลก และเป็นมือวาง 7 ของรายการ โดยเซตแรก เพียงธาร เปิดฉากบุกหนักและทำได้ดี ชนะขาด 6-1 ทว่าเซตสองเป็น อัญชิสา ที่คุมเกมไว้ได้ ชนะ 6-1 เช่นกัน ส่งผลให้เสมอ 1-1 เซต และในเซตสาม เกมค่อนข้างสูสี เพียงธารใช้ประสบการณ์ทำแต้มในเกมสำคัญได้มากกว่า ก่อนเป็นฝ่ายชนะ 2-1 เซต 6-1, 1-6 และ 6-4 ซึ่งใช้เวลาแข่งขันเกือบ 2 ชั่วโมง เพียงธาร ที่ในแมทช์นี้ เสิร์ฟเอซได้ 7 ครั้ง ผ่านเข้ารอบรองชนะเลิศ ไปพบกับ ฮารุนะ อะราคาวะ สาวญี่ปุ่น เต็ง 3 ของรายการ ที่ชนะ อนาสตาเซีย ซูโคติน่า 2-0 เซต 6-3, 6-0
        ด้านนักเทนนิสไทยที่ทำผลงานได้ดี เป็นการแข่งขันในประเภทชายคู่ "บูม" กษิดิศ สำเร็จ และ "สอง" ยุทธนา เจริญผล สองนักหวดทีมชาติไทยชุดเหรียญทองทีมชายซีเกมส์ ครั้งที่ 32 ลงแข่งขันรอบรองชนะเลิศกับ อิสลาม โอรินบาซาร์ และ อาร์สลานเบ๊ก เอทคูลอฟ คู่นักหวดจากคาซัคสถาน ผลปรากฏว่า กษิดิศ และ ยุทธนา โชว์ฟอร์มการเล่นที่เข้าขา ช่วยกันหวดเอาชนะได้ 2 เซตรวด 6-3, และ 7-6 ไทเบรก 7-2 ในเวลา 1 ชั่วโมง 11 นาที กษิดิศ กอดคอ ยุทธนา ผ่านเข้าไปชิงชนะเลิศกับ ชินจิ ฮาซาวะ, เรียวทาโร่ ทากูชิ จากญี่ปุ่น ที่ตัดเชือกชนะ สิทธานต์ บานเธีย จากอินเดีย, ฟินน์ เรย์โนลด์ส จากนิวซีแลนด์ คู่เต็ง 2 ของรายการ 2-1 เซต 6-4, 6-7 ไทเบรก 7-9 และซูเปอร์ไทเบรก 10-3
       ในส่วนผลการแข่งขันคู่อื่น ๆ มีดังนี้ หญิงเดี่ยว รอบก่อนรองชนะเลิศ ไวเดฮี เชาดารี (วาง 4-อินเดีย) ชนะ ลู่ เจีย-จิ้ง (วาง 6-จีน) 6-0, 6-4 ดาชา อิวาโนว่า (สหรัฐฯ) ชนะ หลิว ยานนี่ (จีน) 7-5, 6-1
       ชายเดี่ยว รอบก่อนรองชนะเลิศ โอเรล คิมคิ (วาง 5-อิสราเอล) ชนะ เบลก เอลสิส (วาง 1-ออสเตรเลีย) 2-6, 6-4 และ 6-2 ฟิลิป เซคูลิค (วาง 2-ออสเตรเลีย) ชนะ นิติน กุมาร ซินฮา (อินเดีย) 7-6(5), 6-4 เชส เฟอร์กูสัน (ออสเตรเลีย) ชนะ เรียวทาโร่ ทากูชิ (ญี่ปุ่น) 6-7(4-7), 6-4 และ 6-3 สิทธารถ วิชวาการ์มา (อินเดีย) ชนะ เจค็อบ แบรดชอว์ (ออสเตรเลีย) 6-3, 6-4
        หญิงคู่ รอบรองชนะเลิศ พัณณิน โควาพิทักษ์เทศ-ลัลนา ธาราฤดี (วาง 2) แพ้ ศรีวัลลี รัศมีกา ภามิทิปาตี-ไวเดฮี เชาดารี (วาง3-อินเดีย) 4-6, 4-6 ซีล เดไซ (อินเดีย)-อนาสตาเซีย ซูโคติน่า (วาง 4) ชนะ ฮารุนะ อะราคาวะ-นัตสึโฮะ อะราคาวะ (วาง 1-ญี่ปุ่น) 5-7, 6-2 และซูเปอร์ไทเบรก 10-5</code></pre>
<!-- /wp:code -->

<!-- wp:image {"id":37564,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/4A3FB053-586E-4AE5-9BA6-DE82CEBF91C1-1024x683.jpeg" alt="" class="wp-image-37564"/></figure>
<!-- /wp:image -->