<!-- wp:paragraph {"align":"center","style":{"typography":{"fontSize":20},"color":{"background":"#afc6d0"}}} -->
<p class="has-text-align-center has-background" style="background-color:#afc6d0;font-size:20px"><strong>สาวเกาหลี-หนุ่มลักเซมเบิร์กคว้าแชมป์ที่ไทย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ W35 รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (3) ชิงเงินรางวัลรวม 30,000 ดอลลาร์สหรัฐ หรือประมาณ 1,029,000 บาท และ M15 รายการ ไอทีเอฟ เมนส์ เวิลด์ เทนนิส ทัวร์ (1) ชิงเงินรางวัลรวม 15,000 ดอลลาร์สหรัฐ หรือประมาณ 514,500 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 16 มี.ค. 2568 เป็นรอบชิงชนะเลิศ นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายเยาวชน เป็นประธานมอบรางวัลให้แก่นักกีฬา ซึ่งประเภทหญิงเดี่ยว รอบชิงชนะเลิศ นักหวดสาวจากแดนโสมขาว เกาหลีใต้ โคจรมาพบกัน ระหว่าง ลี อึนเฮ มือ 419 ของโลก มือวางอันดับ 6 กับ แบ็ค ดายอน มือ 323 ของโลก และมือวางอันดับ 3</p>
<!-- /wp:paragraph -->

<!-- wp:paragraph -->
<p>ผลการแข่งขัน เป็น ลี อึนเฮ ที่เล่นได้ดีกว่า เอาชนะ แบ็ค ดายอน ได้ 2 เซตรวด 6-3 และ 6-4 ส่งผลให้ ลี อึนเฮ คว้าแชมป์หญิงเดี่ยว ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (3) นับเป็นแชมป์ไอเอฟอาชีพรายการที่ 5 ของตัวเอง พร้อมกันนี้ยังได้รับเงินรางวัล จำนวน 4,860 ดอลลาร์สหรัฐ หรือประมาณ 166,698 บาท และคะแนนสะสมอันดับโลก 35 คะแนน ส่วน แบ็ค ดายอน รองแชมป์ ได้รับ 2,637 ดอลลาร์สหรัฐ หรือประมาณ 90,449 บาท และ 23 คะแนน ทางด้านประเภทชายเดี่ยว รอบชิงชนะเลิศ อเล็กซ์ คนัฟฟ์ จากลักเซมเบิร์ก มือ 720 ของโลก หวดได้อย่างยอดเยี่ยม โค่นมือวางอันดับ 1 ของรายการ ปีเตอร์ บาร์ บีริยูคอฟ มือ 360 ของโลก ลงได้สำเร็จ 2-0 เซต 6-1 และ 7-6 ไทเบรก 7-3 อเล็กซ์ คนัฟฟ์ ได้ครองแชมป์ชายเดี่ยว ไอทีเอฟ เมนส์ เวิลด์ เทนนิส ทัวร์ (1) ซึ่งนับเป็นแชมป์ไอทีเอฟอาชีพรายการที่ 3 ของตัวเอง พร้อมกันนี้ยังได้รับเงินรางวัล 2,160 ดอลลาร์สหรัฐ หรือประมาณ 74,088 บาท และ 15 คะแนน ส่วน ปีเตอร์ บาร์ บีริยูคอฟ ในฐานะรองแชมป์ ได้รับ 1,272 ดอลลาร์สหรัฐ หรือประมาณ 43,629 บาท และ 8 คะแนน</p>
<!-- /wp:paragraph -->

<!-- wp:image {"id":48307,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/484388583_1076434787852836_6173535061842668442_n-1024x683.jpg" alt="" class="wp-image-48307"/></figure>
<!-- /wp:image -->