<!-- wp:paragraph {"align":"center","style":{"typography":{"fontSize":20},"color":{"background":"#c7d9e0"}}} -->
<p class="has-text-align-center has-background" style="background-color:#c7d9e0;font-size:20px"><strong>"ฟาโรห์" หวด 3 เซตปราบไต้หวันคว้าแชมป์"แพรวา" ขึ้นแท่นฝ่ายหญิงศึกเอเชีย รุ่น 14 ปี </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสม ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 3 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 30 พ.ค. 2568 เป็นวันสุดท้าย โดย น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัล ฟาโรห์ โกวิทวัฒนชัย นักเทนนิสไทย มือวางอันดับ 1 ของรายการ และยังเป็นรองแชมป์ ครั้งที่ 2 ต้องออกแรงหวดถึง 3 เซต ก่อนคว้าแชมป์ประเภทชายเดี่ยวมาครองได้สำเร็จ ซึ่งในรอบชิงชนะเลิศ ฟาโรห์ แข่งขันกับ เจิ้ง เฉิน เอน ดาวรุ่งจากไต้หวัน และเป็นฝ่ายเฉือนชนะ 2-1 เซต ด้วยสกอร์ 7-6 ไทเบรก 8-6, 1-6 และ 6-2 การครองแชมป์ประเภทชายเดี่ยวในครั้งนี้ ทำให้ ฟาโรห์ ซึ่งเป็นมือ 85 เยาวชนเอเชีย ได้รับคะแนนสะสมอันดับเยาวชนเอเชีย ในรุ่นอายุไม่เกิน 14 ปี จำนวน 200 คะแนน ในขณะที่ เจิ้ง เฉิน เอน ได้รองแชมป์ ได้รับ 133 คะแนน ประเภทหญิงเดี่ยว รอบชิงชนะเลิศ นักเทนนิสไทยโคจรมาพบกันเอง ระหว่าง พิมพ์พิศา วงษ์วานิชขจร มือวางอันดับ 1 ของรายการ พบกับ แพรวา เทพหัสดิน ณ อยุธยา มือวางอันดับ 2 ของรายการ และผลการแข่งขัน ปรากฏว่า เป็น แพรวา ที่เล่นได้ดี เอาชนะได้ทั้งสองเซต ด้วยสกอร์ 6-3 และ 6-1 แพรวา ซึ่งเป็นมือ 56 เยาวชนเอเชีย ขึ้นแท่นแชมป์ประเภทหญิงเดี่ยว ได้รับคะแนนสะสมอันดับเยาวชนเอเชีย ฝ่ายหญิง ในรุ่นอายุไม่เกิน 14 ปี จำนวน 200 คะแนน ส่วน พิมพ์พิศา ในฐานะรองแชมป์หญิงเดี่ยว ได้รับจำนวน 133 คะแนน</p>
<!-- /wp:paragraph -->

<!-- wp:image {"id":49780,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/502528902_1134918448671136_2889456273167142191_n-1024x683.jpg" alt="" class="wp-image-49780"/></figure>
<!-- /wp:image -->