<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#0098a3"}}} -->
<p class="has-text-align-center has-vce-bg-color has-text-color has-background" style="background-color:#0098a3;font-size:20px"><strong>สู้เต็มที่แล้ว 3 นักเทนนิสไทยสุดต้าน<br>ศึกเอทีพี "บางกอก โอเพ่น ชาเลนเจอร์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายระดับนานาชาติ เอทีพี ชาเลนเจอร์ ทัวร์ 2022 เก็บคะแนนสะสมอันดับโลก รายการ "บางกอก โอเพ่น ชาเลนเจอร์" สนามที่ 1 (ชาเลนเจอร์ 50) ชิงเงินรางวัลรวม 37,520 ดอลลาร์สหรัฐ หรือประมาณ 1,313,200 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 22 ส.ค. 2565 มีการแข่งขันรอบเมนดรอว์ และรอบคัดเลือก
       ประเภทเดี่ยว เมนดรอว์ รอบแรก "จูเนียร์" วิชยา ตรงเจริญชัยกุล นักเทนนิสไทย วัย 27 ปี มืออันดับ 1199 ของโลก ที่ได้ไวลด์การ์ดหรือสิทธิพิเศษเข้าร่วมการแข่งขัน พบกับ อาคิระ ซานติลลัน นักหวดจากออสเตรเลีย วัย 25 ปี มืออันดับ 285 ของโลก ปรากฏว่า คู่นี้สู้กันถึง 3 เซต และสุดท้าย วิชยา สุดต้าน พ่ายไป 1-2 เซต 6-7 ไทเบรก 2-7, 7-5 และ 0-6 ส่งผลให้ อาคิระ ซานติลลัน ในฐานะผู้ชนะ ได้ผ่านเข้ารอบสองต่อไป
       ขณะที่ "สอง" ยุทธนา เจริญผล นักเทนนิสไทยวัย 22 ปี ที่ได้ไวลด์การ์ดเมนดรอว์ รอบแรก เช่นกัน และเป็นมืออันดับ 951 ของโลก สุดต้านฟอร์มการเล่นที่ยอดเยี่ยมของ เดน สวีนีย์ นักหวดวัย 21 ปี จากออสเตรเลีย มืออันดับ 181 ของโลก ทำให้พ่ายไป 0-2 เซต 1-6 และ 0-6 
       ด้านการแข่งขันคัดเลือกรอบแรก "แซค" ฐานทัพ สุขสำราญ นักหวดไทย วัย 21 ปี มืออันดับ 725 ของโลก ที่ได้ไวลด์การ์ดหรือสิทธิพิเศษเข้าร่วมการแข่งขัน พบกับ เรย์ โฮ นักหวดจากไต้หวัน วัย 22 ปี มืออันดับ 325 ของโลก ปรากฏว่า ฐานทัพ พยายามสู้อย่างเต็มที่และเอาชนะไทเบรกได้ในเซตแรก แต่ก็ยังไม่สามารถเอาชนะได้ในสองเซตถัดมา ทำให้พ่ายไปอย่างน่าเสียดาย 1-2 เซต 7-6 ไทเบรก 7-3, 0-6 และ 3-6 ส่งผลให้ เรย์ โฮ ในฐานะผู้ชนะ ผ่านเข้าสู่การคัดเลือกรอบสุดท้ายไปพบกับ คีเรียง ฌาคเก้ต์ จากฝรั่งเศส มือวางอันดับ 11 ของรอบคัดเลือก และมืออันดับ 248 ของโลกต่อไป
       ในส่วนผลการแข่งขันคู่อื่น ประเภทเดี่ยว คัดเลือกรอบแรก ชิมิสุ ยูตะ (ญี่ปุ่น) ชนะ ฮาซาวะ ชินจิ (ญี่ปุ่น) 6-2, 6-4 ดาเนียล คูเซียร์มัน (อิสราเอล) ชนะ ฟิลิป เซคูลิช (ออสเตรเลีย) 4-6, 7-6(3) และ 6-3 คีเรียง ฌาคเก้ต์ (ฝรั่งเศส) ชนะ มานิช สุเรชกุมาร (อินเดีย) 6-1, 6-1
       คัดเลือกรอบสุดท้าย เกจ ไบรเมอร์ (สหรัฐฯ) ชนะ ติโม เลอกูต์ (ฝรั่งเศส) 6-2, 6-1 เดย์น เคลลี (ออสเตรเลีย) ชนะ โดมินิก พาแลน (เช็ก) 6-7(4), 7-6(4) และ 3-0Ret. (ตะคริว) ฮอง ซอง ชาน (เกาหลีใต้) ชนะ ตริสตัน สคูลเกท (ออสเตรเลีย) 7-6(2), 4-6 และ 6-4 วาเลนติน วาเชอร็อต (มองโกเลีย) ชนะ เจมส์ แม็คคาเบ (ออสเตรเลีย) 6-4, 6-4 คีเรียง ฌาคเก้ต์ (ฝรั่งเศส) ชนะ เรย์ โฮ (ไต้หวัน) 6-2, 6-2 ชิมิสุ ยูตะ (ญี่ปุ่น) ชนะ ดาเนียล คูเซียร์มัน (อิสราเอล) 6-4, 7-5
       ขณะที่เมนดรอว์ รอบแรก อลาสแตร์ เกรย์ (มือวาง 1-สหราชอาณาจักร) ชนะ อาร์เธอร์ คาโซซ์ (ฝรั่งเศส) 7-6(6), 6-4 อลิเบ็ก คัชมาซอฟ ชนะ บิลลี่ แฮร์ริส (มือวาง 4-สหราชอาณาจักร) 7-6(10), 3-6 และ 6-3 อิลย่า มาร์เชนโก้ (ยูเครน) ชนะ เจสัน จุง (ไต้หวัน) 7-6(1), 6-2</code></pre>
<!-- /wp:code -->

<!-- wp:image {"id":33465,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/5E8957B4-0CC2-4D71-8D63-83D9F03F63F2-1024x683.jpeg" alt="" class="wp-image-33465"/></figure>
<!-- /wp:image -->