<!-- wp:paragraph {"align":"center","style":{"typography":{"fontSize":20},"color":{"background":"#dad1b5"}}} -->
<p class="has-text-align-center has-background" style="background-color:#dad1b5;font-size:20px"><strong>"ปัณณพรรธน์"เฉือน"ฟาโรห์"แต่กอดคอเข้ารอบ"พิมพ์พิศา"หวดดุทะลุ8คนศึกคัดเยาวชนทีมชาติ</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันคัดเลือกนักกีฬาเทนนิสเยาวชนทีมชาติไทย ประจำปี 2568 ในรุ่นอายุไม่เกิน 12, 14 และ 16 ปี ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 3 ก.พ. ซึ่งเป็นวันที่สาม เป็นการแข่งขันรอบพบกันหมดแมทช์สุดท้าย นักกีฬาที่ได้อันดับ 1 และ 2 ของกลุ่ม ได้เข้ารอบก่อนรองชนะเลิศหรือ 8 คนสุดท้าย (รอบน็อกเอาท์) คู่ที่น่าสนใจ ประเภทชายเดี่ยว รุ่นอายุไม่เกิน 14 ปี กลุ่ม ดี ปัณณพรรธน์ นิ่มนวลกุล นักเทนนิสดาวรุ่งจาก กทม. ดวลแร็กเกตกับ ฟาโรห์ โกวิทวัฒนชัย ดาวรุ่งจากชลบุรี ได้อย่างสนุกสูสีถึง 3 เซต และเป็น ปัณณพรรธน์ ที่ใช้ความเฉียบขาด เฉือนคว้าชัยไปในที่สุด 2-1 เซต ด้วยสกอร์ 4-6, 7-5 และ 6-2</p>
<!-- /wp:paragraph -->

<!-- wp:paragraph -->
<p>ทั้งนี้ เมื่อรวมผลการแข่งขันที่ผ่านมา ปัณณพรรธน์ มีผลงานชนะ 2 แพ้ 1 แมทช์ มี 5 คะแนน ซึ่งเท่ากับ ฟาโรห์ จึงต้องตัดสินด้วยเฮดทูเฮด ซึ่งปรากฏว่า ปัณณพรรธน์ มีผลการแข่งขันดีกว่า จึงเป็นอันดับ 1 ของกลุ่ม ดี ส่วน ฟาโรห์ เป็นอันดับ 2 และผ่านเข้ารอบก่อนรองชนะเลิศทั้งคู่ ซึ่งในรอบก่อนรองฯ ปัณณพรรธน์ จะพบกับ ณปราธ ละไล จาก กทม. ส่วน ฟาโรห์ จะพบกับ พัชรพล หลีกุล จากสงขลา ด้านประเภทหญิงเดี่ยว รุ่นอายุไม่เกิน 14 ปี กลุ่ม บี พิมพ์พิศา วงษ์วานิชขจร จาก กทม. โชว์ฟอร์มส่งท้ายรอบพบกันหมดด้วยการเอาชนะ ณชัญญา ธรรมมงคล จาก กทม. ได้ 2 เซตรวด ด้วยสกอร์ 6-0 และ 6-1 ทั้งนี้เมื่อรวมผลการแข่งขันที่ผ่านมา ทำให้ พิมพ์พิศา มีผลงานชนะ 2 แพ้ 1 มี 5 คะแนน เป็นอันดับ 2 ของกลุ่ม ผ่านเข้ารอบก่อนรองชนะเลิศ ไปพบกับ แพรวา เทพหัสดิน ณ อยุธยา จาก กทม. ส่วน ณชัญญา ชนะ 1 แพ้ 2 มี 4 คะแนน ไม่ผ่านเข้ารอบ ขณะที่อันดับ 1 ของกลุ่ม บี คือ พลอยเพชร ด้วงเขียว ซึ่งชนะ 3 แมทช์รวด มี 6 คะแนนเต็ม จะแข่งรอบก่อนรองชนะเลิศกับ ปัฐน์ธินันต์ เผือกคำ จากนครราชสีมา</p>
<!-- /wp:paragraph -->

<!-- wp:paragraph -->
<p>สำหรับผลการจัดสายการแข่งขันในรอบก่อนรองชนะเลิศ มีดังนี้ รุ่นอายุไม่เกิน 12 ปี ชายเดี่ยว ลีโอ โกวิทวัฒนชัย (ชลบุรี) พบ พิชญ์พงษ์ จีนาพันธุ์ (ปทุมธานี), ก้องภพ แซ่ลิ้ม (นครปฐม) พบ ภาสุร อุดมโชค (กทม.), ปรัตถกร ภาชีรัตน์ (พระนครศรีอยุธยา) พบ อนันต์นที พงศ์ศิริเลิศ (ชุมพร), โอลีเวอร์ เบนเซน เบิร์กฮาวท์ (ชลบุรี) พบ นวธรณ์ ผลากรกุล (กทม.) รุ่นอายุไม่เกิน 12 ปี หญิงเดี่ยว ณิชวรัชญ์ พลอยเกษมสุข (กทม.) พบ นิชาภา วงษ์วานิชขจร (กทม.), อาร์ภรนันท์ โซเฟีย แสงสุชาติ (กทม.) พบ กฤษณา รอดประเสริฐ (กทม.), ศิริกร พูลผล (พิษณุโลก) พบ จันทรรัตน์ ธรานิศร (เชียงราย) และ มนัญญา แพงปัสสา (ระยอง) พบ ธมลวรรณ โพธิ์จันทร์ (ขอนแก่น)</p>
<!-- /wp:paragraph -->

<!-- wp:paragraph -->
<p>ขณะที่รุ่นอายุไม่เกิน 14 ปี ชายเดี่ยว ธรรมะ โคศิริ (กทม.) พบ ธีรพัทธิ์ สัมฤทธิวณิชชา (กทม.), ฌาน เลาอมรพาณิชย์ (กทม.) พบ ศิวกร ฉวยกระโทก (วาง 2-นครราชสีมา) ส่วนหญิงเดี่ยว ปวีณอร นวลศรี (ปทุมธานี) พบ ศรุดา สุดตา (กทม.) และ อัญวีณ์ ไพศาลภาณุวงศ์ (เชียงใหม่) พบ พลอยทิพย์ ธนศิรินวกุล (กทม.) รุ่นอายุไม่เกิน 16 ปี หญิงเดี่ยว ปารมี ทัดแก้ว (ยะลา) พบ ณพัฐธิกา ราศรี (อุบลราชธานี), พิชญาภัค ศรีมุกข์ (สมุทรสาคร) พบ โชติรินทร์ แก้วก่า (ชลบุรี), ณัฐลียา ชาลินสกี้ (ภูเก็ต) พบ จิณห์นิภา ตราชูวณิช (เพชรบุรี), จิตตานันท์ วิมุกตานนท์ (พิษณุโลก) พบ ศรร์วิศา กุลพิศาลรัศม์ (กทม.)</p>
<!-- /wp:paragraph -->

<!-- wp:image {"id":47739,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/476085140_1044998194329829_4917733212293479398_n-1024x683.jpg" alt="" class="wp-image-47739"/></figure>
<!-- /wp:image -->