<!-- wp:paragraph {"align":"center","style":{"typography":{"fontSize":20},"color":{"background":"#cee1e9"}}} -->
<p class="has-text-align-center has-background" style="background-color:#cee1e9;font-size:20px"><strong>แดนไทย โค่นวาง1เข้ารอบศึกไอทีเอฟ "ริว-ธฤตา" แร็กเกตร้อนหวดต้อนคู่แข่ง</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส สัปดาห์ที่ 2 รายการ ITF Juniors World Tennis Tour J30 (2) หรือ ไอทีเอฟ จูเนียร์ส เวิลด์ เทนนิส ทัวร์ เจ30 (2) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 13 ส.ค. 2567 เป็นการแข่งขันรอบเมนดรอว์วันที่สอง</p>
<!-- /wp:paragraph -->

<!-- wp:paragraph -->
<p>"น้องริว" ริว โกฏิกุล นักเทนนิสดาวรุ่งจากกรุงเทพฯ ที่เล่นในระดับทีมชาติไทยมาแล้ว และในรายการนี้ถูกจัดให้เป็นมือวางอันดับ 9 ของรายการ เดินหน้าเข้ารอบได้สำเร็จ ในประเภทชายเดี่ยว หลังจากลงสนามแข่งขันรอบสอง (32 คน) และใช้ชั้นเชิงการหวดที่เฉียบขาดเอาชนะ หวง ซี เฉิง จากจีน ได้ภายใน 2 เซตแบบขาดลอย ด้วยสกอร์ 6-1 และ 6-0 ริวผ่านเข้ารอบสาม หรือ 16 คนสุดท้าย ไปพบกับ เฉิน กวน-ติง จากไต้หวัน มือวางอันดับ 7 ของรายการ ที่ชนะ นีล แซ็กเซอร์ จากสวิตเซอร์แลนด์ 6-4, 7-5 ขณะที่ "แดน" แดนไทย ตาก้อง นักเทนนิสไทย ที่ยังไม่มีอันดับเยาวชนโลก ระเบิดฟอร์มเก่งออกมาโค่น อีวาน ทิโมเฟเยฟ มือวางอันดับ 1 ของรายการ และมืออันดับ 391 เยาวชนโลก ได้ 2 เซตรวด 6-3 และ 6-1 ส่งผลให้ แดนไทย ฉลุยสู่รอบ 16 คนสุดท้ายทันที</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รอบสอง (32 คน) "น้องอิ๊ก" ธฤตา หงษ์หยก นักเทนนิสดาวรุ่งไทย มือวางอันดับ 8 ของรายการ ไว้ลายเยาวชนทีมชาติ ปราบ ริโนะ ชินเด็น นักเทนนิสจากญี่ปุ่น ได้ 2 เซตรวด 6-1 และ 6-1 ธฤตา ผ่านเข้ารอบสาม หรือ 16 คนสุดท้าย ไปพบกับ เชียง ไจ๋-จุง จากไต้หวัน ที่เข้ามาจากรอบคัดเลือก ในส่วนผลการแข่งขันของนักเทนนิสเยาวชนไทยรายอื่น มีดังนี้ ชายเดี่ยว รอบสอง พชร ทวีกุล ชนะ ปรานาฟ มเหศ ศราวากุมาร์ (วาง 13 อินเดีย) 6-1, 6-2 ภูดิถ ปภัสร์สิริกุล ชนะ ฮวง เจี้ยน (วาง 10 จีน) 6-3, 1-6 และ 6-2 ธรรม์ พันธราธร (วาง 12) ชนะ เกอิทาโร กษัตรา เฮนดราจันโต (อินโดนีเซีย) 6-0, 3-0 Ret. (ปวดศีรษะ) ธีรภัทร ขันติวีรวัฒน์ (วาง <img height="16" width="16" alt="😎" src="https://static.xx.fbcdn.net/images/emoji.php/v9/t22/2/16/1f60e.png"> ชนะ ธนธรณ์ ธวัชผ่องศรี 6-0, 6-0 ธีร์ธวัช ธวัชผ่องศรี (วาง 11) แพ้ แอนเดรียส ฟง (ฮ่องกง) 6-7(6-8), 4-6 ธรรมะ โคศิริ แพ้ ริคุ ฮิกาชิ (วาง 6 ญี่ปุ่น) 5-7, 0-6 ปวรปรัชญ์ งั่นบุญศรี (วาง 4) แพ้ โซตะ คากาวะ (ญี่ปุ่น) 2-6, 2-6 ภาธรรม เหล่าสกุลพร (วาง 16) แพ้ โคเฮ ทาคาโนะ (ญี่ปุ่น) 2-6, 4-6 ภูชิสส์ สุขใจ แพ้ เจค็อบ ไคเหลียง เสิน (วาง 2 ฮ่องกง) 2-6, 0-6</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบสอง ณัฐลียา ชาลินสกี้ ชนะ พิมพ์มาดา ลิม (วาง 16) 6-2, 6-3 กมรวรรณ ก้อนศิลา (วาง 3) ชนะ นาลา โจเซฟีน มาสกี้ (สหรัฐฯ) 6-1, 6-0 จิณห์นิภา ตราชูวณิช ชนะ โนโนกะ ชิมิสึ (วาง 15 ญี่ปุ่น) 6-3, 6-1 พิมพ์ลภัส ลิม ชนะ โยษิตา ศรีพร (วาง 10) 6-4, 7-5 ศรร์วิศา กุลพิศาลรัศม์ (วาง 4) ชนะ อารา อาซาล อาซิม (มัลดีฟส์) 4-6, 6-2 และ 6-1 กนกอินทร์ วงศ์ภูวรักษ์ (วาง 14) ชนะ ชนัสนันท์ ศิริวิโรจน์สกุล 7-5, 6-1 กัญจน์ชญา จูงวัฒนา (วาง 2) แพ้ จ้าว ยี่เจีย (จีน) 6-2, 4-6 และ 1-3 Ret. (ตะคริว) ภัทรวดี ชนะวงศ์ แพ้ นาโอมิ ฮากิ (วาง 1 ฮ่องกง) 3-6, 1-6 จิตตานันท์ วิมุกตานนท์ แพ้ เซี่ย หยูทง (วาง 7 จีน) 2-6, 1-6 ริโอะ ฮิกาชิ แพ้ คาเมรอน ยัง (วาง 13 ฮ่องกง) 0-6, 2-6 ณัฐรดา ผลเจริญ แพ้ ดาเนียลลา คลารา สุริยะปราณา (วาง 5 อินโดนีเซีย) 3-6, 5-7 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.itftennis.com/en/tournament/j30-nonthaburi/tha/2024/j-j30-tha-2024-002/draws-and-results/?fbclid=IwZXh0bgNhZW0CMTAAAR0MsWS6BY6NO_FJDbsPvBAGr1Sq-3hff2FkY_f4Tuv7JcNokYiC-MfV28c_aem_KvIUjZHIjnxH-I0FXUMWpg" target="_blank">https://www.itftennis.com/.../j-j30.../draws-and-results/</a></p>
<!-- /wp:paragraph -->

<!-- wp:image {"id":44793,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/455278726_916461647183485_7921637433070673237_n-1024x683.jpg" alt="" class="wp-image-44793"/></figure>
<!-- /wp:image -->