<!-- wp:paragraph {"align":"center","style":{"typography":{"fontSize":20},"color":{"background":"#ceeac3"}}} -->
<p class="has-text-align-center has-background" style="background-color:#ceeac3;font-size:20px"><strong>"วิชยา" หวดทะลุเข้ารอบสองศึกอาชีพที่เวียดนาม</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชาย ไอทีเอฟ เวิลด์ เทนนิส ทัวร์ รายการ "M25 เตยนินห์" ชิงเงินรางวัลรวม 25,000 ดอลลาร์สหรัฐ หรือราว 925,000 บาท ที่จังหวัดเตยนินห์ ประเทศเวียดนาม สัปดาห์ที่สอง เมื่อวันที่ 5 ตุลาคม เมนดรอว์ ชายเดี่ยว รอบแรก วิชยา ตรงเจริญชัยกุล นักหวดไทยวัย 27 ปี มืออันดับ 1165 ของโลก ใช้เวลาหวด 1 ชั่วโมง 31 นาที พิชิตชัยเหนือ เคนนี่ บัน นักเทนนิสวัย 32 ปีจากกัมพูชา มืออันดับ 1458 ของโลก 2 เซตรวด ด้วยสกอร์ 6-4 และ 6-3 ผ่านเข้ารอบสองต่อไป<br>ขณะที่ ปรัชญา อิสโร นักหวดไทยวัย 26 ปี มืออันดับ 1572 ของโลก พลาดท่าดวลแร็กเกตพ่ายให้กับ หลิน ซาง ตรินห์ นักหวดเจ้าถิ่น เวียดนาม วัย 25 ปี มืออันดับ 1486 ของโลก 4-6, 3-6 ทำให้ตกรอบแรกชายเดี่ยวไปอย่างน่าเสียดาย<br>อย่างไรก็ตาม ปรัชญา มาแก้มือในประเภทคู่ เมื่อจับคู่กับ นิติน กุมาร ซินฮา นักหวดอินเดีย คว้าชัยในการลงแข่งรอบแรกได้สำเร็จสมดีกรีคู่มือวาง 4 ของรายการ ด้วยการชนะ เครดิต ไชยรินทร์ นักหวดดาวรุ่งไทยที่คู่กับ ปาร์ต อังกราวาล จากอินเดีย 6-4 และ 6-3 ทำให้ ปรัชญากับคู่หูผ่านเข้ารอบก่อนรองชนะเลิศทันที</p>
<!-- /wp:paragraph -->

<!-- wp:image {"id":34079,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/310315242_473373458158975_7023315308216396028_n-768x1024.jpg" alt="" class="wp-image-34079"/></figure>
<!-- /wp:image -->